
/ ndemn Mereu víu 


În Occident se vorbeşte din ce în ce mai des, de la o vreme, despre o criză a tea- 
trului. Dramaturgi, actori, regizori răspund la diversele anchete întreprinse de presa de 
specialitate, încercînd să împartă responsabilitatea pentru situația falimentară a teatrului 
între televiziune, cinematograf, radio şi alți factori extrateatrali. În Anglia, actorii mani- 
festează pe străzi, protestind împotriva măsurilor anticulturale, care urmăresc transfor- 
marea unui teatru cu tradiții seculare ca „St. James“ într-un stabiliment cu caracter co- 
mercial. 

La noi sălile teatrelor sînt pline, iar instituțiile teatrale se află în grija şi atenție 
permanentă a statului. Literatura şi arta noastră s-au înrolat în toată libertatea în rîndurile 
luptătorilor pentru progres. Au devenit, aşa cum preconiza Lenin, „o parte integrantă a 
cauzei generale a proletariatului“, slujind „nu unei eroine blazate, nu „celor zece mii 
de sus“, care se plictisesc şi suferă de obezitate, ci milioanelor şi zecilor de milioane de 
muncitori, care alcătuiesc floarea ţării, forta ei, viitorul ei“. 

Învățătura leninistă despre artă continuă să fie o călăuză luminoasă în munca, aspră 
dar plină de succese, pentru consolidarea ideologiei socialiste în țara noastră, pentru desă- 
vîrşirea revoluţiei culturale. În această actiune istorică, tot ce are mai bun poporul nostru 
ca întelectualitate — cercetători pe tărimurile atît de felurite ale ştiinţelor, scriitori şi com- 
pozitori, pictori şi cineaşti, sculptori şi actori şi atiția alți creatori de bunuri spirituale — 
urmează fără şovăire Partidul. 

Dezvoltarea impetuoasă a culturii, interesul concret al maselor pentru cultură, sarci- 
nile foarte variate şi mereu înnoite, care stau în fata frontului cultural, fac să se ivească 
adesea probleme grele, controversate, ce-şi caută rezolvarea. Solutionarea tuturor acestor 
probleme este totdeauna indisolubil legată de aplicarea teoretică şi practică a strălucitelor 
învățături leniniste. Cultura socialistă este populară şi umanistă în esența ei. Nici o indi- 
cație privind acest domeniu nu poate face abstracţie de caracteristicile fundamentale ale 
culturii noastre noi. Abordarea problemelor unui sector cultural atît de larg cum este 
teatrul se cuvine a fi făcută, evident, din aceeaşi bersbectivă, ceea ce de altfel a şi asigurat 
şi asigură o substanțială înflorire a acestei arte atit de apropiată maselor. 

Fireşte, în considerarea caracterului popular al repertoriului teatral, de pildă, e ne- 
voie de o înțelegere conformă cu specificul domeniului şi cu cerințele metodei realismului 
socialist. Aici, înțelegerea caracterului popular ca o cubrindere a ceea ce e banal şi tern 
în realitate, ca o zugrăvire plat-naturalistă a fenomenelor vieții, nu poate aduce decit pre- 
judicii. Actul artistic nu este numai un proces de gîndire ci şi un act stimulator de gindire 
şi orice scriere dramatică de mici ori de mari dimensiuni nu-şi poate reclama nici un Jel 
de caracter popular, dacă nu contribuie la elevarea spirituală a cititorului şi spectatorului. 
Deși spuse pentru colaboratorii unui ziar, cuvintele lui Lenin în această direcție sînt foarte 
potrivite şi pentru raporturile între autorii dramatici şi publicul lor : „Scriitorul popu- 
larizator nu presupune un cititor care nu. gîndeşte, cară nu vrea sau nu ştie să gindească, 
— dimpotrivă, el presupune la cititorul nedezvoltat o serioasă intenție de a lucra cu capul 
şi-l ajută să facă această muncă serioasă şi grea, îl conduce, ajutindu-l să facă primii 
paşi şi învățindu-l să meargă mai departe singur. Scriitorul vulgar presupune un cititor 
care nu gîndeşte şi nici nu este capabil să gîndească, el nu-l pune în fata principiilor de 
bază ale unei ştiinţe serioase, ci, într-o formă monstruos de simplistă, presărată cu glume 

şi bufonerii, îi serveşte „de-a gata“ toate concluziile unei anumite teorii, aşa încît cititorul 
nici nu trebuie măcar să mestece, ci numai. să înghită acest terci“. Viaţa însăși a arătat 
cît de mult s-au înşelat unii autori, cînd au servit un asemenea „terci artiştilor şi publi- 
cului. Lucrări de genul acesta sînt la fel de neindicate ca şi acele scrieri care sub pretext 
că evită vulgarizarea problemelor şi naturalismul în tratare, recurg la forme abstracte, 
la simboluri confuze, la un fel de mistică a ideilor străine înțelegerii obișnuite a celui ce 
vine la teatru să se instruiască şi să se desfete. 

Avintul literaturii dramatice noi, alcătuirea unui nou repertoriu sînt corelate cu 
dezvoltarea multilaterală a artei spectacolului. Ultimele stagiuni teatrale romineşti au arătat 
ce binefăcătoare înrîurire are asupra destinelor teatrului înțelegerea nedogmatică a prin- 
“cipiilor realist-socialiste, considerarea profundă a metodei, în legătură cu capacitatea ei de 
a asigura diversificarea talentelor, proliferarea tendințelor novatoare, multitudinea stilu- 
rilor şi manierelor personale. Înnoirile în arta sbectacolului nu sînt izolate de un proces 
novator caracteristic literaturii şi artelor din țara noastră. Încurajînd şi propagînd tot ce 
e nou în acest domeniu, tot ce poate revitaliza formele teatrale cunoscute, ținem totdeauna 
seama de țelul urmărit de o asemenea înnoire şi de sensul ei major. Lenin a atras atenția 
în repetate rînduri asupra necesității disocierii noutăţii în literatură şi artă de exhibiţio- 
nismul ce se vrea „interesant“, ca atare şi care deobicei e îndreptat cu violență împotriva 
frumosului artistic. Actualitatea noastră atit de variată, oferind reflectării artistice chipuri 
de oameni, idei, sentimente de o mare frumusețe solicită din partea artiştilor şi scriitorilor 
o perspectivă creatoare, o înțelegere adincă a fenomenelor. Privirea superficială confundă 
adesea noul cu vechiul. Lipsa de participare directă la transformarea revoluționară a rea- 
lității noastre conduce deobicei. la transpunerea fără discernămînt a noului şi vechiului ; 
şi nu numai fără discernămînt, ci şi fără o poziţie activă din punctul de vedere al apă- 
rării cauzei socialiste. Noul nu este un produs de laborator şi nici un fel de artă nu-l poate 
propaga în afara realităţii, ori nelinind seama de ea. „Mai puține raționamente intelectua- 
liste — îndemna Lenin. — Mai aproape de viaţă. Mai multă atenţie pentru noul pe care 
masa muncitorească şi țărănească îl zideşte în fapt în munca ei de toate zilele. Mai multă 
verificare pentru a vedea în ce măsură acest nou este comunist“. Nu e oare aici criteriul 
hotăritor în aprecierea tuturor fenomenelor, inclusiv a celor din cîmpul artei ? Toate trăsă- 
turile atit de delicat particulare ale unui spectacol de teatru, de exemplu, nu numai că nu 
refuză dar cer, în mod special, o asemenea verificare. Căci nici o experiență înnoitoare nu 
poate fi valabilă dacă nu ține seamă de tinta oricărei inovări, anume mărirea puterii de 
pătrundere a artei în sufletele spectatorilor, ca să-i emoționeze şi să-i convingă de marile 
adevăruri pentru care milităm cu totii. 

În aprecierea şi orientarea artei teatrale îi revine un rol foarte important criticii şi, 
după cum este ştiut, ea şi-l şi exercită ca atare. Actiunea de orientare a criticii marxiste de 
artă este ghidată de preceptele leniniste şi nu trebuie uitat că atunci cînd se manifestă 
nemulțumiri față de critică, ele sînt adesea în legătură cu faptul că unul sau unii critici 
au pierdut din vedere că se aşteaptă de la ei o apreciere marxistă a actului artistic. Fără 
o atitudine dialectică față de dramaturgie se poate ajunge la minimalizarea cuceririlor 
noastre în acest domeniu. Fără o atitudine dialectică față de reprezentarea scenică se poate 
ajunge la o falsă interpretare a autenticelor realizări artistice. 

Teatrul nostru şi-a cîştigat o mare popularitate şi un mare prestigiu, datorită succe- 
selor sale indiscutabile în înfăţişarea unui nou repertoriu progresist, de înaltă ținută cul- 
turală, cu mijloace teatrale care împletesc cele mai bune tradiții cu încercările inovatoare 
cele mai meritorii. Este de datoria criticii să privească procesul continuu de dezvoltare a 
artei noastre teatrale, tocmai ca proces şi nu ca o colecție de etape care depășindu-se s-ar 
anula cumva una pe cealaltă. Lenin ne învață că „Întreg spiritul marxismului, întregul său 
sistem vor ca fiecare situație să fie examinată : a) din punct de vedere istoric ; b) numai 
în legătură cu celelalte situaţii ; c) şi numai în legătură cu experiența concretă a istoriei“. 
lată componentele concrete ale unei aprecieri dialectice asupra fenomenului artistic. Pentru 
critic, spiritul de partid în judecarea proceselor ce au loc în artă, nu este una din condi- 
tiile activității sale, cu caracter facultativ, ci condiția existenței sale în calitate de critic. 
Căci nu există vreo altă poziție valabilă față de o artă care ea însăşi, prin tot ce are mai 
bun şi mai înaintat, reflectă de pe poziții partinice lumea contemporană. 

l lată, între altele, unele din problemele esenţiale asupra cărora e extrem de util să 
zăbovim încă o dată, cu prilejul aniversării leniniste. 
i e 

FLORIN TORNEA 


Răspunderea dramaturgului 


Vara anului trecut, la Sinaia, prilejuise teatrelor şi iubitorilor de teatru, o nespusă 
satisfacţie. După un moment de aparentă dar oricum îngrijorătoare secetă în scrisul nostru 
dramatic, o seamă de scriitori venise să demonstreze, cu un număr de lucrări moi, o pre- 
zență creatoare menită să alunge aparențele și îngrijorările. Stagiunea teatrală care avea 
să se deschidă se anunţa de aceea, firesc, o stagiune înzestrată cu un repertoriu original 
şi nou, cel puţin bogat... 

Sîntem acum spre capătul acestei stagiuni. Şi ne putem îngădui, ba sîntem datori să 
reflectăm asupra acestei în adevăr masive recolte de piese originale și noi cu care ne-au 
bucurat teatrele, din septembrie trecut pînă azi. Stagiunea nouă — cel puţin în ce priveşte 
alcătuirea repertoriului — bate la uşă. Şi se cade ca o privire-de ansamblu şi:o judecată 
de sinteză să lumineze (spre perpetuare) aspectele pozitive şi (spre înlăturare) aspectele 
poate tulburi, poate întunecate, cîte înfăţişează aceste piese. O atare judecată de sinteză 
ne apare cu atît mai necesară, cu cît dincoace de însușirile lor formale — bune, rele — pe 
îndelete ori mai fugar constatate cînd au fost privite în parte — piesele acestei stagiuni care 
se încheie, reclamă adăstarea serioasă şi în faţa unor probleme comune, a căror dezlegare 
e menită să ducă mai departe și să ridice valoarea dramaturgiei noastre. Problemele 
acestea nu ţin toate de-a dreptul de știința creatoare a dramaturgului. Despre această știință 
şi despre măsura în care ea se cere îmbogăţită, înnoită (la unii poate chiar însușită) nu 
e niciodată tîrziu să se vorbească. Şi sînt încredințat, cele cîteva zeci de piese ale stagiunii 
şi autorii lor vor fi nu o dată discutaţi din acest unghi de vedere al ştiinţei de a construi 
dramatic. Ceea ce nu îngăduie însă întîrziere este discutarea problemelor care privesc 
conştiinţa creatoare a artistului, a dramaturgului. 

Fireşte nimeni nu va încerca absurditatea de a vedea în eventuale deficienţe de or- 
dinul măiestriei artistice ce s-ar putea pune în sarcina unora din lucrările dramatice repre- 
zentate în această stagiune, totdeauna şi neapărat roadele vreunei umbriri a conştiinţei 
creatoare a autorilor lor. Dar în măsura în care asemenea umbrire prinde să se vădească 
oricît de puţin, datoria noastră e să o semnalăm ca atare. Spre risipirea ei. Căci ea poate 
duce nu doar la scăderi artistice, la teşirea mesajului unei lucrări de artă, ci chiar la 
răsturnarea acestui mesaj în contrariul lui. 

Ne-a surprins prezenţa piesei Ce fel de om eşti tu ? în rîndul pieselor acestei ultime 
stagiuni. Scrisul Anei Novac ne obişnuise cu un fior de autentică poezie. Cu un zvicnet 
dramatic care purcedea din adîncurile vieţii. Cu o solie de înalte resorturi umane. Îi iertam 
Anei Novac țesătura pe alocuri rară, pe alocuri încîlcită a scrisului ei. Pentru că scrisul 
ei ne apărea ţişnind plin de actualitate, vibrind arzător în această actualitate în care 
omul îşi găseşte, luminat de perspectivele socialismului, și dezlegarea întrebărilor multiple 


5 


www.cimec.ro 


ce-l asaltează şi realizarea lui, deci. Actualitatea, ştiam, se arăta privirilor Anei Novac, nu 
în ceea ce ea oferă lămurit şi definitivat, ci în ceea ce ea e clocot, problematică. Preludiul 
pregătise tinereşte și greu de viguroase certitudini intrarea omului în viaţa de eforturi 
şi greutăţi, de nedumeriri şi poticniri, dar şi de mari izbînzi şi cuceriri a construirii socia- 
lismului. Eram încredinţaţi că piesa Ce fel de om eşti tu ? tinde să întărească în omul aflat 
azi în miezul acestui proces de construire, calitatea lui structural nouă, capacitatea lui de 
a se vedea pe sine devenind şi crescînd prin și odată cu lupta lui pentru devenirea și 
creşterea societăţii sale, structural noi, socialiste. Şi ne bucuram. În peisajul dramaturgiei 
noastre celei mai recente, portretul unui asemenea om ar fi răspuns unor legitime aștep- 
tări. Căci el ar fi avut darul nu numai să întregească în semnificaţii acest peisaj dar şi 
să fixeze mai limpede centrul de greutate al realităţii și vieţii zilelor noastre : muncitorul 
înaintat, comunistul. 

"Dar iată, Ce fel de om eşti tu? ne-a înşelat aşteptările. Închizîndu-și parcă ochii în 
fața condiţiilor obiective și în faţa perspectivelor, autoarea piesei dezbate contradicţia 
dintre nevoile şi greutăţile personale (vremelnice) ale omului muncii şi nevoile majore 
istorice ale construcţiei socialiste. Nu tăgăduiesc, asemenea contradicții există şi eludarea 
lor într-o operă de artă care vrea să oglindească viaţa şi realităţile noastre ar falsifica 
adevărul. Dar cu atît mai vîrtos e falsificat şi primejduit adevărul cînd — ca în piesa 
Anei Novac — opoziţia între interesele individuale şi cele obşteşti este prezentată (în plin 
procesul de construire al lumii noi) ca un antagonism ireductibil, ca o înfruntare de forţe 
ce nu-și găsesc reciproc împăcarea ; cînd se ignoră că esenţa construirii socialiste stă 
tocmai în satisfacerea intereselor individuale şi că în afara satisfacerii acestor interese, 
socialismul e de neînțeles. 

Ana Novac lasă de altă parte impresia că lumea pe care o reflectă a încetat să 
trăiască relaţii de clasă. Că în lumea aceasta lupta de clasă — cu toate complexele ei 
aspecte — s-a stins şi, odată cu ea, s-a stins şi înrîurirea nefastă a mentalităţii, psihologiei 
şi moralei dușmanului de clasă. Eroii ei se pretind, toţi, animați de idealurile comuniste 
și vorbesc, cu patosul unei reale sincerităţi, în numele acestor idealuri. Dar ei nu-şi dau 
seama — și nici Ana Novac nu-şi dă seama — că în jurul lor şi în ei înșiși colcăie spiritul 
ohstrucţionist al dușmanului, într-o formă subtilă şi de aceea mai primejdioasă : văicăreala 
lipsită de orizont, ţişnirea isteric-individualistă, panica, lașitatea, scepticismul... Aceste 
atribute ale psihologiilor dezarmate, dezabuzate și neputincioase, specifice -cugetului mic- 
burghez, se întorc cu toată substanţa lor becisnică împotriva socialismului, împotriva luptei 
clasei muncitoare şi a partidului. Să -iei de bun „adevărul“ mărunt al nerăbdărilor şi 
biziielilor mic-burgheze care stăpinesc colţul străzii şi şueta de cafenea, să-i dai valoare 
de argument și să-l confunzi cu greutăţile inerente oricărei naşteri, cu atît mai mult inerente 
nașterii unei societăţi noi; să nu descifrezi în aceste greutăţi cauza cauzelor — frîna 
acţiunii protivnice a burgheziei, care n-a murit, şi a mentalităţii și năravurilor ei, a căror 
influenţă nu a încetat să se exercite și care nu poate fi lesne extirpată din psihologia 
omului de rînd; să-ţi duci pînă și singurul erou stăpînit de înţelegerea perspectivelor 
către care îl cheamă și-l îndrumă partidul, spre prăpastia pierderii acestor perspective, 
spre neîncredere în ele, în partid și în clasa din care face parte : ce mesaj mai închis de 
perspectivă ar fi putut comunica piesa ? È 

Sînt convins, nu aceasta a vrut Ana Novac care, fără îndoială, ne va dărui iarăși 
în viitoarele ei lucrări, valorile autentice întîlnite în Preludiul şi Familia Kovaci. Dar la 
aceasta a ajuns, din păcate, lăsîndu-se furată de clamorile de rînd, aflătoare desigur în 
viața diurnă pe care o trăim, dar sterpe de viața efectivă şi în orice caz cu totul străine 
de ceea ce realitatea noastră conţine în esenţa ei: fermitatea revoluţionară a comunis- 

tului, fermitatea lui eroică, statornic înţelegătoare a vicisitudinilor oricărei lupte, a cauzelor 
acestor vicisitudini ca şi a mijloacelor în stare să le înlăture. 


> 

Detaşat, în conştiinţa sa, de fondul de clasă al adevărului pe care-l caută sau crede 
<ă-l descoperă, scriitorul rămîne în cel mai bun caz la aparență. Înșelătoare ca orice apa- 
rență. Cu atît mai înșelătoare, cu cît va încerca — şi, poate va izbuti — să-i dea o expresie 
artistică mai puternică, mai emoţionantă. A te rezuma, ca scriitor, la datele pe care 
izbucnirile spontane ale oamenilor ţi le oferă, nu înseamnă — oricît de ispititoare ar fi 
pe plan dramatic aceste izbucniri — a realiza adevărul. Mai puțin a-l exprima. Ca și 
gestul reflex, gîndirea spontană e necontrolată, străină vederilor lucide şi înaintate, pîndită 
de dezorientare, lipsită de orizont, secătuitoare de elanuri. Scriitorul — spre deosebire de 
omul oarecare, de obicei spontan — e un gînditor fruntaș, conștient de o misiune, de 
misiunea educativă, socială care-l învesteşte. El nu poate, fără riscul propriei sale pră- 
bușiri, să orienteze pe om înspre fundături. Să orienteze spre fundături, spre perspectiva 
neagră a neantului, e meseria scriitorului aflat în slujba unei alte mentalități şi a altor 
înterese de clasă decît mentalitatea și interesele -clasei muncitoare, ale partidului ei, ale 
socialismului. „Apărind ferm victoria conştiinţei asupra sbontaneității, comuniștii rămîn 
alături de mase“. Cuvintele acestea sînt de ţinut în seamă şi de către scriitorii noștri. Nu 
numai pentru că au fost rostite de Lenin. Ci pentru că ele dezleagă în bună măsură pro- 
blemele de substanță ale creaţiei lor artistice. 

Pentru că, ținînd seamă de ele, scriitorul se vede ferit de primejdia alunecării în 
mlaștina spontaneităţii, prin însăşi natura ei mic-burgheză, în acea mlaștină care a ridicat 
în unele cercuri din Apus „neliniștea“, anxietatea (sau angoasa), conştiinţa instabilității 
şi descompunerii iremediabile a clasei burgheze, la rangul unui dat general omenesc şi 
de aci, la rangul celui mai bogat izvor de inspiraţie artistică. 

Nu voi contesta serioasele frămîntări, nedumeriri şi uimiri cîte agită și împresoară 
pe omul zilelor noastre, martor — dar și părtaş și făptuitor — al furtunoaselor schimbări 
sociale, al imenselor cuceriri ştiinţifice din zilele noastre. Şi e stupid, imposibil, ca artist, 
să treci pe lîngă ele fără să le observi, fără să le consemnezi, fără să le dai importanţă, 
fără să încerci a le înțelege şi a le lămuri. Dar a vedea pe individ — așa cum se stră- 
duesc o seamă de scriitori apuseni — victimă a acestor grandioase schimbări în relaţiile 
sociale și a acestor uluitoare progrese în știință, în tehnică, în descoperirea adevărului; 
a nu vedea în ele opera individului, mi se pare o eroare capitală. Iar atunci cind confunzi 
uimirea și întrebările firești ale omului, dorinţa lui de cunoaştere, cu „neliniștea“, eroarea 
mi se pare de-a dreptul căpătind dimensiunile ereziei. „„Neliniştea“ e prezentată ca dat 
sufletesc general uman, numai într-o anumită filozofie, — şi într-o anumită artă — care-și 
refuză luciditatea de teama adevărului şi care alimentează starea de neliniște în om — 
şi rezolvarea acestei neliniști prin renunţarea la speranţă, la dreptul şi bucuria de a trăi 
— pentru ca omul să nu descopere cumva, el însuşi, lumina adevărului. 

Noi, înarmaţi cu credinţa în progresul moral al omului şi în necesitatea stimulării 
acestui progres, trebuie să ajutăm pe individ să-şi satisfacă dorinţa de adevăr, să se elibe- 
weze de întuneric şi minciună, să-l facem să înţeleagă că nu este copleșit de o forță im- 
personală, ci că omul este el însuși făuritor al propriului său destin, că deci are drept la 
stăpînirea acestuia, nu la adaptare, la resemnare. Întru aceasta scriitorul are la îndemînă 
arma sigură a concepţiei marxist-leniniste și perspectiva luminoasă a socialismului. 

Sînt încredinţat că scriitorul nostru de teatru, cel mai direct vorbitor cu masele, 
este conştient de aceste îndatoriri. Pentru că sînt încredinţat că scriitorul nostru de teatru 
este conștient de răspunderea sa. 

VALENTIN SILVESTRU 


Formele comicului 


Neguroasa istorie a Orientului presupune că babilonienii aveau o sărbătoare veselă 
care ţinea cinci zile în şir. În aceste zile pline de fantezii. sclavii căpătau dreptul să 
poruncească stăpînilor. Fiind aleasă să joace rolul de regină, una din sclavele haremului 
împărătesc avu inspiraţia să ordone uciderea împăratului Ninus. Cum ordinul fu adus 
la îndeplinire, sclava, pe numele ei Semiramis, rămase pe tron şi după isprăvireu voioasei 
petreceri. Umorul își avea partea lui serioasă, din- cele mai străvechi vremuri. 

Cine ar mai contesta astăzi acest adevăr? De la asirieni şi pînă la contemporani: 
noștri de pe cele mai variate paralele, latura gravă a veseliei a. fost explicată de-a 
lungul şi de-a latul tuturor istoriilor mai mult decît veselia însăși; nu e de mirare că 
exegezele asupra fenomenului de contracție musculară care este. rîsul copleșesc în anu- 
mite epoci producţiile comice înseși. Se poate observa adesea acest raport și din punct 
de vedere geografic — să zicem în geografia unei săli de spectacol, .la reprezentarea 
unei piese zglobii: un număr de oameni hohotesc cu poftă și un alt număr dau explicaţii 
celor dintîi, de obicei demonstrindu-le de ce n-ar trebui să rîdă. Și în critică: de cîte 
ori apare o comedie se va observa cît de judicios argumentează toate articolele ce-i sînt 
consacrate, că teatrului nostru îi lipsesc comediile și că cea despre care e vorba nu are 
decît darul de a reaminti dureroasa absenţă. 

Şi cu toate că în fiecare stagiune mai apare cel puţin una, critica nu renunță cîtuşi 
de puţin la considerarea cu precădere a aspectului serios al problemei, în ansamblu şi: 
în detalii. Timbrul general al cronicii la Băieţii de la mansardă nu e altul decît al celei 
la Ecuba. Autorilor de comedie li se semnalează cu destul exactitate dacă au făcut „o 
satiră necruțătoare“, sau au recurs la „mijloace ieftine“. Se fac diferenţe juste între 
„hazul silit“ sau „verva inepuizabilă“, cea din urmă fiind de obicei descoperită la: 
Beaumarchais, în timp ce primul e remarcat mai ales la băștinași. Dar vai, toate acestea 
concretizează tot atît de puţin dorinţa afirmată a criticilor! de a promova comedia ori- 
ginală, pe cît de puţin exprimă paharul de apă măreţia oceanului, ori planul editurii de 
stat sarcina nobilă de a dezvolta teoria teatrală ?. Pentru că îmbrăcaţi numai în toga unică 
a satirei, Aurel Baranga și Mircea Ștefănescu, de pildă, își pierd diferenţele chipurilor ; 
iar fiecare în parte nu-și mai poate distinge evoluţia fizionomiei de-a lungul anilor. 
căci satiră e şi în Bal la Făgădău, şi în Mielul turbat, şi în Arcul de triumf — cu toate 


1 — sau mai exact, a tuturor celor ce fac publicistică în jurul fenomenului teatral şi prin- 
tre care, evident, semnatarul rîndurilor de față n-are motive a nu se include. 

2 şi aici, mai exact: Editura de Stat pentru Literatură şi Artă, care n-a publicat de zece 
ani, nici o carte originală de critică teatrală. 

că una e farsă, alta e comedie şi alta dramă. Tra enurilor, a spe- 
ciilor dramatice, a procedeelor autorilor, lipsa de interes pen tru ceea ce ce defineşte : per- 
sonalitatea scriitorului stînj i |. Critica teatrală 


îiînească are o contribuţie temeinică la dezvoltarea curentului de "gjinie pentru afir- 
marea dramaturgiei naționale. Acum, timpul cere ca această sarcină să fie îndeplinit 


în continuare într-un chip mai complex, în raport cu calitățile noi ce se manifestă în 
teatru, cu îmbogățirea fondului de piese și creşterea numărului de autori. Spectatorul, 
cititorul piesei, autorul, artistul au și început să-i impună criticului o asemenea perspectivă. 
Pentru determinarea apariţiei cît mai multor comedii și pentru contribuţia la deter- 

minarea valorii celor ce se vor ivi, nu e oare necesară studierea atentă a celor care 
sînt? Comedia romînească a avut în trecut o vibraţie puternică în faţa actualităţii şi o 
orientare politică progresistă. Jașii în carnaval, O repetiție moldovenească, Trei crai 

la răsărit, Gaiţele, Titanic vals, Omul care a văzut moartea (la vremea ei), Plicul, Take, 
lanke şi Cadir, Steaua fără nume, Omul cu miîrțoaga, Mitică Popescu constituie un ca- 
pitol foarte interesant din istoria teatrului ; teatrul romînesc a atins o culme neîntrecută 
încă, printr-un autor de comedii, Ion Luca Caragiale, care e deocamdată cel mai bun 
scriitor al acestui teatru. Al. Kirițescu, Tudor Muşatescu, Mircea Ștefănescu au continuat, 
după eliberare, această orientare, în viziune nouă și augmentată cu ciîştigurile ideologice | 
ale epocii noastre, iar Aurel Baranga, Al. Şahighian, lonel--Ţăranu, Siito Andras şi alţii | 
au pus pietrele de temelie ale noii comedii, păstrînd şi folosind vizibil importanta moş- i 
tenire literară. “În cadrul orientării ei gentrale,' comedia a cunoscut și cunoaşte stiluri | 
diferite şi preocupări variate, foloseşte forme felurite, cuprinde în întregul ei şi în fiecare | 
producţie în parte procedee de tot felul. E un enorm material, care-şi așteaptă cercetă- ! 
torii şi se oferă spre cercetare cu atît mai ispititor, cu cît în literatura noastră umoristică 
sectorul dramaturgic e totuși cel. mai reprezentativ. Studierea ţelurilor comediei şi for- 
melor comicului poate fi profitabilă dezvoltării repertoriului actual de comedie şi va fi 
negreșit, dacă analiza va descoperi nu numai ceea ce e general valabil pentru teatru ci, 
mai cu seamă, ceea ce e particular genului comic; dacă se vor reconstitui nu numai 
formele generale, ci mai ales cele prin care se exprimă cu necesitate, sau cel puţin: 
îndeobşte, comicul; dacă se vor sublinia nu numai mijloacele tipice ale teatrului, aflate 

şi în comedie, ci, îndeosebi, procedeele particulare ale umoristului, căci toate acestea. 
există. Și dacă — să zicem — n-au fost create conform unor norme (cum le place adesea 
scriitorilor să susţină), ele așteaptă cel puţin să se constituie sau, eventual, să se recu- 
noască în principii certe, în măsura în care o experienţă bogată şi fructuoasă e îndrep- 
tăţită să solicite sublimarea în principii. 

Se cuvine deci, în genere, să începem prin a stabili unele încadrări menite a des- 
părţi o comedie de alta. Pentru că există o comedie satirică, ce-şi propune a demasca 
forţele ori tendințele sociale retrograde şi a le Veşteji, aşa cum e înfierată demagogia. 

oliticianistă în O scrisoare pierdută, dar există și comedii în care satira e numai unul 
A elemente, nu cel preponderent. Cam la vremea cînd Stanislavski observa cu mult 
adevăr că în orice comedie importantă există neapărat şi elemente de satiră, Gorki scria 
că „A. P. Cehov a creat, după părerea mea, o specie de piesă cu totul originală: co- 
media lirică. Cînd piesele sale graţioase sînt interpretate ca drame, ele devin din această 
cauză grave şi pierd din farmecul lor“3. Steaua fără nume este, desigur, o comedie: 
lirică, unde șe află accente satirice nu lipsite de însemnătate, dar în care locul cel mai 
important îl ocupă poezia ce și-o acordă ca o compensație şi ca un protest oamenii cu 
existenţe mutilate de o lume diformă. lar dacă marele autor rus socotea că piesele ceho- 
viene devin greoaie cînd sînt interpretate drept drame, se poate socoti că o comedie 
lirică devine ușuratică atunci cînd e interpretată exclusiv drept comedie, şi cine ştie: 


3 Gorki-Cehov, Scrisori, articole, extrase, ed. Cartea Rusă, p. 218. 

dacă faptul că n-avem încă o reprezentaţie exemplară în teatrul nostru cu piesa lui 
Sebastian, nu se datorește unei asemenea viziuni incomplete în spectacolele existente *. 
Se mai află în repertoriu comedie eroică. Cu bunăvoință se poate socoti o astfel de piesă 
Cometa de D. Anghel şi Şt. O. Iosif, deși ceea ce e eroic în ea se resimte de modelul 
atît de greu de uitat, creat de Edmond Rostand în Cyrano de Bergerac, Atunci cînd 
autorul de comedii porneşte într-o excursie spre izvoare din trecut, se poate să căpătăm 
«din parte-i o comedie istorică, după pilda lui Victorien Sardou în Madame sans gene; 
dar nu şi după aceea a lui Tudor Şoimaru în Afaceriștii, pentru că, deși o comedie izbu- 
tită, ea nu are personaje reale și concrete din punct de vedere istoric, autorul îndrep- 
tîndu-se spre trecut, ori fiindcă nu a reuşit să găsească în prezent un subiect comic care 
să-i convină, ori fiindcă înţelegînd acum mai profund lumea de atunci, s-a simţit dator 
s-o condamne în forme care-i sînt familiare. Uneori, foarte rar azi, apare cîte o 
feerică, adresîndu-se mai ales generaţiilor inedite de spectatori ; întrucît însă copiii nu 
au un teatru dramatic al lor în republica noastră, şi tineretul îl are pe jumătate, se 
înţelege că lipsa instituţiei întîrzie şi dezvoltarea preocupării respective, şi constituirea 
unui repertoriu potrivit, și apariţia de specii dramatice destinate tocmai unui asemenea 
public. Tot rar se ivește și Se Bt poate din cauză că două decenii înainte de 
ultimul război şi cîţiva ani ă el, publicul a fost servit excesiv cu astfel de producţii, 
de obicei de calitate inferioară, în sensul că fiind marfă de import veneau numai cu 
ambalajul unei compoziţii meșteșugărești, vide de idei. De aici provine probabil şi 
disprețul manifestat de opinia critică faţă de specie ca atare, deşi comedia bufă nu e 
de disprețuit. Strămoșul ei, farsa medievală, e de origine veche şi de nobleţe populară, 
şi dacă ar fi să se ceară referințe asupra ei, apoi bătrina Madame Favart, patroana 
“spectacolelor de bilci din păduricile pariziene ale secolului al XVIII-lea, ar putea fur- 
niza multe, şi încă dintre cele mai bune. Mihail Sorbul şi-a subintitulat Patima roşie, 
_comedie_tragică, şi se întîmplă să existe și acest fel de comedii, amestec aparent de 
genuri, în care însă hotăritor e elementul comic, spre deosebire poate de „tragicomedie“, 
unde conflictul însuși e tragic; cu toate că aici diferenţele sînt dificil de stabilit și de 
multe ori titulatura pusă de autor nu corespunde numaidecit conţinutului și formei 
lucrării sale, aşa cum nu puţine piese sînt intitulate comedii şi nu ride nimeni la ele, 
ori altele n-au nici un subtitlu şi amuză lumea, fără ca autorul să fi urmărit un ase- 
menea scop. 
E cert că astfel de categorisiri nu depind de bunul plac al celui ce le încearcă, 
«ci depind, pe lingă orientarea generală a comediei, și de esenţa fenomenului abordat, 
apoi, în afară de țelul general al comediei, și de sursa ei de inspiraţie. Acești factori 
determină de obicei alegerea mijloacelor de către autor, hotărînd dacă lucrarea va avea 
-œ temă actuală ori istorică, dacă va reliefa în mod satiric chipuri şi întîmplări, sau le 
va învălui în aura umorului blind, dacă va fi folosită în dialog ironia vehementă sau 
ghidușia candidă, sau amîndouă laolaltă și în ce proporţii anume. lar exegetul, criticul, 
istoricul nu va putea, fără îndoială, stabili cu justeţe și comenta ori clasifica formele 
«comicului, dacă nu va ţine seamă în primul rînd de factorii determinanţi. Încercînd a 
scoate din context afirmaţia lui G. Călinescu despre celebrul scriitor, filozof umorist 
spaniol Quevedo, se ajunge la concluzia falsă că acesta e un oarecare autor burlesc: 
„humorul său e al unui „karaghioz“ care nu se dă înapoi de la nici o combinaţie spre 
a trezi risul“ 5. Numai că umorul de acest fel se înscrie ca mijloc în tendinţa generală, 


4 Adică, la Teatrul Naţional din Bucureşti şi la Teatrul Naţional din Cluj, alte reprezentări 
fiind neglijabile. 
5 G. Călinescu, Impresii asupra literaturii spaniole, 1946, p. 365. 

denumită de autorul cărţii „spiritul critic“, critica socială de esenţă democratică în lite- 
ratura spaniolă, tendinţă pe care o serveşte și Quevedo ca umorist. Raportarea la orien- 
tarea principială caracterizează pe deplin procedeele autorului comic. Considerarea lor 
pur adjectivală, desprinsă de tendinţa căreia îi sînt subscrise, nu poate fi decît uni- 
laterală. 

Canonicii artei din secolul clasicismului și profesorii de literatură din veacul trecut 
ne-au lăsat și alte criterii de clasificare a comediilor, dintr-un punct de vedere aparent 
strict formal și aparent scolastic ; dar e greu de hotărît dacă trebuie să renunțăm cu 
totul, aşa cum am făcut în ultima vreme, la acest mod de categorisire și dacă nu cumva 
ar fi de folos a medita cum s-a născut această împărţire, ce utilitate practică are criteriul 
sau, mai bine, cu ce ar strica oare folosirea sa ca instrument în caracterizările lucrărilor 
comice. La drept vorbind, cînd se reprezintă Tartuffe nu se remarcă nici o sfială în a 
decreta piesa comedie de caractere, îndrăzneala definirii avîndu-și evident izvoarele 
tainice în bibliografie. Dar cînd se reprezintă Ziariştii de Al. Mirodan, nu se pomeneşte 
nici pe departe ce fel de comedie e, cu toate că am putea să ne luăm riscul a afirma 
ai felul ei, e totusi o_comedie de caractere» Eroul principal, Cerchez, tocmai de 
aceea a fost apreciat ca un erou complex, interesant, atrăgător, exemplar, pentru că e 
un caracter ; nu în sensul obişnuit de „om de caracter“, ci în acela dramatic-de „tip 
cu dimensiuni hotărite și clare, sintetizind în fiinţa sa anume principii ale moralei socia- 
liste, fiind deci și un caracter nou, pozitiv, vechile comedii furnizînd îndeobște carac- 
tere negative, care tipizau vicii grave ale naturii umane ê. 

Comedia de moravuri se pare că-şi propune mai cu seamă cuprinderea critică a 
moravurilor unei categorii sociale, ori ale unei clase, ori ale unei epoci, cînd observaţia 
autorilor are puterea de a descoperi moravurile unei întregi epoci, așa cum le-au desco- 
perit epigramele lui Marcus Valerius Martialis pe cele ale epocii lui Domitian. N-am 
putea considera Patriotica -Romină-de-Mircea- Ştefănescu o asemenea comedie de mora- 
vuri? Aici sînt bine zugrăvite relaţiile dintre aparatul de stat burghez și marea finanţă. 
Tabloul are culori destul de tari ca să se poată observa și ceea ce e în plină lumină 
şi penumbrele, în așa fel încît imaginea să fie concludentă pentru o epocă desfrinată 
de politicianism burghez modern, depărtat prin cîteva decenii de cel înfățișat de Ca- 
ragiale, dar nu de esenţă diferită. Apoi, Medicul de plasă de G. Costăchescu și I. Ulieru 
avea trăsături care o apropiau de o comedie de intrigă: trama subiectului, înlănțuirea 
evenimentelor luminînd demagogia politicii sanitare a vechiului regim şi desconsiderarea 
sălbatică a intelectualului. În timp ce Masca lui Neptun de N. Pantelimon şi I. Gri- 
nevici se arată a fi o comedie de situaţii, aici comicul fiind de situaţie, provenind din 
postiira comică în care se afla personajele în momentele stabilite de autori: fie că aceste 
personaje se află într-o postură falsă, contradictorie față de identitatea lor reală, fie că 
se găsesc în atitudini false, contrarii celor ce ar fi fost indicate în realitate, faţă de 
evenimentele la care participă. 

Modalitatea specifică a abordării fenomenului şi sfera observaţiei scriitorului de- 
termină caracterul comediei, în sensul categorisirii de mai sus. Dar e desigur posibil — 
şi adesea așa se şi întîmplă — ca asemenea clasificări să nu se poată face, nici măcar 
aproximativ. O noapte furtunoasă nu e oare şi comedie de intrigă, şi de moravuri, şi 
de situaţii 27 Însă acest criteriu de clasificare s-a născut pe baza studierii unei anume 
experienţe şi din necesitatea de a o sistematiza. Ar fi ridicol a-l transforma azi în 


6 Pentru a scuti unor coniraţi notişti (adică autori de note) observaţia fulgerătoare: „la, 
te uită, domnule, îl compară pe Cerchez cu Tartuffe", fac precizarea prudentă ĉă nu-l „compar“, 
ci folosesc o apropiere strict limitată, numai pentru a sugera că e posibil a vedea în Ziariştii o 
încercare de comedie de caractere. 

7 In orice caz, comedia noastră nouă realist-socialistă, prin excelenţă umanistă, nu se poate 
niciodată dispensa de caractere. 

criteriu de judecată, imputind cutărei lucrări că face confuzie între categorii. Dar nu e 
oare, măcar întrucîtva, o călăuză pentru cei care amestecă într-un asemenea hal lucru- 
rile, încît din intenţia de comedie rămîne palpabil numai efortul? Doar nu o dată ne 
aflăm în faţa pieselor în care amalgamul de formule, de stiluri, de procedee, demon- 
strează nu libertatea creatoare a fanteziei, ci nepriceperea căutindu-și febrilă ori leneșă 
o albie. Şi apoi, e aproape sigur că operînd şi cu criterii care privesc tehnica lucrului 
artistic, critica poate contribui la creșterea calităţii tehnice a dramaturgiei comice. 

Fiecare autor așteaptă cu înfrigurare să i se descopere ceea ce e propriu și original 
în creaţia sa şi e foarte curios să-și afle datele personalităţii în viziune critică. Din 
nefericire, critica refuză adesea această satisfacţie scriitorului. Şi doar există unele în- 
trebări elementare ridicate de actul comic, cărora criticul are cel dintii datoria a le 
răspunde. Poate nu în primul rînd şi nici în al doilea, dar printre altele, se cere apre- 
ciată pur și simplu perspectiva comică a autorului, dacă o are sau nu o are. Se ştie 
că dorinţa şi străduința de a scrie comedie se interferează numai uneori cu rezultatul 
practic, fără să i se suprapună. E un truism, fireşte. Dar tot un truism pare și propo- 
ziţia originală a lui Aristotel, precum că comedia „nu e o imitație a oricărui fel de 
viciu, ci a celor din domeniul ridicolului, care este o parte a urîtului“ 8. Neglijind acest 
<ărman truism, neglijăm prea adesea tocmai o întrebare fundamentală: dacă faptele 
şi personajele alese de un autor fac sau nu parte din domeniul comediei, căci nu orice 
material de viaţă este pretabil tratării comice. 

Cine guvernează asupra selecţiei necesare ? Probabil, instinctul comic al autorului : 
dar cum e atît de inefabil, încît ne ferim totdeauna să-l depistăm ori să-l pomenim — 
măcar în abstract —, e de presupus că încercăm să-l descoperim într-una din expresiile 
sale ceva mai concrete, simțul ridicolului. E cel de-al șaselea simţ? al autorului comic, 
fără de care el va eșua frecvent în golfuri de prozaism şi platitudine şi cu ajutorul 
căruia operează critic în alegerea materialului pentru comedie. Alexandru Șahighian: 
posedă din plin acest simţ, după părerea mea — cu toate imperfecţiunile din Nepotul 
de la Giurgiu, sau excesul caracterologic din Calul troian, comedii care au multe 
calităţi — și posedă în schimb într-o mult mai mică măsură vocaţia dramei, după cum 
mi se pare că s-a văzut în Prăbuşirea. 

Entuziasmîndu-se de arta lui Gogol şi caracterizîndu-i tocmai simţul special de 
care e vorba, Prosper Mérimée preciza că ironia scriitorului rus îşi are tăișul îndreptat 
împotriva ridicolului ; apoi, că Gogol e „abil în a surprinde ridicolul, îndrăzneţ în a-l 
expune... predispus în a-l exagera pînă la bufonerie“ 1. 

lar simțul ridicolului se manifestă în practica de creaţie nu numai printr-un act 
general de selecţie, ci şi prin unele date particulare, printre care se află invenția comică, 
fantezia creatoare de comedie transfigurînd,. transformînd, augmentînd, ordonind” mate= 
rialul brut furnizat de realitate, în raport tocmai cu sarcina de a provoca risul. Fan- 
tezia umoristului nu cunoaşte margini, invenţia comică n-are bariere, autorului de co- 
medie îi şade bine totdeauna să fie mai mult sau mai puțin excentric. Mihail Sebastian 
nu s-a speriat de întîlnirea dintre Magda Minu şi Bucşan, întîlnire care — într-o ordine 
prozaică, obişnuită, a lucrurilor — pentru a nu rămîne absurdă se soldează, în cel mai 
fericit caz, cu alungarea brutală a impostoarei din biroul marelui potentat. Iată însă că 
în Ultima oră punîndu-i față în față pe cei doi eroi, autorul i-a lăsat să se descurce 
conferm cu cerințele comediei, făcînd un act de îndrăzneață invenție comică, a cărei 
încheiere cucereşte asentimentul total al cititorului ori spectatorului. nu numai pentru 
SS Mi a IS 

8 In Poetica, evident. Editura Științifică, pag. 22. g: 

9 Cercetările psihologice moderne descoperind un număr mult mai mare de simțuri la om, 
dar care număr n-a fost totuşi fixat, ne îngăduim anacronismul cifrei pusă în circulație de folclor. 


10 Într-un articol vechi din 1851 despre Gogol, publicat în „Revue de Deux Mondes“ (citat de 
Perpessicius în antologia „De la Chateaubriand la Mallarmâe“ 1938). 

soluţia de conţinut a întilnirii ci şi pentru rezolvarea formală. Și poate că din aceeaşi 
familie cu invenţia comică, face parte și ştiinţa de a da tensiune comică desfășurării 
acţiunii, de a nu lăsa flasc (sub unghi comic) nici un moment din conflict. Din acest 
punct de vedere, fără îndoială că avem în Titanic-vals de Tudor Muşatescu, una din 
cele mai frenetice comedii romîneşti. HAUT E 
~ Se cere discernămint, de asemenea, în ceea ce priveşte conținutul special al fie- 
ărei comedii în parte, din perspectiva modalității de atitudine a autorului. Într-o co- 
medie, autorul e sentimental față de eroii săi, îi iartă cu duioșie, solicită simpatie pentru 
«ei. În alta, predomină umorul aparent obiectiv, autorul ferindu-se de participare, urmă- 
rindu-și, în cel mai bun caz, cu un simplu zîmbet creaturile, folosind umorul ca un 
-vestmînt pudic pentru mascarea propriilor sentimente. În alta, avem de-a face cu „satira 
prietenoasă, iar în alta cu satira amară, ori cu indignarea directă, tăioasă, violentă. 
De obicei se discerne foarte general şi abstract umorul de satiră, dar cîte nuanţe nu 
“sînt înlăuntrul fiecărei categorii ! Dacă ne-am referi numai la satiră, şi încă ar fi de 
„elaborat un studiu întreg, aparte, despre necesitatea nu numai teoretică ci şi foarte 
practică de a cerceta comediile noastre satirice cu acel excelent instrument dialectic de 
măsură, chinezesc : „Există mai multe feluri de satire; una pentru a ataca pe dușman, 
una pe care o folosim faţă de prieteni şi una pe care o întrebuințăm faţă de propriile 
-noastre trupe. Aceste trei feluri de satiră diferă între ele. Noi nu vrem desigur să 
-desființăm satira în genere, dar trebuie să desființăm folosirea ei fără discernămînt“!!. 
În sfîrşit, are mare însemnătate cum se înfățișează raporturile dintre general și 
particular în munca scriitorului și cum le percepe criticul, cum £ folosit detaliul comic 
şi dacă există comic pînă în detalii, dacă ambianța comică cuprinde tot ceea ce figu- 
xează în scriere sau numai o parte, ori părţi. În privinţa aceasta, există o mare stăruință 
a celor mai mulţi cercetători vechi şi a celor mai mulţi mari autori comici. E intere- 
santă, ca observaţie de ansamblu în problemă, afirmaţia lui Jean Paul!?. După părerea 
lui, stilul umoristic nu suportă generalităţile, ci se complace într-o atmosferă de fapte 
-concrete, familiare, în - detalii precise, într-o gîndire divizată şi subdivizată pînă la 
limitele extreme ale particularităţii. Iată și cîteva alte sublinieri 13. Heine despre Cer- 
vantes: „Cea mai măruntă bagatelă e descrisă de el cu întreaga pompă a unui mare 
„eveniment“. Heine despre Don Quijote: „Aici fiecare amănunt are o semnificaţie de 
parodie. Felul de a vorbi al lui Don Quijote şi al lui Sancho Panza îl putem rezuma 
aşa : cel dintii cînd vorbește parcă ar fi mereu călare pe calul lui înalt, celălalt vor- 
beşte ca și cum ar sta pe măgarul lui seund“ 14. Belinski a observat, desigur cel dintii, 
că versurile comediei lui Griboiedov: Prea multă minte strică „au devenit proverbe şi 
zzicători, o mină inepuizabilă de epigrafe“, datorită tocmai puternicei particularizări 
„aforistice a vorbirii personajelor şi cizelării extraordinare a expresiilor lor15. G. Ibrăi- 
leanu, vorbind despre numele personajelor din comediile lui Caragiale, spunea: „într-o 
“operă comică numele e o însușire mai esenţială a personajului decît în alte genuri 
literare (...) numele din opera lui Caragiale sînt formule rezumative“, căci „comicul 
fiecăruia e comicul întregii categorii“ 16. Oscar Wilde a scris cîteva zeci de pagini!? 
ca să demonstreze că Shakespeare „înţelegea importanța costumului ca mijloc de a 
produce anumite efecte dramatice“ și că fiecare precizare de costum (pînă şi culoarea 


1 Mao Tze-dun, Articole şi cuvintări alese, Editura P.M.R., 1951, p. 122. 


12 Citată de P. Stapfer în Molière şi Shakespeare, Librairie „Hachette et C-ie“, Paris, 1887, 
pag. 252. 


13 Sublinierile tipografice sînt ale subsemnatului. 

14 Heine, Proză, E.S.P.L.A., 1956, pag. 550. 

15 Belinski, Opere alese, ed. Cartea Rusă, pag. 104, 

16 G, Ibrăileanu, Studii literare, Editura Tineretului, 1956, p. 136—137. 
17 In Intentions, Paris, 1921, articolul „Adevărul măştilor“. 

ciorapilor lui Malvolio) îşi are semnificaţia ei. Căci, toate acestea, inclusiv metaforele 
şi aforismele lui Shakespeare cu privire la costume, reprezentau, mai ales în comedie, 
atacurile sale împotriva modei epocii, sau adeziunea sa la ce i se părea bun în portul 
timpului. „Şi în tehnica artistului i se străvede personalitatea“, îşi încheie Wilde consi- 
deraţiile sale la acest capitol. 

Așadar, însemnătatea fiecărui amănunt — și nu o însemnătate raportată la gene- 
ralităţi, ci tocmai semnificaţia comică — în comedie constituie, cum s-ar zice, o normă.* 
De altfel, cea mai fugitivă incursiune în comedia romînească o confirmă pe de-antregul. 
Amintiţi-vă cum își prezintă numele, profesia şi aspiraţiile personajele din D-ale Car- 
navalului. Crăcănel, de pildă, se recomandă în scena a l-a, povestind întîlnirea sur- 
prinzătoare şi care l-a năucit, cu Pampon: «N-apuc s-ajung în colţ şi auz pe urmele 
mele: „Pst! Pst! Bibicule !“ Pe mine mă cheamă Telemac, Mache, nu mă chiamă Bibicul» 
— procedeu savuros de a ne face cunoscut dintr-o dată şi numele și personajul —, ca 
şi mai încolo cînd își povestește biografia, nu simplu, prozaic, „Am intrat voluntar“, ci 
grandios : „„...de desperare, ce am zis eu? Dacă n-am avut parte de ce mi-a fost drag 
pe lume, încai să mă fac martir al independenţii...“ 

În Gaiţele de Al. Kirițescu, Aneta Duduleanu e caracterizată cu satiră aspră ca 
o gaiţă, prin fiecare intervenţie a ei în discuţie; autorul n-o cruţă niciodată: (Gata pe 
ceartă) „Ascultă, madam, mi-a spus doftoroaia că i-a spus Tanţa Bălan că ai fi spus 
la primirea de la Valerica Avramescu, că l-ai luat pe lanache numai cu condiţia să te 
ducă o dată pe an la Paris...“ (Actul I). Apoi: „„(arătînd chilimurile din odaia Mar- 
garetei) Trenţele astea +... Sînt pline de microbi. Cine ştie de pe la ce morţi le adună. 
armeanul de la Fîntîna cu ţap! (Margaretei) Şi le vinde lui bărbatu-tău să-mi molip- 
sească casa. (Zoia îi face semn să înceteze) De ce nu le dă cel puţin Zamfirei să le spele: 
păcatelor cu sodă...“ etc. (Actul II). În Mielul turbat, hotărît cea mai bună comedie de 
upă eliberare, reorganizarea biroului de _inov u e o oarecare operaţie lăsată la: 

voia scenografului ori a regizorului. Autorul precizează în nota introductivă la actul 
IT: „Decorul actului precedent. De la ridicarea cortinei trebuie să fie evident că a avut 
loc o profundă „reorganizare“. Mesele din dreapta au trecut în stînga, mesele din 
stînga au trecut în dreapta, chiar și graficele șijau schimbat locul. Au apărut o sume- 
denie de diagrame colorate și de fotografii, frumos încadrate“. Dar, pentru a-și lua 
totuși şi unele măsuri preventive, autorul își începe actul cu o scenă care face, de altfel, 
imposibilă nerespectarea indicaţiei sale anterioare de decor: Bontaș: „Am mutat vitrina 
cu inovaţii în dreapta (cu un sentiment de mîndrie și competenţă). Am studiat cîmpul.. 
(Explicînd) Cînd vii dinspre poartă, asta-ţi sare în ochi întîi. / Cavafu (expert): În 
ipoteza că gazetarii intră în curte pe jos. Dar dacă intră cu mașina? Intră pe poarta 
B şi le sare în ochi vitrina din stînga. / Bontaş (a fost convins): Mut înapoi cărţile în 
dreapta şi obiectele în stinga. / Cavafu: Şi dacă totuşi se dau jos la poartă? (Supe- 
rior) Vezi că nu te orientezi? (A dat sentinţa) Pune obiectele în ambele vitrine...“ 
Un autor comic veritabil nu-și îngăduie nici un repaus prozaic de-a lungul piesei: 
sale. Conflictul, subiectul, personajele comice îi impun hazul pînă la ultima expresie a: 
particularului, evident cu limitările pe care i le hotărăște specia dramatică respectivă 
şi cu nuanţările determinate de diversitatea caracterelor, a întîmplărilor și chiar de 
propriul său talent. În comedia lirică Nota zero la purtare de Virgil Stoenescu şi Octa-. 
vian Sava, umorul alternează cu melancolia, hohotul de rîs cu plinsul, şi e firesc ca 
——răsăturile comice, deși predominante, să cunoască o anume limitare 18. În Avansarea: 
şefului de Eugen Naum, satira e întreruptă cîteodată de locuri comune, „albe“, pentru că ~ 
Ae 


18 Care nu justifică tratarea uneori în spectacol a părții comice la nivelul vechilor reviste- 
şi a celei dramatice, cu mijloace melodramatice, sau, în ʻalt caz, transformarea întregii comedii 
într-o dramoletă, 

acolo autorul a pierdut încrederea în capacitatea comediei de a-i purta ideea artistică: 
şi a devenit „serios“, s-a adresat altor genuri. Dar anumite personaje nu-şi pierd deloc 
linia comică, în nici unul din momentele în care apar şi nici chiar atunci, cînd absente 
fiind din scenă, se pomenește doar de ele. Mireasa desculță de Siito Andras şi Hajdu 
Zoltan, comedie pe nedrept jucată atît de puţin, foloseşte în chip constant ca mijloc 
umoristic maniera aforistică de a vorbi a unor personaje. 

Sînt acestea, citeva observări cu privire la ce s-ar cuveni poate să spună critica 
autorilor de comedie, mai curînd decît să remarce mereu că nu sînt comedii, ori de 
cîte ori se adaugă una nouă celor existente. Și în plus, a da culoare criticii asupra 
comediilor şi a detalia substanţialele constatări despre „satira necruțătoare“ și „umorul 
suculent“. Căci autorul de comedie poate să aibă spirit (adică „acea modalitate de a 
sugera discret un raport, lăsînd pe cititor să-l stabilească el însuși“ — G. Călinescu) 
sau doar un grotesc verbal (vezi, într-un caz, Mitică Popescu din comedia cu același 
nume a lui Camil Petrescu, şi respectiv în celălalt, dar numai într-o măsură, lanke din: 
comedia lui Victor Ion Popa: Take, lanke și Cadir). Autorul poate folosi ironia (şi 
aceasta în mii de feluri: Victor Hugo, de pildă, caracteriza ironia lui Cervantes ca. 
fiind „fină, ascuţită, politicoasă, delicată, aproape galantă, cochetă“ etc. ea mai putind 
fi, chiar şi după publicistica noastră dar frunzărită de-a lungul mai multor ani, acidă, 
corosivă, nostimă, savuroasă etc.) sau numai suzisul (În Journal, Stendhal nota printre: 
cele cinci principii ale literaturii, întîi „rîsul“ şi apoi „surîsul — mărturia fericirii”). 
Apoi, un autor e jovial și bonom, altul e sarcastic şi incisiv. Unul foloseşte de regulă 
butada, anecdota, epigrama, calamburul, trucul îlariant, altul doar invectiva bam[letară, 
şi aşa mai departe. mr iat i sac ăi 

Mi se pare că atenţia concretă — și nu numai declarată — acordată comediei ori- 
ginale din partea criticii, mai ales, ar putea contribui — natural, în chip modest, dar 
ar contribui — la dezvoltarea unei coriedii mai îndrăzneţe, mai vii, mai actuale, și apoi 
(sau, eventual, asta mai întîi) la apariţia mai multor comedii, de care, orice s-ar spune 
— nu-i aşa? — teatrul nostru duce încă lipsă... “ 

ILEANA BERLOGEA 


Invitatie la lectura lui Friedrich Wolf 


Dramaturgia progresistă germană contemporană numără printre promovatorii ei, 
alături de Bertolt Brecht, talent puternic și original, şi pe Friedrich Wolf, din nefe- 
ricire prea puțin cunoscut la noi. El a avut idealul de a fi, în literatură și mai ales 
în teatru, mesagerul dorinței de pace a oamenilor cinstiți din Germania, al luptei 
pentru libertate și dreptate a poporului său, între cele două războaie, ca și în perioada 
postbelică. 

Wolf face parte din generaţia de scriitori care şi-au căutat drumul în viaţă şi 
în creaţia artistică în primii ani după 1919. Pornit dintr-un mediu burghez ca simplu 
răzvrătit, Wolf ajunge mai tirziu alături de clasa muncitoare, se integrează în con- 
cepţiile de luptă ale acesteia, devine răspînditorul ideilor revoluţionare, tribunul unei 
alte orînduiri sociale. Viaţa lui Wolf este, în această privinţă, un exemplu de pro- 
bitate și atitudine progresistă, iar bogata lui activitate literară (a scris peste 20 de 
piese de teatru, numeroase romane și nuvele), un exemplu de onestitate culturală. 

Wolf s-a născut la 23 decembrie 1888 la Neuwied pe Rin. După terminarea 
liceului, îşi părăseşte orășelul de baştină și pleacă marinar, apoi fochist pe un vapor. 
În peregrinările lui de adolescent pornit pe calea aventurii, Wolf vizitează şi Italia. 
Lumina și coloritul bogat al peisajului mediteranean trezesc în el pasiunea picturii, 
dar se socotește insuficient de talentat pentru a putea exprima tot ceea ce ar fi vrut 
să exteriorizeze. Își alege în cele din urmă profesiunea de medic, singura prin care 
simte că poate deveni util semenilor săi. Proaspătul absolvent al facultăţii de medi- 
cină pleacă în calitate de medic de vas pentru a fi din nou în mijlocul marinarilor 
pe care i-a îndrăgit pentru îndrăzneala și francheţea lor brutală și despre care va 
scrie mai tîrziu un admirabil poem dramatic, intitulat Marinarii din Cattaro. 

La 26 de ani, îl găsim pe front, unde are prilejul să cunoască toată cruzimea 
și absurditatea războiului. Aici, alături de soldaţii răniţi pe care-i îngrijește, Wolf se 
maturizează, își definește poziţia de om și de cetăţean. În 1918, devenit un activ mili- 
tant al luptei împotriva războiului, face parte din Comitetul central al muncitorilor 
şi soldaţilor revoluționari care se pregăteau să făurească un Octombrie roșu al Ger- 
maniei. Cu prilejul demonstraţiei din ianuarie 1919 de la Drezda, organizată în semn 
de protest împotriva asasinării lui Karl Liebknecht și Rosei Luxemburg,* Wolf este 
arestat. 

La data aceasta, Wolf era deja consacrat ca tînăr dramaturg (în tranșeele din 
Flandra, în vara anului 1917, Wolf scrisese prima sa piesă, Mohamed). 

Condus de o viziune originală, Wolf a încercat să facă din Mohamed un izbă- 
vitor al suferințelor, un crainic al eliberării viitoare. „Nu mai vrei să fii sclav! 
Ridică-te ! Nimeni nu e sclav dacă nu se apleacă el însuși. Nimeni nu poate fi liber, dacă 
nu se eliberează el însuși“. Viaţa care clocotea furtunoasă în jur, protestele celor care-şi 
cereau dreptul la fericire, ridicîndu-se împotriva morţii, nu apăreau însă decît prin 
reflex şi, în ciuda cuvintelor frumoase pe care le rostește Mohamed, piesa rămîne în 
ansamblul dramaturgiei lui Wolf o căutare de drum, o încercare de tinereţe literară, 
o promisiune. 

După Mohamed, Wolf scrie Acesta eşti tu şi Soarele negru. Confuze din punct 
de vedere ideologic, nefinisate din punct de vedere dramatic, aceste piese demons- 
trează totuşi darurile scriitoriceşti vădite ale tînărului Wolf. Eroii săi sînt concepuţi 
întotdeauna în plină acţiune, încleștaţi în ciocniri violente și emoţionante. Realist 
prin excelență, Wolf nu se pierde: în sterile speculaţii abstracte şi, aproapefără să 
vrea, împrumută fiecărui personaj ceva ding energia, dîrzenia şi idealul său de viaţă. 
În afara pieselor citate mai sus, Wolf îşi încearcă lira cu o temă inspirată de Vechiul 
Testament, în Tamar. Cu această piesă, Wolf începe să se apropie de drumul adevărat 
al creaţiei sale şi se arată a fi cîntăreţ al avînturilor revoluţionare, creator de eroi 
energici, însufleţiţi de idealuri mari, intransigenţi şi mîndri. 

Lui Wolf îi sînt străine formulele și curentele de așa-zisă „avangardă“ în dra- 
maturgie și în spectacol. Pentru a realiza armonios conţinutul de luptă al dramelor 
sale, el are nevoie de simplitatea severă a formei clasice. 

Adevărata afirmare a scriitorului se produce odată cu apariţia piesei Bietul 
Konrad (1923), inspirată din evenimentele tragice ale războaielor ţărăneşti din Ger- 
mania. Paradoxal, dar nu întîmplător, apariţia celei mai bune piese a lui este soco- 
tită de critică şi de foștii săi colegi — scriitori expresioniști grupaţi în jurul lui August 
Stramm şi al revistei berlineze „Furtuna“ — ca o trădare a ideilor noi, ca o întoar- 
cere la teme depășite şi la forme vechi. A fost într-adevăr o „trădare“, dar o tră- 
dare a individualismului, a egocentrismului, a laşităţii expresioniștilor, revoluționari 
numai în aparență. Mulţi dintre cei care l-au atacat pe Wolf s-au întors pocăiţi în 
lagărul burgheziei, iar alţii, ca Hans Johst, au eşuat chiar în tabăra naziștilor. 

Legăturile lui Wolf cu mișcarea muncitorească și cu concepțiile acesteia îl 
îndemnau la ancorarea în realitate, pe linia unei arte cu tendinţă, mobilizatoare şi 
educativă. Giîndul de a scrie o piesă despre războiul țărănesc german i-a venit cu 
ocazia unui „Fastnachtspiel“, interpretat de ţărani, la care asistă în 1923, în Rauhen 
Alb, unde lucrează ca medic de ţară. Rauhen Alb era unul din locurile istorice unde 
s-au desfășurat, cu secole în urmă, unele din episoadele sîngeroase ale tragediei tără- 
nești, şi „Narrenspiel“-ul jucat de ţărani amatori se păstrase nealterat de-a lungul 
veacurilor. În aceleași costume şi cu aceleași versuri prezentaseră și strămoşii lor din 
secolul al XVI-lea, istoria celor doi cavaleri osîndiţi la moarte pentru că au răpit 
pasărea libertăţii. Pe scriitor începe să-l obsedeze gîndul creării unei piese care să 
aibă ca erou principal nu pe cavalerul Goetz, ca drama lui Goethe, şi nici pe Flo- 
rian Geyer, personajul principal din piesa cu același nume a lui Hauptmann, ci pe 
ţăranii răsculați, pe acei interpreţi anonimi și umili ai „Narrenspiel“-urilor de altădată, 
care la adunările secrete ale celor nemulţumiţi s-au disimulat sub haine de comedieni 
nebuni (dar isteţi). 

Documentarea serioasă, studierea adincă a evenimentelor epocii descoperă scriito- 
rului lucruri pe care istoriografia burgheză le lăsase sub tăcere. Războiul țărănesc 
este departe de a fi numai revolta dezorganizată a unor bande de ţărani umiliţi, ajutaţi 
sporadic de cîte un cavaler anarhic. Este o uriaşă mişcare de transformare naţională 

şi socială, pentru care luptă oameni ca pastorii Thomas Miinzer şi Heinrich Pfeiffer, 
învăţaţi ca Dietrich MHurlewagen şi Wendel Hippler. Aceşti intelectuali adevăraţi, 
eroi ai Renaşterii, n-au pregetat să-şi dea viaţa, aşa cum s-a întîmplat cu Thomas: 
Minzer, pentru a apăra drepturile călcate în picioare ale ţărănimii germane. 

Wolf intenţiona să scrie o dramă cuprinzătoare, în cate să ilustreze toate înăl- 
țările şi căderile acestor tragice mişcări din istoria poporului său. Dorinţa aceasta urma 
să capete o realizare abia în ultimii ani ai vieţii, prin drama Thomas Miinzer. La 
început, se oprește însă numai la răscoala țăranilor din Suabia împotriva ducelui 
Ulrich, sub conducerea lui Konz, supranumit și regele nebunilor din „Fastnachtspiel“-uri. 
Eroul său, Konz, este una din cele mai luminoase figuri din dramaturgia germană a 
veacului nostru. Dirz şi neșovăitor, Konz preferă să moară decît să renunţe la lupta 
pentru libertate şi demnitate umană. 

Aproape la fel de intransigent ca şi eroul său, este şi Wolf în viaţă. Comunist, 
el -nu va cunoaște ezitări sau abateri. Rar se poate cita exemplul unei dăruiri mai 
cinstite şi al unui ataşament mai sincer faţă de o idee, cum a fost acela dat de 
Friedrich Wolf. După trădarea revoluţiei germane de către social-democraţi, Wolf se 
îndepărtează de la orice curent sau mișcare literară ce l-ar putea înstrăina de datoria 
lui de comunist. Se autoanalizează cu severitate, încercînd să înveţe de la școala 
realismului lui Gorki, adevărata literatură utilă revoluţiei. Bietul Konrad este un 
examen și o afirmare în același timp. După 1923, Wolf luptă alături de mulţi comu- 
niști pentru reorganizarea activităţii partidului comunist german. Ca medic, combate 
mizeria în care trăiesc eopiii proletarilor germani, ia apărarea femeilor sărace, obli- 
gate, din pricina șomajului, să devină ucigașele propriilor fii. Avertizează, ca ora- 
tor, prin nenumărate conferințe, asupra pericolului unei dezvoltări a nazismului. Ca 
scriitor, se apropie de problemele contemporane, pe care le dezbate în nuvelele sale. 
Ca dramaturg, scrie piese inspirate de imperioasele probleme ale realităţii germane. 
În 1928, la o conferinţă a funcţionarilor şi muncitorilor din teatrele Berlinului, defi- 
nește sensul propriilor opere dramatice, considerînd-le o armă de luptă, în slujba clasei 
muncitoare și cerînd 'tuturor oamenilor de teatru să facă din artă un mijloc de. pro- 
pagandă pentru combaterea “mizeriei, a exploatării și a pericolului fascist. 

Prima problemă contemporană pe care o tratează Wolf, după Bietul Konrad, 
este aceea a imposibilității realizării unui ideal în condiţiile statului capitalist. Piesa 
Colonul cîine descrie situaţia oamenilor care au părăsit Berlinul în anii de criză după 
primul război mondial, migrînd spre nordul Germaniei, pentru a-și cîştiga existenţa 
din asanarea regiunilor mlăștinoase. Statul făcuse celor care plecau promisiuni din 
cele mai frumoase. Coloniștii însă nu au primit nici cel mai elementar ajutor. Wolf 
a cunoscut personal viaţa de animale hăituite a acestor oameni, minţiţi de autorităţi 
şi înşelaţi de antreprenori. Idealismul lui Jost, eroul principal din Colonul cîine, orga- 
nizator al unei asemenea colonii, se sfarmă în lupta neputincioasă pe care este nevoit 
să o ducă cu funcţionari obtuzi, cu ingineri sabotori, cu o soţie care-și pierde curajul 
în urma morţii copilului. 

De acum încolo, an de an, în creaţia lui Wolf se succed piese legate din ce 
în ce mai strîns de problemele prezentului. Aceste lucrări ar putea servi şi drept 
lecţie de istorie asupra evenimentelor din Germania, a frămîntărilor intelectualilor 
cinstiţi, a revendicărilor și protestelor lor. 

Cyankali, scrisă în 1928, la un an după Colonul cîine, dezbate o altă problemă 
acută a perioadei de criză economică. Ziarele timpului relatau nenumărate cazuri de 
femei moarte în urma unor avorturi nereușite, de mame desperate care-şi asasinau copiii 
de frica foamei. În Cyankali, Wolf acuză de moartea acestor femei — orînduirea 
capitalistă, care obligă mii de familii de muncitori să se hrănească o dată pe zi și 

să se epuizeze într-o goană nebună după o nesigură bucată de piine. Piesa a cunos- 
cut, în decursul unui singur an, un succes uimitor. În 1929 se joacă de peste 200 de 
ori la Teatrul „Lessing“ din Berlin, apoi la Amsterdam, Zürich, Copenhaga, Stockholm, 
Paris, Madrid, Tokio, fiind ecranizată şi de „Fox-film“. Acţiunea, ca în toate piesele 
lui Wolf, de altfel, este extrem de strînsă. Grăbit să intre în miezul conflictului, Wolf 
este dușmanul prologurilor şi al expozițiilor lente, oţioase. Din primele replici, spec- 
tatorul află că Hete Fent, fiica unei mun- 
citoare berlineze, nu:și poate îngădui să aibă 
un copil din pricina mizeriei. Drama fetei 
constă în deznădăjduita căutare a unui aju- 
tor. Medicii o refuză din lipsă de bani, prie- 
tenii o izgonesc. Desperată, Hete își va face 
singură o intervenţie, care o duce pînă în 
pragul mormîntului. 

Poate există uneori în piesele lui Wolf, 
scăderi provenite din graba cu care scriitorul 
căuta să răspundă celor mai arzătoare pro- 
bleme ale zilei: personaje insuficient fini- 
sate, replici ușor lozincarde sau acţiuni sche- 
matice. Aceste deficiențe sînt însă contracarate 
“de forţa morală, de suflul mobilizator al ope- 
relor. 

Marinarii din Cattaro, pe drept cuvînt 
pusă alături de Tragedia optimistă a lui Viş- 
nevski, este una din cele mai frumoase piese 
ale lui Wolf prin caracterul ei mobilizator, 
prin elanul revoluţionar de care este străbă- 
tută. 

Drama este închinată marinarilor flotei 
austro-ungare care au înălțat deasupra cru- 
cişătoarelor aflate în golful Cattaro, în ianuarie şi februarie 1918, drapelul roşu în locul 
stindardului imperial, cerînd pace în locul războiului. Rapoartele seci ale armatei austriece 
pomenesc numai cîteva nume ale-unor marinari condamnaţi la moarte pentru înaltă tră- 
dare. Acești marinari -au căpătat viaţă, datorită condeiului lui Wolf, şi trăiesc sub ochii 
noștri, clipele încordate ale scurtei dar eroicei lor revoluţii. 

Înfrînţi, marinarii răsculați -sînt duși la moarte. Căpetenia lor, Franz Rasch, gä- 
seşte și acum tăria să-şi îmbărbăteze camarazii, vorbindu-le despre victoria care va 
veni, în ciuda pierderilor suferite. 

În fața pericolului nazist, Wolf protestează prin Tinerii din Mons, piesă a cărei 
reprezentaţie a fost prilejul unor crîncene lupte de stradă între comuniști și fasciști. 
Venirea la putere a lui Hitler îl silește pe scriitor să ia drumul emigrației. Plecat 
din ţară, revoltat şi îndurerat de tragedia pe care o trăieşte patria sa, Wolf va căuta 
prin toate mijloacele să trezească ura împotriva naziștilor, împotriva crimelor lor, să 
aducă oprobiul asupra acţiunilor lor. Chiar în vara anului 1933, Wolf scrie piesa 
Profesorul Mamlock, acuză nimicitoare a bestialităţii fasciste şi a discriminării rasiale. 


În anii emigrației, care durează pînă la terminarea războiului, Wolf locuieşte fie în 
Uniunea Sovietică, fie în Franţa, încercînd să fie prezent acolo unde îl cheamă munca 
sa de ilegalist. Wolf considera. şi activitatea sa de dramaturg ca parte integrantă a 
muncii sale de comunist. Piesele pe care le scrie pînă la începutul războiului şi cele 

din timpul acestuia nu sînt altceva decit manifeste mobilizatoare peutru pace, o cro- 
nică a celor mai sumbri ani din istoria poporului german. 

În Floridsdorf, Wolf aduce un omagiu muncitorilor vienezi care au organizat 
greva generală de protest din 1934, împotriva venirii la putere a lui Hitler. Calul 
troian, piesă menită să descrie lupta de rezistenţă a tineretului german din timpul 
lui Hitler, nu mai este bazată din nefericire pe fapte istorice. Wolf, emigrat de ani 
de zile, nu mai cunoştea situaţia din (Germania, unde teroarea nazistă izbutise să 
înăbușe orice mișcare de protest în rîndurile celor tineri. 


Cea mai valoroasă piesă din cele scrise pînă la izbucnirea războiului, rămîne 
incontestabil, Profesorul Mamlock, reprezentată în premieră la Zurich, de un grup 
de actori germani refugiaţi. Nu deseori se întîmplă, după cum relatează celebrul 
regizor german Wolfgang Langhof, pe atunci actor şi interpret al lui Ernest în 
această primă reprezentaţie, să ai de-a face cu un spectacol în care actorii își inter- 
pretează propria lor tragedie. Piesa s-a bucurat de un răsunet mondial. Profesorul 
Mamlock, celebrul chirurg evreu, eroul principal al piesei, devine simbolul tuturor 
intelectualilor evrei cinstiţi, care au fost victimele teroarei naziste. Mamlock con- 
tinuă să creadă, în ciuda evenimentelor îngrijorătoare care zguduie Berlinul după 
arderea Reichstagului, în justeţea . legislaţiei germane. Lipsa de valoare a legilor 
burgheze o va pricepe Mamlock numai după ce i se interzice intrarea în propria 
lui clinică, după ce fiica lui este alungată din școală, după ce doctorul Hellpach, 
nazist notoriu, pînă mai ieri un neînsemnat asistent din clinică, îl insultă cu o cute- 
zătoare aroganță, în timp ce prietenii nu au curajul să-i ia apărarea. Părăsit de toți, 
revoltat de lașitatea pe care o vede în jurul său, Mamlock se sinucide. 

Odată cu începerea războiului, scriitorul - rămîne în U.R.S.S., deoarece Franţa 
nu-i mai oferea decît zidurile lagărelor, pe care Pétain le instituise pentru așa-zișii 
suspecți politici. În 1941, după ce petrece aproape doi ani în lagărul Le Vernet, în 
Franţa, Wolf vine în Uniunea Sovietică, unde activează ca medic, în anii grei ai 
războiului, îngrijind răniții germani, pe care se străduiește să-i cîştige pentru o altă 
viaţă şi să le deschidă ochii asupra adevărului. 

Anii petrecuţi în Uniunea Sovietică au pus în fața lui Wolf marea problemă 
a responsabilităţii poporului german pentru toate crimele şi dezastrele pricinuite de 
război. Acuzele pe care le aduce Wolf nazismului devin din ce în ce mai vehe- 
mente. Piesele Patrioţii, Dr. Lilli Wanner şi Ce semeni culegi aduc în scenă tipul 
nazistului, în plina dezlănţuire a sălbatecei pofte de sînge și de stăpînire care l-a 
dus la crime, punînd în același timp și problema vinovăţiei tuturor celor care au 
permis venirea hitleriștilor la putere, din comoditate, frică sau neglijenţă. 

Wolf creează în aceste piese cîteva tipuri de ofiţeri naziști, meniţi prin sadis- 
mul lor să trezească ură. Rauch din Patrioții, căpitan în trupele de ocupaţie din 
Franţa, doctorul Klemm, conducător S.S. din piesa Dr. Lilli Wanner, şi Horst Lippe, 
ofiţer în armata germană din est din Ce semeni culegi, sînt trei din cele mai izbutite 
caractere din dramaturgia lui Wolf. 

Dramatismul pieselor lui Wolf, inspirate de cel de-al doilea război mondial, 
pornește din însăși nemiloasa selecţie pe care a făcut-o istoria în această perioadă 
aspră. Războiul a înlesnit separarea mai netă a oamenilor, cunoașterea lor mai adincă, 
accentuarea trăsăturilor bune sau, dimpotrivă, pierderea lor în noianul de interese 
egoiste. 

Întors în patrie, Wolf îşi dă contribuţia la crearea Germaniei libere, visată în 
anii de restriște. Ca cetățean și comunist ocupă în (Germania democrată o serie de 
funcţii de răspundere, printre care şi aceea de ambasador al Germaniei democrate în 
Polonia populară. 

Pentru .Defa-film, Wolf. scrie: scenariul filmului Consiliul zeilor, în care demască 
pe baza unor documente autentice legătura dintre războiul hitlerist și marile con- 
cerne și trusturi americane. Ca orator neobosit, el ţine o serie de conferințe cu scop 
educativ, pentru transformarea cetăţenilor germani, pentru creșterea unui alt tineret al 
patriei sale, iubitor de muncă și de pace. 

În toamna anului 1953, în urma unei activităţi încordate, Wolf se stinge din 
viaţă numai cu cîteva săptămîni înaintea zilei de 23 decembrie, cînd urma să fie 
sărbătorit pentru împlinirea a 65 de ani de viaţă și să vadă, pe scena celui mai bun 
teatru berlinez, premiera piesei Thomas Miinzer, ultima şi cea mai dragă operă a sa. 

Dintre cele patru piese pe care mai are răgazul să le scrie în acești ultimi ani 
de muncă asiduuă pentru refacerea patriei sale, două își plasează acţiunea tot în timpul 
războiului. Rănile erau prea proaspete și ruinele prea numeroase, pentru a abandona 
această temă. În Ca fiarele pădurii sau Chinul, iubirea și moartea unei tinereți, Wolf 
descrie perioada cea mai tragică din istoria războului: ultimele zile ale lunii aprilie 
1945. Totul este pierdut, și totuşi oameni continuă să moară, în mod absurd și barbar. 
Încleștarea între viaţă și moarte are o măreție zguduitoare. Eroina piesei, o copilă 
de 18 ani, Hanne Krug, animată de o sălbatică dragoste de viaţă, își convinge logod- 
nicul să dezerteze. Tatăl Hannei îl denunţă însă pe fugar. Pentru a nu cădea în ghiarele 
poliţiei, tinerii se hotărăsc să se sinucidă. E un mijloc de a-și salva dragostea și 
tinereţea. Hanne, mult mai hotărită și mai energică decît iubitul ei, își pune capăt 
zilelor. Kurt, şovăielnic, este arestat şi condamnat la moarte. 

Dacă partea a doua, judecarea şi condamnarea lui Kurt, nu ar cuprinde jumă- 
tate din piesă, Ca fiarele pădurii ar fi una din cele mai zguduitoare drame ale epocii 
noastre. Pledoaria pentru dreptul la viaţă, pe care Wolf o face în partea a doua a 
acţiunii, necesară momentului în care a fost scrisă, s-a dovedit mai puţin necesară 
nemuririi dramaturgului. Caracterul de manifest al pieselor sale l-a făcut de multe 
ori să cedeze adevăratul final dramatic, finalului de idei. Neliniștit la gîndul că nu 
va fi înţeles de cei mulţi, Wolf se simte obligat să-și expliciteze intenţiile uneori 
pînă și dincolo de căderea efectivă a cortinei. 

Problema datoriei de scriitor, problema menirii de artist, aceea de a educa şi 
de a forma pe oameni, l-a preocupat pe Wolf tot timpul vieţii. De cîte ori i-a permis 
timpul, a încercat să-şi limpezească această problemă, această „poetică“. În teatru o 
face în două rînduri. În piesa Beaumarchais, scrisă în 1940—1941, în lagărul Le Vernet 
din Franţa, și în Ultima probă, elaborată la Berlin, în 1946. Wolf s-a simţit atras 
de tragedia lui Beaumarchais, a acestui om care ar fi putut să fie mare, dar în care 
a precumpănit laşitatea măruntă a filistinului. Wolf îl prezintă pe autorul Nunții 
lui Figaro, în două etape ale vieţii sale: cu ani de zile înaintea revoluţiei franceze, 
cînd nu se teme să-i atace pe nobili şi să-l înfrunte pe rege, și în timpul revoluţiei, 
cînd nu mai are puterea să fie alături de popor și dezertează. 

În Ultima probă, Wolf îşi pune problema inspirării din realitate, a creării unei 
opere adevărate și viabile, prin angajarea pasionată a propriei experienţe de om şi 
de cetăţean. Acţiunea se petrece în timpul războiului şi Wolf arată că este o crimă 
pentru un scriitor, în această epocă de mare încercare, să se refugieze în trecut, să 
nu fie prezent în mijlocul concetăţenilor săi, să nu-i ajute şi să nu-i îndrume. Opera 
de artă valoroasă se naște nu numai din creierul autorului, ci mai ales din sufletul 
lui, din durerea şi din mizeria îndurată, din suferinţe, chiar dacă acestea sînt prici- 
nuite de moartea iubitei, aşa cum se întîmplă cu Peter Bruck, eroul piesei. 

Un început al unui nou capitol de creaţie al lui Wolf îl face comedia Primărița 
Ana, inspirată din viaţa nouă a Germaniei de după eliberare. Din nefericire, moar- 
tea timpurie a scriitorului a făcut ca această piesă să rămînă unica de acest fel. 

Ana, eroina principală a piesei, simbolizează omul nou. Este vorba de o tînără 
îndrăzneață, pe care locuitorii unui sat o aleg primar. Ea răstoarnă canoanele vechii 
societăţi, trece peste unele practici birocratice, peste legile seci şi strimte, pentru a 
construi o viață nouă, simbolizată în piesă prin clădirea unei școli de unde se vor 
răspîndi lumina şi cultura. 

Piatra de încercare a vieţii sale, opera cu care s-a identificat cel mai mult, 
eroul în care a pus cea mai bună parte a propriei fiinţe, rămîne însă Thomas Miinzer. 
Friedrich Wolf a dovedit în această operă nu numai măiestria desăvirșită a unui 
dramaturg matur și experimentat, ci şi crezul său într-o (Germanie liberă, fericită şi 
pașnică. În războiul țărănesc, Wolf a văzut — încă de la apariţia Bietului Konrad —, 
aşa cum a văzut și Engels în monografia asupra războiului țărănesc german, epoca 
cea mai glorioasă din trecutul luptei pentru libertate a poporului, epoca în care s-au 
ridicat revoluționari ce pot să stea alături de marii revoluționari ai lumii. 

Documentarea susţinută, de ani de zile, i-a permis lui Wolf să creeze o operă 
care, dincolo de o. valoare istorică incontestabilă, prezintă o mare valoare artistică. 
Thomas Miinzer este drama care a permis multor critici germani să pună numele lui 
Wolf alături de acela al lui Schiller. Mesajul lui Miinzer, însufleţit de dragostea de 
oameni, este şi mesajul pe care a vrut să-l lase Wolf. „Văd cîmpii uriaşe de grîu“, 
spune Miinzer în ultimele clipe de viaţă, cînd are în faţa ochilor viziunea viitorului, 
„crescînd de la un capăt la altul al pămîntului. Văd oameni culegînd fructele de aur, 
oameni sătui și bine îmbrăcaţi, oameni care trăiesc în pace“. 

lată ce relatează Wolfgang Langhof, regizorul spectacolului Thomas Miinzer, 
care a lucrat împreună cu scriitorul, în ultimele zile ale acestuia, la punerea în 
scenă a piesei: „Cînd am citit acest fragment, l-am auzit respirind adînc şi puternic. 
L-am privit. Şedea cu buzele strînse, cu ochii strălucind în lacrimi, cu pumnul strîns 
pe masă, așa cum ne salutam altădată, în timpul luptelor de sub conducerea cura- 
joasă a lui Thälmann“. E 

Minzer, adversarul lui Luther şi ideologul războiului țărănesc german, a fost 
prezentat pentru prima dată în literatură, ca un luptător diîrz, ca un mare iubitor de 
oameni, ca un părinte sufletesc al celor oropsiţi, ca un erou adevărat. 

Drama Thomas Miinzer nu mai păcătuieşte nici prin lungimi obositoare, nici 
prin idei ale veacului nostru, comunicate prin gura unor eroi de altădată. Totul este 
echilibrat și măsurat de ochiul sever al artistului, care și-a impus maxima rigoare. 
În ciuda unor deficienţe din operele lui de tinereţe, sau chiar și din celelalte, Wolf 
va rămîne unul dintre cei mai mari scriitori comuniști ai veacului nostru. Wolf a ştiut 
să împletească sentimente revoluţionare cu o acţiune vie, cu conflicte puternice. Limbajul 
eroilor lui Wolf este simplu şi dur. Ei vorbesc deschis, se înfruntă pe faţă, rostesc 
plini de curaj ceea ce vor să spună. Wolf nu ştie și nici nu vrea să întrebuinţeze 
fraze cu dublu sens și nici suspensii cu subînţelesuri. 

„Dramele lui Friedrich Wolf sînt oglinda luptei timpului nostru“, spune Wolfgang 
Langhof. Friedrich Wolf a știut să vorbească limba claselor. El face parte din istoria 
mișcării muncitoreşti germane, din istoria literaturii și dramei progresiste... Ca şi pre- 
dicile eroului său preferat, Thomas Miinzer, care îşi spunea „servitorul lui Dum- 
nezeu, înarmat cu ciocanul“ și piesele lui Wolf sînt „lovituri de ciocan în lupta pentru 
dreptate, pentru victoria celor oprimaţi, pentru pace“. 

Poate că repertoriul teatrelor romînești nu ar avea decît de cîştigat dacă s-ar 
îmbogăţi cu cîteva titluri noi, cum ar fi Profesorul Mamlock, Ultima probă sau Thomas 
Miinzer, pentru a nu pomeni decît trei din cele douăzeci și patru de piese cu care 
Wolf a îmbogăţit tezaurul culturii germane. 

Actor de teatru — actor de film 


Coexistența dintre teatru şi cinema nu se manifestă fără probleme, con- 
lucrare sau momente de antagonism. 

Faptul nu face decit să confirme — atit pentru teatru cît şi pentru film 
— lupta permanentă pe care fiecare din aceste arte-surori o dă zi de zi, 
clipă de clipă, pentru a-şi îmbogăți mereu mijloacele proprii de expresie. 

Una din problemele mai zelos dezbătute este cea a actorului chemat 
să întruchipeze rolul în film. Este bine să fie folosiți actori din teatru, sau să 
se creeze cadre actoricești ale filmului sau, pur şi simplu, să se recurgă la 
omul de pe stradă? Cite întrebări, atitea ipoteze. lar aceste ipoteze repre- 
zintă tot atitea tendinţe. 

O scrisoare a regizorului francez Louis Daquin ne-a sugerat ideea de 
a solicita şi punctul de vedere al altor personalități artistice — I. Finteş- 
teanu, Liviu Ciulei şi operatorul Ott Wielfried — în legătură cu problema : 
actor de teatru — actor de film. 

lată aceste opinii : 


Interpretare omogenă 


Socotesc că alegerea actorilor este una din operaţiile cele mai însemnate din pro- 
cesul creaţiei cinematografice, căci, în definitiv, ei sînt cei care rămîn pe ecran. Poţi 
realiza travellinguri frumoase, poţi să fii un virtuoz al panoramicului și să te joci cu 
obiectivul, dar orice tehnică, fie ea oricît de meșteşugită, e zadarnică, dacă actorul 
ce se află în faţa obiectivului „nu este“ personajul, dacă nu izbutește să comunice spec- 
tatorului nuanțele pe care le pretinde psihologia rolului respectiv. 

Este sigur că alegerea interpreţilor prezintă mai multe dificultăţi în cazul unui film, 
decît atunci cînd este vorba de o piesă de teatru. Şi aceasta din multiple motive, dacă 
nu ar fi decît marele număr de roluri pe care le comportă întotdeauna “un film şi nece- 
sitatea imperioasă de a asigura o interpretare omogenă. Ceea ce eu imput Gitadelei, rea- 
lizate de Marc Maurette, este tocmai lipsa de omogenitate, vădită în distribuţia rolurilor. 
Lucrul m-a surprins cu atît mai mult, cu cît Maurette a fost vreme indelungată: asistentul 

lui Jacques Becker, care, ca şi Rent Clair (a se vedea distribuţia din Marile manevre), 
este un maestru în arta de a alege actorii !. | 

Cred unii că „odată ce eşti actor, poţi juca în orice“. Din nenorocire, lucrurile nw 
se petrec aşa în film, unde adevărul interior nu este de ajuns pentru a face posibilă re- 
prezentarea autentică a unui personaj. În creaţia cinematografică, natura specifică a acto- 
rului, tipul său fizic, constituie criterii determinante ; și asta, în aşa măsură, încît numeroși 
actori de film nu sînt decît „naturi“, a căror folosire este limitată mai întotdeauna la 
personajul pe care îl reprezintă. E adevărat că izbutesc adesea să creeze iluzia și înclin 
chiar să adaug că prin firescul lor, ei dau aparenţa de realitate acelei lumi de fantome 
şi minciună făurită în „uzinele de visuri“ de la Hollywood şi din Europa. De altfel, pentru 
asta şi sînt plătiţi scump, foarte, foarte scump. 

Dar nici nu trebuie să cădem în alt păcat, şi anume în acela de a alege actorii 
unui film în funcţie de fizicul lor și de imaginea fizică pe care și-o construiește realiza- 
torul filmului despre rolurile în cauză. Aceasta este o concepţie formală, naturalistă, o 
concepţie care neagă creaţia artistică a actorului și pare să ignore că un personaj nu se 
realizează numai din exterior, ci şi — mai ales — din interior. Împinsă pînă la limita 
extremă, o atare deformaţie duce la tendinţa absurdă de a lua ca interpret „omul de pe: 
stradă“ ?. În realitate, asta este o soluţie care izvorăşte din lene şi mizează pe facilitate. 

Îmi amintesc că pentru unul din filmele mele — Fraţii Bouguinquant — îmi for- 
masem o: părere precisă despre fizicul personajului principal. Am făcut probe cu vreo- 
zece actriţe tinere, al căror tip se apropia de „ideea mea fixă“. Dar, nici una din ele nu 
părea să aibă talentul necesitat de un rol cu adevărat zdrobitor. Am hotărît, atunci, să 
încredințez acest rol Madeleinei Robinson, care era exact opusul viziunii fizice pe care: 
o aveam despre personaj. Dar Madeleine Robinson este o foarte mare actriţă, aşa încît, 
la terminarea filmului, eroina a apărut pe ecran întocmai așa cum mi-o închipuisem de 
la început. 

Am credinţa că deşi obiectivul cinematografic impune anumite limite în ce priveşte 
„structura fizică“ a personajelor, nu ne este îngăduit să uităm că, în măsura în care 
conţinutul interior al creaţiei este sincer, bogat, viguros și veridic, el se reflectă în exte-- 
rior, atît în trăsături, cît și în comportament. Aș ţine să adaug că am fost puternic 
impresionat de calitatea jocului interior al actorilor care au lucrat la Ciulinii, şi afirmaţia. 
nu este rodul unei constatări făcute într-o doară, deoarece filmul a avut în distribuţie: 
mai bine de 80 de roluri. 

În sfîrșit, aş voi să vorbesc aci despre „teatralitatea“ sau „teatralismul“ actorilor 
romîni, despre care fusesem prevenit, într-o mod foarte eronat. Ce aș putea spune, decit 
că de la bun început aveam încredere, pentru că dilema: actori de cinema-actori de- 
teatru pur şi simplu nu există pentru mine. Există actori buni, alţii mai puţin buni, şi 
actori proşti. Observaţia e valabilă pentru toate ţările. Cît despre procesul interpretării 
cinematografice, el ţine de aceleași principii ca și interpretarea teatrală. Nu avem de-a 
face cu nici o antinomie. Doar tehnicile diferă, şi încă nu e vorba, adesea, decît de deo-- 
sebiri de nuanţe. Unele aspecte ale tehnicii de teatru se dovedesc inutile în cazul filmului, 
pentru simplul motiv că obiectivul — adică, în ultimă analiză, spectatorul — se află la 
doi, trei metri de actor. Adaug că tehnica cinematografică oferă mai multe posibilităţi 
actorului, permiţindu-i, graţie apropierii obiectivului, să transmită pînă şi cele mai sub-- 


! In ce priveşte Ciulinii cred că am reuşit aproape să întocmim o distribuţi 
i e omogenă... Spun: 
yApronpo , deoarece eu, unul, văd trei erori... Şi de fiece dată, nu talentul actorilor rapat i. 

2 să nu mi se vorbească aci despre muncitorul din Hoţii de biciclete sa 

u despre st - 
interpretează rolul principal în filmul Un condamnat la moarte a evadat. Două p poa prd 
SEA, două mii de filme produse în Franţa și în Italia în ultimii zece ani! Două exemple, luate 
n două producţii cinematografice cu totul deosebite şi care nu necesitau mari însuşiri actoricești... 

tile nuanţe ale gîndirii, să pătrundă în domeniul imperceptibilului şi să exprime ceea ce 
pare inexprimabil. Gabrielle Dorziat îmi spunea cîndva: „Fac teatru de treizeci de ani, 
film — de cinci ani... Ei bine, de cînd joc în filme, fac progrese şi la teatru...“ La film 
nu poţi să trișezi. Înveţi, de nevoie, să te apropii de comportarea firească a omului aflat 
în miezul realităţilor vieţii. Ce aș mai putea spune? În planul tehnicii exterioare, unica 
exigenţă, în cazul actorului de film, este perfecta sincronizare a privirii, gestului și vor- 
birii. Odată înţeleasă această lege, toate tainele sînt 
dezlegate. În planul tehnicii interioare, adică al cău- 
tării sincerităţii, emoţiei și al exprimării sincere a ace- s 9? 
stei emoţii, Stanislawski a spus tot/ce se putea spune. A SS 
Tot ce aș mai putea adăuga cu privire la munca 
actorilor de film a fost spus, înaintea mea, de alţii, și 
mult mai bine decît aș ști eu s-o fac. Totuși, o ultimă 
observaţie : la cinematograf, trebuie să evităm de a 
„şarja interior“ personajul. În materie de realizare, 
ca şi în dialog sau interpretare, una din marile ce- 
rinţe ale filmului este simplitatea, despuierea, unitatea. 
Cînd un actor lucrează la un cadru, el trebuie să caute, 

împreună cu realizatorul filmului, acel sentiment unic | 
ce se vrea exprimat în cadrul respectiv. Obiectivul — o 
adică spectatorul — înregistrează tot ; de aceea, dacă Louis Daquin, văzut de Drag 


într-un unic cadru interpretarea este încărcată cu mul- 
tiple intenţii, spectatorul este în mod necesar derutat şi se produce o ruptură în pro- 
cesul emoţional. 


Louis DAQUIN 


Actor sau laic? 


Indiferent dacă ea e exprimată pe scenă sau ecran, realizarea artistică trebuie 
să fie integrală, Deci, nu există — cel puţin în mintea noastră — accepţia unei creaţii 
„parţiale“, în care actrița e mare fiindcă are pulpe lungi și sînii decoltaţi pînă-n suflet, 
iar actorul genial, fiindcă are muşchi de gladiator și blană pe piept; această falsă 
cuprindere a creaţiei artistice e strict sensorială și eminamente comercială. Pe ecran 
sau pe scenă, adevărul artistic nu se poate realiza decît cu mijloace artistice; în 
care mijloace intră şi capacitatea emoţională a interpretului, și formele de expresie 
ale acesteia. 


Scena depărtează actorul de spectator, punînd între ei o zonă de comunicare 
psihologică. Ecranul, în schimb, îi apropie unul de celălalt, spectatorul privindu-l pe 
actor ca într-un cîmp microscopic. Faptul acesta poate crea avantaje pentru unii actori 
mai slabi ca fundaţie artistică, ori dezavantaje pentru actorii de aleasă valoare. Numai 
regizorul (şi operatorul, cînd e artist) poate (sau pot) acomoda aceste dificultăţi. Dar 
am văzut o mare actriţă pe care nu era necesar a o despuia regizorul, cu atît mai 
mult cu cît picioarele ei nu mai aveau... vîrsta rolului. Și am văzut actori „mari“, 
cărora li s-a dat glas de împrumut (ceea ce în teatru ar fi nemai... auzit !). După cum 
am văzut actrițe mici, dar cu mari succese „de publicitate“, datorită unghiurilor volup- 
tuoase din care le-a privit operatorul. Vedeţi dar că ecranul trișează cu mare uşu- 
rință, datorită şi posibilităţilor tehnice multiple de care dispune și, mai ales, capaci- 
tăţii lui de impresionare instantanee asupra spectatorului. Viteza de recepţie a spec- 

tatorului faţă de imaginea de pe ecran este ca viteza luminii, pe cîtă vreme în spec- 
tacolul de teatru, recepţia este un întreg proces de gîndire, care se prelungește și 
după ce cortina şi-a așezat rochia de bal pe podium. 


* 


Ce trebuie să aducă un actor, indiferent de originea lui artistică, pe platoul de 
filmare, ţinînd seama de consideraţiile de mai sus? Desigur, un fizic adecvat imaginii 
pe care regizorul şi-a făcut-o în proiectul său de film. 
Ecranul nu are toleranţele scenei, unde plastica per- 
sonajului se cere încălzită, în primul rînd, de o mare 
trăire sufletească, ca un rezultat imediat al măiestriei 
interpretului. De aceea, pe scenă actorul n-are virstă, 
putînd interpreta pe Hamlet și la virsta tatălui său; 
rolul acesta de o construcție atit de complexă necesită 
o experiență matură, care prevalează asupra tinereţii 
fizice a personajului. Pe ecran, vîrsta şi anumite parti- 
cularităţi fizice ale acestuia sînt temeinic necesare defi- 
nirii imaginii lui concrete. Oare, sub acest aspect, actorul 
de film poate fi „oarecine“ ca origine artistică ? 


5 
lon Finteşteanu, văzut de Drag 
Filmele care au avut succes, întrebuinţind în rolurile 
mari, actori descoperiţi în stradă, fără pregătire artistică, se numără pe degete (și încă 
mai rămîn multe degete nenumărate !...); ca atare, sînt neconcludente ca să pună fun- 
daţia unui principiu ; iar paradoxul ştiinţific „excepţia confirmă regula“ pare a-și găsi 
o justă interpretare şi pe tărîmul artei. Procedeul acesta al distribuirii actorului desco- 
perit pe stradă a fost generat de altfel, de succesul pe care l-au făcut copiii în film. 
Dar mugurii aceștia geniali (Shirley Temple ori Jackie Coogan) nu şi-au sfîrșit oare cariera 
cînd trebuiau abia să o înceapă? Același lucru se petrece şi cu actorul de pe stradă 
căruia, în mod întîmplător, i s-a potrivit un personaj, iar adevăratul creator al acestuia 
n-a fost actorul, ci regizorul care a făcut, cu actorul său improvizat, operă de Pygmalion. 
Nu susţinem că descoperirea unor asemenea actori laici nu este cu putinţă, de 
vreme ce avem unele exemple remarcabile (Hoţii de biciclete, Un condamnat la moarte a 
evadat, cunoscute şi de spectatorii noștri, precum și interesanta experienţă a lui Liviu 
Ciulei, în Erupția). Totuși, actorul din film trebuie să aibă sau să capete ceea ce numim 
noi, măiestrie, pentru că personajul interpretat nu are numai formă plastică, ci şi un 
anumit conținut sufletesc. Pare-se că acest „conţinut psihologic“ scapă din vedere acer- 
bilor campioni ai teoriei actorului virgin de măiestrie. Un alt aspect al aceleiași tendinţe, 
să-i zicem „împăciuitoriste“, este părerea că actorul de teatru trebuie să uite tot ce a 
învăţat în meseria lui, din momentul în care intră pe platou. Adică, să-şi lase măiestria 
la garderobă, ca pe o valiză oarecare, pe care să și-o recupereze la plecare... Este o 
absurditate prea mare pentru a merita o discuţie mai amplă, dar nu mă pot reţine a 
nu remarca faptul că măiestria artistică nu este o piesă mică, o băncuţă de memorie, 
care s-ar putea închide într-un sertăraș ori uita pentru cîteva ore de turnare. A-i pre- 
tinde actorului de teatru a-și „amputa“ măiestria, pasămite pentru a-l face mai om, 
înseamnă a-i castra talentul. 


3% 


Polemica dezlănțuită între „categoriile“ actor de film sau de teatru este, de fapt, 
v discuție de origine, ca și cum unul ar avea alt răsad artistic decît celălalt: cu alte 

cuvinte, actorul de teatru ar urca de pe scenă în cadrul ecranului, ducînd în spinare 
„balastul“ meșteșugului său, fiind astfel purtătorul de microbi ai „teatralizării“ filmului. 

Bănuiesc că această maladie de care ar suferi filmul nostru nu trebuie imputată 
actorului de teatru. Actorii de teatru care au jucat în filmele noastre sînt actori de 
frunte și totuşi filmul romînesc suferă de un oarecare „conformism teatral“. E un aspect, 
pe alocurea caracteristic, al filmului nostru. Dar actorul de film cu răsad laic interpre- 
tează de capul lui, ca și cum ar fi surprins de un operator nevăzut, într-unul din frag- 
mentele lui de viaţă strict personală? Nu urcă și el pe platou? Nu „trăiește“ emoția 
actului de creaţie sub ochiul magic al regizorului, care-l dirijează în gest, mimică, vor- 
bire, ca pe o marionetă însufleţită ? Mă rog, atunci, de ce n-ar proceda la fel regizorul 
şi cu actorul de teatru, cu atît mai vîrtos cu cît acesta, datorită experienţei lui artistice, 
îi aduce lutul personajului împlinit în forma lui-.umană, regizorului rămînîndu-i doar 
operaţia de şlefuire, pentru a da spectacolului cinematografic omogenitate. De ce să-şi 
lase actorul experienţa la garderobă, ca să apară pe platou în stare parţial amnezică ? 
Nu-i mai simplu şi mai practic ca regizorul, care observă „preaplinurile“ formelor de 
întruchipare ale personajului construit de actorul X din teatru, să i le elimine cu cir- 
cumspecţia dozată, evident, .în raport cu duritatea mai mică sau mai mare a persona- 
lităţii acestuia ? 

% 


Desigur că actorul din teatru aduce pe platou o personalitate fermă și un anumit 
meşteşug, dar şi o capacitate de trăire mai bogată, un conținut sufletesc cu o gamă 
variată de nuanțe; adică, tot dichisul personajului care, pentru film, poate fi exce- 
dentar. Regizorul trebuie să dozeze acest dichis, dacă el are o concepție clară a specta- 
colului său ; dacă-i lipseşte (şi de! să fim cinstiți, se mai întîmplă...), atunci nu ne mai 
rămîne decît a polemiza fără rost, căutînd acel enervant „midi à quatorze heures“ pe 
care nu-l vom putea găsi niciodată... 

Aş da un exemplu din unele lucruri care m-au nemulțumit, 'în modestele mele 
rezultate cinematografice ; acesta ar putea fi aparent imputabil prea marii servituți a acto- 
rului față de meșteșugul său, cînd — în realitate— el se datorează unui lapsus al fan- 
teziei regizorale şi servituții acesteia față de un scenariu prea economic. În filmul 
Citadela sfărimată, sînt introdus în acțiune stîngaci (şi de scenariu şi de regie), vor- 
bindu-i fiului meu ca de la tribună. E neverosimil, şi filmul refuză falsurile psihologice. 
În film, o clipă, apare în obiectiv într-un unghi estompat, portretul avocatului Drago- 
mirescu, în mărime naturală, solemn și infatuat, dar fără a fi exploatat aşa cum cere 
conţinutul sufletesc al personajului. 

Eu am simţit nevoia unei confruntări a imaginei vii a lui Dragomirescu cu cea 
din tabloul său. Fiului meu trebuie să-i vorbesc privindu-mă în propriul meu tablou 
ca într-o oglindă în care mi s-ar fi răsfrînt imaginea mea morală; încît, fiul meu ar 
fi avut astfel, privindu-mă în portret, trecîndu-și privirile de la mine la portret şi 
viceversa, revelația acestui om, gol de suflet ca şi portretul său... În felul acesta, Fin- 
teşteanu ar fi apărut de la început Dragomirescu și n-ar fi semănat Dragomirescu cu 
Finteșteanu, care are păcatul, faţă de un actor laic, că este recunoscut mai uşor pe 
stradă... 

Ca să nu mai vorbim de scenariile în care actorii de comedie parcă se feresc 
unul de altul ca dracu’ de tămiie, transformînd filmul în monoloage. lertaţi, rogu-vă, 
pe actorii de teatru, dacă nu-i pun cu justă măsură, în valoare, nici scenariul, nici regia. 


>> 


. 


În concluzie, părerea mea este că această polemică pe marginea originii artistice 
sau laice a actorului de film este construită pe nisip. Actorul nu trebuie să fie decit 

bun şi la loc potrivit. Pentru a fi bun, trebuie să fie artist (ceea ce nu exclude excepţia: 
laicului cu predispoziție, cu condiţia ca acesta să fie creat artisticește de un mare re- 
gizor ispirat). Şi pentru a fi la loc potrivit, e nevoie să fie distribuit ca atare de un 
regizor pentru care scenariul nu este un tipar strîmt, ci un pretext de relansare a inspi- 
raţiei lui creatoare. 

Aşa că, între actor şi oarecine, să-l lăsăm mai bine pe ultimul în stal, plătindu-și 
cuminte biletul. De ce să căutăm ceea ce avem? Numai de dragul experienţelor și al 
cutezării cu -orice preţ ? De ce să căutăm actori pentru film, aiurea, cînd îi avem, peste 
drum, în teatru; ca şi cum regizorii noștri ar trebuie să devină nişte bieţi dragomi- 
rești, ce-și caută neîncetat abţibildurile care le stau în faţă, la vedere... 

Şi atunci, nu s-ar putea întreba aceste „abţibilduri“ ale filmului, actorii: unde ni 
sînt... regizorii ? Să lăsăm mai bine discuţia și să ne vedem de treabă: să facem filme 
bune ! Avem instalaţii tehnice care sînt unice, poate, în Europa. Avem actori buni şi 
pentru loc potrivit. Ne trebuie operatori-artişti, scenarii adecvate ecranului și regizori, 
care nu cred că ne lipsesc, cît sînt lipsiţi de curajul de a ieși din didacticism şi servi- 
tutea scenariului. Conformismul, pe care această discuţie l-a imputat actorului din teatru, 
l-a adus în film regizorul, care nu a știut să-l descopere și să-l elimine. În cazul acesta, 
regizorul de film aduce — în mod subconștient — un mare omagiu teatrului. 


Icn FINTEȘTEANU 


Nu se poate da um verdict 


Părerea mea în problema actor de teatru — actor de film este că nu se poate da 
un verdict care să fie general valabil, că nu se poate spune că orice actor de teatru e 
bun pentru film, sau că nici un actor de teatru nu e bun pentru film, sau, în sfîrșit, că 
„omul de pe stradă“ e bun sau nu, mai bun sau nu, decît actorul de teatru. De ce gîndesc 
astfel ? Pentru că socotesc că: fiecare caz îşi cere soluţionarea proprie, adecvată. Dată 
fiind virsta lui fragedă, cred că filmul nu și-a găsit încă forma de expresie rigidă, canonică, 
definitivă, precisă, din care să nu se poată ieși. Abia acum își determină limitele ; sîntem 
spectatorii acestui fenomen. Formele de expresie ale filmului pot fi multiple. Pe de altă 
parte, în aceeași formă de expresie putem trata multe subiecte. De pildă, tratăm în mod 
romantic un subiect diurn şi atunci poate că e nevoie de actori de teatru, obişnuiţi cu 
exacerbarea sentimentelor !a dimensiuni romantice. Viceversa : subiectul romantic tratat 
în stil diurn poate fi rezolvat cu oameni de pe stradă. Omul de pe stradă e un foarte 
bun actor, cînd pe stradă el umblă deghizat în civil, mascînd actorul. Cred că actorul 
de teatru își poate întrebuința din plin meșteșugul în film, fără ca prin aceasta să fie 
exclusă folosirea omului de pe stradă. Există maniere de tratare cinematografică, în 
cadrul cărora sarcina rezolvării dramatice cade în seama actorului, și altele cînd centrul 
de greutate se deplasează pe rezolvarea regizorală, substituind emoţiei vii, create prin 
fiecare fibră actoricească, o altă emoție, poate mai mecanică în aparenţă, dar mai proprie, 
cred, artei cinematografice. E vorba de emoția creată prin mijloace regizorale (cinemato- 
grafice) ; e vorba de momentul dramatic creat prin mișcare de aparat, prin cadraj, prin 
mișcare în cadru, prin montaj, prin mixarea efectului optic cu cel sonor — adică prin 
mijloace specifice -acestei arte a imaginii în mișcare. Pot spune că de cele mai multe ori, 
aceasta a fost metoda cu care am scontat obţinerea emoţiei în spectator, cu filmul Erupția, 
încercîndu-mi astfel o concepţie pe care nu o consider general valabilă, dar am socotit-o 
a fi haina cea mai apropriată și reușită a conţinutului dat. Poate că soluţia optimă stă 
în îmbinarea celor două metode. 

Dar să revenim la actor. Cred că s-ar putea încerca o clasificare (nu știu, dacă e 


exhaustivă) : 
1) Omul de pe stradă — actor împrumută el personajului propria sa personalitate, 
oricare ar fi personajul. Bineînţeles, sint și printre actori unii — cazuri excepţionale — 


care fac același lucru : Jean Gabin, de pildă. Toate per- 
sonajele lui sînt masive, virile, îndurătoare, lente etc. 

2) Actorul de teatru sau profesionistul de film se 
extinde, ajunge prin interpretare la personalitatea per- 
obișnuiesc să numesc aceasta „limitele elasticităţii inte- 
rioare“) îi permit să facă acest lucru. Atunci, însă, cînd 
decalajul se face simţit — rezultatul e dezastruos. 

3) O a treia categorie — cred, cea mai importantă, 
pentru că mi se pare că ea diferenţiază specia actorului 
de film, atît de aceea a actorului de teatru, cît și de 
„omul de pe stradă“ — este aceea a actorului „de far- 
mec“. Sigur că nici pe. scenă farmecul nu e de lepădat 
(vezi, de pildă, actori „de farmec“ ca Elvira Popescu sau 
George Vraca). Dar, în general, hotărîtoare în mate- 
rie de teatru e forţa interpretativă. Există cazuri — rare 
— care întrunesc ambele înzestrăzi; vezi: Greta 
Garbo, N. Cerkasov, L. Olivier. Totuși, sumumul în cinematografie îl obţine actorul „de 
farmec“, un farmec cu totul special, sezisabil prin intermediul filmului, ca, de pildă, 
Rudolf Valentino, Gary Cooper. Această specie a actorului „de farmec“ presupune îmbi- 
narea.unor proprietăţi fizice deosebite şi a unei personalităţi de un gen anumit, aptă să 
deştepte simpatie, aș îndrăzni să spun, proprietăţi puţin controlabile ştiinţific şi care nu 
se înscriu în vreo metodă riguroasă. Efectul apariţiei unei asemenea personalităţi poate fi 
asemuit cu efectul provocat de o voce celebră: Șaliapin, Caruso. În teatru, însă, cazuri 
similare n-au dat rezultate. 

Aș mai îndrăzni o diferenţiere: ca să facă o artă conformă cu epoca lui, actorul 
de teatru trebuie să fie un om exersat în a gindi contemporan, în a da sensurilor inter- 
pretarea lor actuală. Ca concepţie și ca stil. Dar comportarea lui — nu pe scenă, a lui, a 
omului — poate fi oricare. Forţa lui de despersonalizare şi repersonalizare îl scutește 
de un obligo indispensabil în cazul actorului de film, acela de a fi un om contemporan. 
Nu cred că un om care. păstrează maniere întîrziate din altă epocă, de pildă, se poate 
exprima adecvat într-o artă care, incontestabil, nu se putea naște decît în acest azi, pe 
care îl şi reprezintă. 

În încheiere, am să mă repet: cred că verdictul actor de teatru — actor de film — 
om de pe stradă nu se poate da în absolut; dacă încercăm o diferenţiere categorică, 
excepţia ne va contrazice, ca întotdeauna în artă. 


Liviu Ciulei, văzut de Drag 


Liviu CIULEI 


Condiţia preliminară : adaptarea 


Louis Daquin abordează problema alegerii actorului, cu competenţa unui om care 
are o vastă experienţă cinematografică. Concluziile la care ajunge el sînt interesante ; de 
reţinut, mai ales, îndemnul de a lucra cu un colectiv omogen, indiferent de faptul dacă 
acesta este alcătuit din actori de film ori de teatru. De asemenea, mi se par foarte im- 

portante recomandarea de a alege actorii, nu numai după capacitatea lor de „a face po- 
sibilă reprezentarea autentică a personajului cu ajutorul unui joc interiorizat“, ci şi după 
tipul lor fizic, şi avertismentul pe care îl dă în privinţa folosirii „omului de pe stradă“. 
Unde nu mă pot însă asocia părerii lui Louis Daquin este acolo unde afirmă că „dilema: 
actor de cinema — actor de teatru pur și simplu nu există pentru mine“. Există totuși, 
cred, o deosebire între actorul de film şi actorul de teatru, pînă în clipa în care acesta 
din urmă reușește să se adapteze specificului artei cine- 
matografice, devenind în felul acesta actor de film în realul 
sens al cuvîntului. 

Faptul că acţiunea unui film se realizează în scene, 
fragmentate (cîteodată 500—800 la un film !) într-o ordine 
care nu este logică și cronologică, îl derutează pe actorul 
de teatru în cel mai înalt grad. De multe ori — în cazul 
prim-planurilor — el este nevoit să joace fără partenet, 
să spună începutul unei replici la un moment dat într-un 
decor, iar sfîrșitul ei, poate, după multe săptămîni, undeva 
în exterior, la o distanță de sute de kilometri de locul fil- 
mării începutului replicii, trebuind însă să păstreze cu stric- 
tete interpretarea, starea psihologică, ritmul, expresia mi- 
m:că, timbrul vocii etc. Pe deasupra, el lucrează de multe 
„ori în condiţii atmosferice grele. Nu numai arşiţa soarelui, 

Wielfried Ott, văzut de Drag la unele filmări în natură, sau gerul năprasnic, la scene de 

iarnă în exterior, influenţează de obicei jocul actorului. O 
sumedenie de alți factori tehnici, ca: proiectoare puternice de lumină, aparate de filmare, 
microfoane, macarale, travellinguri, nesuferita clachetă ce se bate cîteodată numai la 
cîțiva centimetri distanță de faţa actorului, care în clipa următoare trebuie să redea sen- 
timente puternice ; și în fine, unghiul de cuprindere al obiectivului, semnele de demarcare 
ale mișcărilor, efectele de lumină şi încă multe altele îi cer actorului — pe lingă solicitările 
regizorului pentru un joc convingător realist și cu multă sensibilitate artistică — un per- 
manent autocontrol, o disciplină deosebită a mișcărilor, în sfîrşit, efortul necesar realizării 
unei scene bine jucate, bine puse în cadrul cinematografic şi perfecte din punct de vedere 
al sunetului. 

Pentru actorul de teatru toţi acești factori reprezintă o „armată de dușmani“, care 
îi îngreuiază desfășurarea „forțelor“ sale. Se simte îngrădit și, de multe ori, timorat. 
Durata aclimatizării la noul mediu e citeodată de săptămîni sau chiar de luni, pînă ce 
actorul de teatru reuşeşte să se debaraseze de toate complexele create de „uzina cinema- 
tografică“. Unii nu se pot adapta deloc şi renunţă la film. 

Actorul de film, dimpotrivă, nu mai este impresionat de tot ptiuitilel aparatelor 
cinematografice, de comenzile date pe platoul de filmare și de îngrădirile dictate de 
condiţiile filmării, ci joacă cu dezinvoltură, fiind în elementul lui. 

Pasajul în care Louis Daquin spune „există actori buni, alţii mai puţin buni, şi 
actori proști“ conţine un adevăr incontestabil, dar cred că nu ar trebui să-l izolăm 
pe actor prea mult de ceilalţi realizatori, în frunte cu regizorul, cu care colaborează la 
realizarea filmului și de care depinde în bună măsură. Altfel, cum s-ar putea explica 
faptul că unii actori de teatru, buni, sînt mai slabi în film — George Vraca în Viaţa 
învinge şi Nepoţii Gornistului, Irina Răchiţeanu în Viaţa învinge — și, invers, de exemplu, 
creaţia deosebit de interesantă a lui Colea Răutu în Desfășurarea, care depășește net 
nivelul lui obișnuit din teatru. Sau, de ce acelaşi actor este cîteodată bun într-un film 
şi mai slab în altul, de pildă, Ion Finteșteanu desăvîrșit în rolul avocatului Dragomirescu 
din Citadela sfărimată şi același Ion Finteşteanu, în rolul lui Bucşan din Afacerea Protar, 


dusa 

Din exemplele de mai sus reiese că la realizarea fericită a unui personaj, în film, 
nu sînt hotăritoare numai posibilităţile de realizare artistică ale actorului și nici distri- 
buirea lui potrivită sau nepotrivită în rol, ci se resimte pur şi simplu influenţa favorabilă 
sau nefavorabilă a regizorului de film asupra actorului. În concluzie, cred că rezultatul 
obţinut pe ecran de actor nu trebuie luat întotdeauna drept criteriu de calificare a apti- 
tudinilor lui. 

În sfîrșit, problema omului de pe stradă: este adevărat că cel mai uşor se găsesc 
pe stradă oameni al căror tip fizic corespunde cu părerea formată de regizor despre 
personaj şi, în cazul cînd regizorul nu urmărește altă asemănare cu personajul lui decît 
cea, fizică, se poate vorbi într-adevăr de „lene“ şi „miză de facilitate“ (dar numai 
în “acest caz regretabil !). Pînă se găseşte însă omul cu un fizic corespunzător, dotat cu 
sensibilitate artistică, talent actoricesc și celelalte calităţi cerute unui bun actor, iar după 
aceea pînă ce ajunge acest „om de pe stradă“ în situaţia de a se identifica cu personajul 
interpretat, i se cere regizorului un efort neînchipuit mai mare decit cel cerut de munca 
cu actorul de teatru sau de flim. 

Wieliried OTT 


* 


Autorii acestor opinii au urmărit mai mult să împărtășească unele constatări din 
propria lor experienţă şi să exprime mai degrabă unele preferințe, decit principii. Pentru 
regizorul francez Louis Daquin, spre pildă, problema esențială pare să fie omogenitatea 
ansamblului şi nu aceea: actor de film — actor de teatru. 

Ion Finteşteanu pledează pentru folosirea actorului profesionist (de „origine artis- 
tică“, cum preferă să-i numească remarcabilul nostru actor); deci, polemica actor de 
film — actor de teatru nu-şi are o bază reală, regizorului revenindu-i în ultimă analiză 
sarcina de a face filme bune cu actori de teatru. 

Liviu Ciulei se apropie precaut de problemă şi sugerează, ni se pare, climatul real 
cel puţin din tinăra noastră cinematografie. Problemele acestei arte atit de complexe 
trebuie privite cu o înțelegere sporită, dar în primul rind, credem noi, trebuie privite. 
De aceea, soluţiile enunțate în forme categorice pot rămine ineficace, şi în acest sens 
este de bun augur rezerva lui Liviu Ciulei, care pare să mediteze asupra căilor pe car? 
cinematografia le deschide atit actorului de teatru, cît şi „omului de pe stradă“ chemat 
să fie interpret în film. | 

Discuţia pe care am găzduit-o n-a făcut mai mult decit — aşa cum spuneam — 
să aducă unele constatări şi preferinţe. Ea nu a abordat înseși problemele creației acto- 
riceşti în film, condiţiile specifice care fac posibilă această creație, spre deosebire de 
condiţiile specifice creației scenice, şi nu a pus în 'lumină contribuția pe care regi- 
zorul de film o are în statornicirea acelor condiții care favorizează creația actori- 
cească în cinematograf. În această direcţie, am reținut însă ca foarte utile observaţiile 
operatorului Ott Wielfried, care, redind constatări făcute pe viu, pe platoul de filmare, 
indică şi o seamă de" condiții preliminare, de cara actorul de teatru trebuie să țină seamă 
atunci cînd apare în faţa obiectivului. 

Publicind deci aceste păreri, lăsăm implicit deschisă posibilitatea găzduirii şi a 
altor opinii în această chestiune, în eventualitatea că ele se vor manifesta. 

SANDU TELEAJEN 


Note despre George Mihail Zamfirescu 


Încă din copilăria plină de „tristeți şi visuri fără soare“, George Mihail Zamfi- 
rescu (născut la 13 octombrie 1899) a „jucat“ teatru. 

Locuia cu părinţii într-o casă din Şoseaua Basarab, casă care în romanul Maidanul 
cu dragoste avea să se numească „casa cu nebuni“. Acolo, pe două capre, cu scînduri 
puse de-a curmezișul, își făcuse o „scenă“. Cearșafuri şi broboade luate din casă sau 
adunate din vecini închipuiau fundalul, culisele, cortina. 

Locuitorii cîtorva străzi din jurul Şoselei Basarab îşi aduc și azi aminte de copilul 
cu ochii înroșiţi de soare, cu părul cîrlionţi, cu zîmbet bun pe buzele subţiri, care le 
lua cinci parale „de căciulă“ la spectacolele pe care le dădea în curtea „casei cu 
nebuni“ sau pe maidanul de peste drum. 

Cîţiva băiețandri — astăzi nume cunoscute în lumea noastră teatrală şi muzicală, 
precum şi alţii tot așa de vestiți, pînă mai ieri, cuţitari în Grant sau Pleșoianu — 
formau trupa al cărei „director“ era George Mihail Zamfirescu. Tot el scria și piesele 
jucate şi era și interpretul rolurilor principale. 

Veneau vecinii bucuroşi — de cîrciumi erau sătui — și le plăcea cum spuneau 
copiii poezii şi cum, „boiţi“ pe faţă și îmbrăcaţi ca oamenii mari, făceau „comedii“ să 
le descreţească frunţile, ori făceau pe haiducii şi se zbuciumau, de plingeau cît’ erau 
ei de bătrîni. 

Caietele rămase de atunci stau mărturie. 

Cu banii adunaţi din „reprezentații“ cumpăra covrigi și brînzoaice, plată pentru 
„actori“ şi din ce-i mai rămiînea își plătea intrarea la cinematograf. 

Războiul din 1916—1918, însă, la care participă ca toţi cei de vîrsta lui, îi va 
îngropa gîndul înaripat în tranșeele unde dăduse ochi cu moartea, întorcîndu-se din 
Moldova refugiului şi a tifosului exantematic „numai lacrimi, adînc şi scrîşnire“ 1. Deşi 
nu scrie proiectata piesă Eminescu — în afara debutului cu versuri publicate în „Lite- 
ratorul“ lui Al. Macedonski în 1918, a articolelor, schițelor și fragmentelor de proză 
pe care le publică în ziarele și revistele din Capitală și provincie — teatrul jucat şi 
scris îi va rămîne preocupare dominantă întreaga viaţă. Cei mai buni prieteni ai lui 
din generaţie — cu puţine excepţii — îi vor fi mai ales actorii şi elevii de conservator, 
donquijoteşte îndrăgostiţi de arta adevărată, în Bucureştiul afacerist și îmbuibat de 
după 1918, oameni născuţi sub blestemul visului, al căutărilor unei formule de teatru 
nou, al sărăciei și al scrisului: Angelo Stănescu, care evadează din boema actorilor- 


1 Vezi Mărturii în contemporaneitate, Biblioteca teatrală, Bucureşti, 1938. 

scriitori bucureșteni și se angajează la teatrul din Cluj, unde s-a s'nucis mai tîrziu 
acestui prieten, Gemi îi va dedica un minunat fragment de proză dialogată, intitulat 
Simplu, scris în 1923 şi publicat în decembrie 1924 în revista grupului tînăr de actori- 
scriitori şi oameni de artă din lași, „Gîndul nostru“2); Dem Bassarabeanu, membru 
al aceleiași boeme bucureștene, din versurile căruia alegea trei strofe inspirate, drept 
încheiere a fragmentului de proză amintit; C. Barcaroiu, actor, cîntăreţ și autor de 
romanțe ; iar de la lași, în afară de cel care scrie aceste rînduri, Ștefan Braborescu 
— cu care redactam, plătind singuri tiparul, revista „Giîndul nostru“ — cunoscut atunci 
nu numai ca tînăr actor şi director de scenă, dar şi ca poet, colaborator al revistei 
„Ramuri“ de la Craiova, pasionat traducător al sonetelor lui José Maria de Hérèdia ; 
G. M. Vlădescu, stăruitor autor de teatru în tinereţe și romancier mai tîrziu, cunoscut 
prin volumele Menuetul şi Moartea fratelui meu. 

Pînă în anul 1922 publica versuri şi poeme în proză la „Romînia Nouă“. Într-o 
zi, Ion Minulescu, directorul ziarului, a refuzat să-i mai publice versurile şi i-a făcut 
şi o „morală“ frăţească: „Eşti tînăr, plin de talent și o să scrii teatru, dar nu pier- 
zindu-ţi vremea prin cafenele și făcînd versuri proaste. Muncă serioasă și organizată, 
dacă vrei să însemni ceva în literatură!“ Cam astfel îi vorbise Minulescu, cu care a 
rămas legat, pînă la sfîrşitul vieţii, printr-o caldă şi trainică prietenie. 

S-a hotărît să rupă cu viaţa de pînă atunci, de tot ce fusese, să se oprească 
acolo unde nu cunoştea pe nimeni și unde era nevoie de el. 

A plecat la Satu Mare, cu gîndul să muncească, să fie singur, să scrie. 

Începutul a fost greu. Banii puţini aduşi de la Bucureşti se isprăviseră şi în tot 
tîrgul nu avea decît un singur prieten, tot aşa de sărac, care conducea în localitate 
ziarul „Satu Mare“, cotidian de informaţii ce apărea într-un format mic. 

Din primele zile, George Mihail Zamfirescu a fost printre cei dintîi colaboratori, 
luptînd cu direcţiunea să dea o orientare mai netă ziarului, să-i adauge o pagină lite- 
rară, unde, o dată pe săptămînă, să se publice versuri, proză sau lucrări de critică 
«ori teatru. 

Articolele îi erau toate publicate, dar să obţină o pagină de literatură n-a reușit. 

Fusese numit șef de birou la „Casa cercuală“. Toată ziua era ocupat la serviciu. 

Din București veneau doar cîteva ziare și numai abonaților. La chioșcuri și librării 
mu se găsea nici un ziar romînesc. Trupă romiînească de teatru nu era, iar turneele 
oficiale nu ajunseseră încă pînă la Satu Mare. 

Şi scriitorul venit acolo să muncească s-a hotărît să facă o trupă de teatru şi să 
scoată singur o revistă literară. 

Voia un ansamblu romînesc cu care să poată juca în sala teatrului orăşenesc, 
rămasă goală. Cu cine şi cum? Bani nu erau, ci numai: tinereţe, entuziasm și voinţă. 

A ţinut conferinţe la „Casina Romiînă“, a făcut apeluri prin ziar şi a strîns în 
jurul lui un grup de tineri ardeleni și ofiţeri din garnizoana locală. 

— Să faci cu noi ce poftești, domnule, dar să avem teatru... 

Așa a luat ființă, fără nici un fel de fonduri, „Societatea pentru Teatru şi Cul- 
tură Romînească“. 

Au jucat piese din literatura romînă. 

Toţi repetau cu drag, cu însufleţire, și George Mihail Zamfirescu era fericit. 

După repetiţie, interpreţii plecau. Rămiînea singur să facă treburile la care nu 
l-ar fi putut ajuta nimeni. Să închipuie din pînzele, leaţurile şi cartoanele rămase în 
magaziile fostului teatru maghiar, decorurile pentru piesele lui. Muncă grea cînd nu ai 
cele trebuitoare... 


2 Vezi „„Gindul nostru“, dec. 1924, Iaşi. 

Încurajat de succesul de care se bucurau piesele, a hotărît să joace și în orașele 
şi satele unde nu ajunsese teatrul romînesc: Careii Mari, Sighet, Baia Mare, în toate 
trupa lui a dat spectacole și s-a bucurat de bună primire. 

Din fondurile astfel strînse a scos revista „Icoane maramureșene“. 

Tot ce a înfăptuit acolo, pentru teatrul şi scrisul romînesc, a trebuit să fie făcut 
noaptea, în afara orelor de birou. 

Împreună cu cîţiva scriitori şi gazetari maghiari 


| evitata pma, e a E 


voia să dea extindere unei asociații pentru prie- 
tenia romîno-maghiară. 

Experiența cu care Gemi se reîntorcea din Ar- 
deal e adunată într-un articol intitulat „Între scenă 
şi literatura dramatică“, publicat în numărul pe 
martie-aprilie 1925 al revistei „Gîndul nostru“. Ar- 
ticolul începea cu afirmaţia categorică : 

„Prima reformă temeinică în teatru : regizoratul. 
Pînă în pragul acestei reforme, între scenă şi lite- 
ratura dramatică a fost o luptă continuă, cu re- 
percusiuni dăunătoare artei. La început, toată grija 
se închina frumuseţilor literare ale operei dramatice. 
Tehnica rămînea pe al doilea plan. Actorul era so- 
cotit meseriaș, iar rolul lui se reducea la redarea 
corectă a textului. Decorul se înjgheba prin mij- 
loace primitive. Succesul era al replicii şi — direct 
— al autorului. Spectatorul asculta numai...“ 

Continuind să facă pe scurt istoricul evoluţiei 

G. M. Zamfirescu teatrului pînă la apariția regizorului, stabilea alte 

două etape: cu Max Reinhardt, „spectatorul pri- 

veşte numai“ ; iar cu Karl Heinz Martin şi alți regizori „spectatorul este chemat să inter- 
preteze, alături de actori“. 

Pornind de la spectacolele regizate în concepţie modernă. văzute pe scenele d'n 
București, ca și de la propria sa experienţă, Gemi îmbrățișează concepţia regizorului 
francez Firmin Gemier, pentru care: „autorul dramatic e un apostol; scena un altar, 
iar actorul preot“ î. Subliniind principiile fundamentale de care regizorul este dator să 
țină seama, continua : „„...și la Gtmier lumina are un rost bine definit. Rampa a fost 
suprimată. Scena se prelungește pînă la nivelul sălii de spectacol, iar intrările se fac 


prin faţa și chiar mijlocul publicului, ca în teatrele antice“. 

„Spectatorul simte şi trăieşte în apropierea și atmosfera locului în care se pe- 
trece acţiunea. Între el şi actor se înoadă un fir trainic“. 

„Teatrul lui Firmin Gâmier e altarul mulțimii: arta dramatică trebuie să se 
adreseze la toată lumea“. 

După ce arată că repertoriul prețuit de Gâmier se sprijină pe clasici și pe autorii 
moderni care își trag izvorul lor de inspiraţie de la clasici, accentuează că sînt ocoliţi 
de regizorul francez scriitorii care „scriind o piesă vor să facă din ea o afacere, o afacere 
bănoasă“. Aceştia cultivă libertinajul şi pornografia. Pentru ei „un singur accesoriu: 
patul“. 

Graţie premiselor (rezumate de noi foarte pe scurt), încheierea articolului era 
logică: „Cu Gemier, lupta dusă de veacuri între scenă și literatura dramatică pare 
că se stinge. El le porneşte înfrăţite (şi cu atît mai puternice) pe cărarea apostolatului“. 


3 Gemier, Le Théâtre, Entretiens réunis par Paul Gsell, Paris, Bernard Grasset, 1335. 

Scenă din „,Nevestele vesele din Windsor“ de Shakespeare 


Preocupările lui George Mihail Zamfirescu privind spectacolul şi arta regizorală 
se împletesc acum în chip fericit cu munca scriitorului de teatru. În acest an. 1935, 
„Scrisul Romînesc“ de la Craiova îi publică în volum Cuminecătura. Cu replici pe 
fespiraţie și dialog frînt, cu accente de un dramatism zguduitor, întregul text dramatic 
al lucrării e /încărcat de indicaţii regizorale. În acelaşi an începe să scrie comedia 
tragică Domnișoara Nastasia, capodoperă a genului prin forța dramatică şi măiestria 
literară, prin simţul regizoral cu care Zamfirescu transpune un conflict desprins din 
viaţa periferiei bucureştene și-l face universal prin suflul de poezie și largă umanitate 
ce străbate cele zece tablouri. Acolo unde, însă, regizorul Zamfirescu pare să-l egaleze 
prin -notaţiile de joc şi atmosferă pe autorul dramatic, e în acel minunat act provincial : 
Primăvara ce s-a dus, publicat în „Universul literar“ din vara anului 1926, act ignorat 
ca şi Fu poruncă, de la Suceava (jucat de un singur teatru, pe cit ştiu) și Sam; piesa 
interzisă în 1929 şi scoasă din repertoriul Naţionalului din Bucureşti în ajunul pre- 
mierei. Protestele presei progresiste, ședința Societăţii Autorilor Dramatici, care a 


discutat „cazul Sam“, cuvintele de revoltă publicate de scriitori, ca Victor Eftimiu, Liviu 
Rebreanu, Ion Minulescu etc. nu pot alunga această mare dezamăgire a lui Gemi. care 


îl hotărăşte să nu mai scrie teatru. Desigur, nu se va ţine de cuvint. Trecut prin expe- 
riența unui an de muncă regizorală, alături și sub direcţia lui Victor Ion Popa, se îndir- 
jeşte să-şi continuie pe seama sa activitatea regizorală, să creeze la Bucureşti un teatru 
de cartier cu menire asemănătoare teatrelor de cartier din marile metropole ale lumii, 
căci: „De la margini spre centru au pornit toate revoluțiile. De la margini spre centru 
poate începe şi ofensiva noastră literară şi artistică de mîine“. 

Iniţiază, astfel, gruparea artistică „Masca“ şi, la 14 martie 1931, dă spectacolul 
inaugural într-o sală de ateneu popular, cu o piesă originală, de un autor nejucat, 
anunţind în program: Masca are o menire artistică pentru care îşi impune să acti- 
veze neobosit. Ca orice înjghebare nouă, caută un public nou, în mahalaua cu intelec- 
tuali săraci și meseriaşi dornici de lumină şi de adevăr“. Interpreţi, în afară de Gemi, 

care a și pus piesa în scenă, sînt: Tatiana Nottara, Kitty Gheorghiu, Tantzi Bennescu, 
G. Damian, Sergiu Dumitrescu, V. Negoescu, Gustav Valentin și Bogdan Amaru, pe 
atunci studentul şi elevul de conservator Al. Piriianu. 

Greutăţi inerente începuturilor unei grupări cu asemenea program şi cîmp de acti- 
vitate îi frîng, după o stagiune, elanul. Gemi nu dezarmează și, adept acum al concepției 
omului de teatru spaniol Adrian Gual, pentru care „teatrul viitorului va fi un examen 
al conștiinței colective“, organizează gruparea „Treisprezece și unu“, care îşi inaugu- 
rează activitatea în sala Sindicatului Ziariştilor, la 31 decembrie 1932, cu spectacolul 
Molima tinereții de Ferdinand Bruckner, pe care îl și regizează. Un cronicar dramatic 
îl caracterizează pe scriitorul-regizor G. M. Zamfirescu drept „un pasionat al teatrului 
umanitar și de idei“ 4. Noua grupare era alcătuită din tineri absolvenţi de conservator, 
elemente entuziaste, ca: Tanţi Cocea, Lucia Demetrius, Ion Gheorghiu, Emil Botta, 
Ion Damian, Ecaterina Predescu, Mania Antonova. Molima tinereții cunoaşte un succes 
hotărît, iar cronicarii dramatici apreciază elogios talentul interpretelor nevalorificate 
scenic pînă atunci: Tanţi Cocea şi Lucia Demetrius. „Treisprezece și unu“ joacă apoi 
prelucrarea Georges Dandin descătușat şi Voulez-vous jouer avec mod ? (Vreţi să vă jucaţi 
cu eu ?) spectacol pus în scenă de, pe atunci, tînărul regizor Sandu Eliad. Cită energie a 
trebuit să cheltuiască, cîte adversităţi și cite lipsuri a trebuit să biruie şi să îndure Gemi 
cel plin de neastimpăr şi stăruitoare căutări, toate acestea au fost povestite cu simplitate 
amară în volumul său de Mărturii. 

În urma muncii pînă la istovire depusă cu aceste înjghebări și a nopţilor nedor- 
mite — pe atunci trebuia să termine și urma să apară Maidanul cu dragoste — s-a 
îmbolnăvit de „diabet cu denutriţie din surmenaj intelectual“. 


4 Vezi notele din volumul Mărturii în contemporaneitate, paginile 121—126 şi 162—166. 


Scenă din „Răzbunarea suflerului“ de Victor lon Popa 

Scenă din „Bursa neagră“ de Isaiia Răcăciuni 


Au fost zadarnice sfaturile prietenilor și medicilor care stăruiau să se odihnească. 

Era în 1933, an în care comitetul de direcţie al Teatrului Naţional din Iași, prin 
maestrul Mihail Sadoveanu şi prin directorul Ionel Teodoreanu, îmbrăţișase propunerea 
ca Gemi să fie numit în postul de prim-director de scenă la Iași, în locul rămas vacant 
prin plecarea lui Aurel Ion Maican. Stagiunea de toamnă, care de obicei se începea cu 
una din piesele clasicilor originali: Alecsandri, B. P. Hhșdeu, Delavrancea, I. L. Ca- 
ragiale, de rîndul acesta urma, de altfel, să fie deschisă cu Domnișoara Nastasia. Cînd 
i-am adus vestea la Bucureşti, George Mihail Zamfirescu m-a privit lung în ochi, m-a 
prins de umeri, m-a scuturat, apoi a izbucnit în ris: „Bine, moşneanule! (aşa mă bote- 
zase el, de cînd îmi citise Moşnenii). Tu, întotdeauna mi-aduci de la lași veşti bune şi 
mari... Le fac diseară o adevărată bucurie a lor mei... Acum, iartă că te părăsesc! 
Sînt în frigurile unei premiere !...“ 

În vară, Gemi își muta familia la lași, iar la 1 august 1933 se înhăma la pregă- 
tirile pentru repetițiile care, anul acela, începură la 16 august cu Domnișoara Nastasia... 


Locuind, chiar în teatru, apartamentul ocupat pînă atunci de Aurel Ion Maican, 
Gemi e nelipsit din sala de repetiţii, de pe scenă, din atelierele teatrului, ca şi din 
camera de lucru a pictorului Th. Kiriacoff. Cu acesta cheltuiește nopţi întregi, după 
repetiţia de seară, discutînd textele pieselor, ideile regizorale ce vor să rezolve în fiece 
viitoare premieră, alcătuind devizele pentru decoruri şi costume. (Fedia Kiriacoff era 
pe deasupra nevoit să-și vînture somnul, noapte după noapte, şi cu celălalt pasionat 
director de scenă al teatrului, cu Ion Sava.) 

Lui Gemi, îi revin din repertoriu, pentru noua stagiune, punerea în scenă a opt 
premiere: Domnișoara Nastasia, Lozul cel mare de Simion luskievici, Karl şi Ana 
de Leonhardt Frank, Taifun de Melchior Lengyel, Nunta lui Figaro de Beaumarchais, 
Hoţii de Fr. Schiller, Harap Alb de Nela Stroescu și Luna de miere, comedie muzicală 
de Adrian Pascu şi Raul Sculy. În vreme ce lon Sava urma să monteze: Corul fami- 
liei, Hamlet, Țarina şi altele. Stagiunea mai cuprindea piese puse în scenă de actorii 
societari de onoare, plus reluări din stagiunile anterioare, în frunte cu Mireasa din 

Scenă din „Karl şi Ana“ de Leonhardt Frank 


Tărăscău, Chiriţa în provincie, Baba Hirca, Datinele, totalizind între 24—26 de pre- 
miere și 8—10 reluări. Dacă ținem seama că în acel timp nu se jucau spectacole la 
lași în zilele de luni, miercuri şi vineri, aceste zile fiind destinate repetițiilor și că 
lunar trebuiau scoase trei premiere, se poate vedea ce muncă titanică se cerea pe atunci 
directorilor de scenă, actorilor şi pictorului scenograf, ce eforturi şi cîte nopți nedor- 
mite personalului tehnic de la ateliere. 

Munca nu-l sperie pe Gemi. Trupul lui firav ascunde o energie încăpăţinată, ca 
și a fostului prim-director de scenă, Aurel Ion Maican, regizorul care obișnuise pe 
spectatorii ieșeni ca, la fiecare premieră, să vadă rezolvate într-un mod nou nu numai 
probleme de interpretare, ci și de costumaţie și decor, în simbioză cu jocul actoricesc. 
Gemi se adaptează, în chip exagerat, aș spune, acestui iureș de muncă, neîngăduindu-şi 
decît arareori răgazul unei raite prin librării ori participarea la ședințele de redacţie 
săptămînale ale revistei „Cadran“, publicaţie cu pronunţat caracter antifascist, al cărei 
program îl semnase cu entuziasm. 

În condiţiile de muncă teatrală arătate, George Mihail Zamfirescu angajează, dă 
şi cîştigă bătălii artistice. ori suferă înfringeri (de casă), cu spectacole pe care nici 
astăzi actorii și spectatorii vechi ai Naţionalului nu le-au uitat. Schimbată ca manieră 
de joc și ca montare faţă de premiera de la București din 1927, comedia tragică Dom- 
nișoara Nastasia cunoaşte în regia autorului un succes care avea s-o înscrie pentru 
numeroase stagiuni în repertoriul permanent al teatrului.. Premierele arătate mai sus, 
începînd cu dramaticul episod de război al lui Leonhardt Frank: Karl și Ana, îi aduc lui 
Gemi prestigiu, iar teatrului și actorilor, biruințe răsunătoare. Dar. cum din recuzita 
oricărui spectacol și succes de teatru nu lipseau mai niciodată spinul, otrava sau pum- 
nalul, în munca lui regizorală, Gemi avea să îndure multe adversităţi, să cunoască 
violente ciocniri și nedreptăți. Bătea un vint rău pe culoare, în sălile de repetiţie şi chiar 
pe scena teatrului din acel timp. Domnea — incipient — un spirit de frondă capricioasă, 
de pronunțat vedetism și de istericale: actori care refuzau roluri sau repetau de mîn- 
tuială, întîrziau la replici sau nu se supuneau indicaţiilor regizorale... Starea se transmite 

şi elementelor tinere, ba chiar personalului tehnic de scenă. Nici lon Sava nu e scutit 
de amărăciuni similare. O actriță primă, la o repetiţie, se preface surdă, şi-l sileşte pe 
regizor — spre a se face înţeles — să ridice tonul, “ceea ce provoacă ilaritate. Ion Sava 
consemnează faptul în condica de repetiţii. Același lucru îl va repeta şi Gemi, care, de-a 
lungul anilor, va umple numeroase pagini cu scrisul lui mărunt, consemnind acte de 
indisciplină actoricească și chiar de sabotaj din partea unor electricieni, care nu reglează 
iluminatul la premiera Cuadratura cercului, iar el, ca să nu o amîne, scrie negru pe alb 
că a fost nevoit... să fure noaptea becuri de la lămpile din grădina teatrului, împreună cu 
regizorul tehnic I. R. Matache şi inginerul M. Popovici. 

Cu toate aceste amărăciuni, o adevărată întrecere de calitate a jocului actoricesc, 
a concepţiei regizorale și a realizărilor scenografice pare să se aprindă între tinerii 
regizori ai teatrului: George Mihail Zamfirescu şi lon Sava. Premierele celui din urmă 
cu piese ca: Scene de stradă, Hamlet, Țarina, opereta Gheişa etc. atrag o egală afluență 
de spectatori şi aceleași aprecieri elogioase în presa vremii din lași și Bucureşti. 

Mulţumirea lui Gemi ar fi deplină dacă nu s-ar ivi tocmai acum nemiloasa sca- 
denţă a istovitorilor lui ani de muncă, scadenţa nopţilor chinuite la scris, a luptei 
supraomenești cu sărăcia, cu dușmăniile, cu dezamăgirile, ca aceea încercată cu piesa 
Sam, şi cu prostia tuturor nechemaţilor întîlniți de el mai ales în „....căţeaua de viaţă, 
mama ei !...“ Începe să aibă simptome, apoi crize tot mai grave de diabet, e forţat să 
urmeze zilnic injecții cu insulină, să ţină un drastic regim de hrană numai din anumite 
alimente, cîntărite şi acelea cu gramul... 

Respectîndu-şi excesivul program de muncă cerut de teatru, în ciuda bolii care-l 
subminează, la lași, ca și la Bucureşti, Gemi își rupe din odihna nopţilor şi scrie, scrie fără 
răgaz : articole și cronici dramatice ori literare pentru ziarele și revistele din Iași şi 
București ; scrie, în acest timp, comedia amară Idolul şi Ion Anapoda, se încăpăţinează 
să-și termine romanul Sfinta mare nerușinare, să publice nuvelele Isprava duhului 
roşcovan în „Cadran“ şi Adrian vede peste timp în „Însemnări ieşene“. 

Activitatea multiplă de regizor, de cronicar şi autor dramatic, romancier și 
ziarist nu-l împiedică totuși ca, în 1936, să pornească redactarea volumului de cronici: 
şi articole legate de mișcarea teatrală a ţării, intitulat Mărturii în contemporaneitate. 

În a doua stagiune la lași, 1934—1935, pune în scenă Tatăl de Strindberg, Ne- 
vestele vesele din Windsor de Shakespeare, Banii de Octave Mirbeau, Domnița Zăpădița, 
piesă pentru copii de A. Pascu, și Bursa neagră de Isaiia Răcăciuni, piesă căreia ii pregă- 
teşte o distribuţie de calitate și pe care ţine s-o îmbrace într-un vestmînt scenic realist. 
Dar premiera nu poate avea loc. Fascismul pătruns în rîndurile tineretului universitar ieşean 
nu îngăduie ca un scriitor şi regizor progresist și membru al asociaţiei „Amicii U.R.S.S.* 
din laşi să aducă pe scenă piesa unui autor care nu păcătuește prin lipsă de talent, 
ci prin faptul că nu e... etnic. În seara premierei, dacă parterul şi lojile sînt pline pînă 
la ultimul loc, galeria, ca prin miracol, geme de spectatori. Nimeni n-a putut bănui 
că aceştia erau studenţi cuziști și legionari, cu bilete cumpărate din timp și puși anume 
să fluiere, să vocifereze şi să sugrume spectacolul. Chemată în grabă, poliţia nu găsește 
altă soluţie decît să evacueze sala şi să recomande direcţiei ca Bursa neagră să fie 
scoasă de pe afiş. 

În stagiunile 1935—1936 şi 1936—1937, sănătatea îl împiedică pe Gemi să regi- 
zeze prea multe spectacole. Dar Scrisoarea lui Maugham, Cuadratura cercului a lui 
Kataiev, Inocentele de Lilian Hellmann dovedesc acum o deplină maturitate în concepția 
regizorului Zamfirescu. Pentru Răzbunarea suflerului de Victor Ion Popa, Gemi pregă- 
teşte o punere în scenă deosebită. Păstrăm în manuscris un articol publicat de el în 
ziarul local „Opinia“, din care cităm: „Cred că Răzbunarea suflerului este una din 
cele mai complexe piese din repertoriul modern, ca interpretare şi în egală măsură ca 

tehnică regizorală. Cu cît au fost mai mari şi mai variate greutăţile pe care le-am 
întîimpinat, cu atît a fost mai mare şi efortul nostru de a le învinge...“ 

„Pe lingă marile ei calităţi de umor şi satiră socială, piesa domnului Victor 
Ion Popa, el însuși un fruntaș al mişcării teatrale contemporane, are un rost mai adinc. 
Toate problemele crizei prin care trece teatrul în genere sînt atacate fără nici un 
menajamânt. Şi, din acest punct de vedere, piesa d-lui Victor Ion Popa trece dincolo: 
de cadrul profesional, în interesul general pe care o contemporaneitate conștientă e 
datoare s-o poarte unei manifestări spirituale de care depinde, în mare măsură, echi- 
librul sufletesc al colectivităţii romînești. Cabotinismul a invadat nu numai teatrul. 
Lupta pe care umilul personaj al d-lui Victor Ion Popa o duce împotriva cabotinismului 
sufletesc şi artistic al celui care face o trambulină, indiferent de sfera lui de activi- 
tate, din minciună, din calomnie şi din sărăcia lui de duh împodobită cu panglicuţe,. 
este lupta tuturor oamenilor conștienți de azi“. 

În stagiunea 1937—1938 și 1938—1939 starea sănătăţii lui Gemi se agravează. 
Amărăciuni ca acelea de care am pomenit îl fac să ia hotărîrea de a se muta înapoi: 
la București. Își păstrează postul de prim-director de scenă, ţine conferinţe la teatru: 
în cadrul şezătorilor literare şi artistice, cînd e solicitat, colaborează la ziarele din: 
lași, la revista „Însemnări ieșene“ și mai ales la revista „Teatrul“, prin care am căutat: 
să înnodăm la lași firul publicaţiei cu același titlu redactată de G. Topîrceanu în: 
anii de directorat ai maestrului Mihail Sadoveanu. În paginile „Teatrului“, George: 
Mihail Zamfirescu publică un entrefileu omagial pentru I. L. Caragiale, articolul „Ciî-- 
teva cuvinte despre Mircea Ştefănescu“, „Prefaţă la Şezătoarea Ion Creangă“, cuvînt 
rostit de el la aniversarea a 100 de ani de la nașterea marelui povestitor, în februarie 
1938, şi „Rostul şezătorilor literare şi artistice duminicale“. 

Mutat în Capitală, Gemi se angajează ca redactor la ziarele „Adevărul“ și „Di-- 
mineaţa“. Face naveta Bucureşti-lași şi mai pune în scenă: Veste bună. de Mircea Şte-- 
fănescu, Zizania de Charles Vildrac, Heidelbergul de altădată de Förster, Othello de: 
Shakespeare, Allegro ma non troppo de Ion Minulescu şi Nisipuri mişcătoare de An- 
tonio Conti. 

Crizele de diabet se accentuează. La una din repetițiile piesei Heidelberg cade- 
în încremenire ca de piatră, pe scenă, şi cu mare greu e readus la viaţă și dus îm 
locuinţă. 

Devotamentul şi îngrijirile prietenului doctor Neculai Văcăreanu nu-i pot ajuta, 
cîtă vreme Gemi se încăpăţinează în munca lui sălbatică, extenuantă, pe frontul tea-- 
trului și al scrisului. Moartea — scadenţă între toate implacabilă — survenită în: 
toamna anului 1939 (8 octombrie) la Bucureşti, pentru noi, prietenii care îi cunoşteam: 
amarul și suferințele, a însemnat zăbranic cernit de lacrimi din adincul inimilor, lacrimă 
al căror izvor nu-l va putea niciodată slei aripa zborului grăbit al anilor. 

Un inedit al lui Mihail Sebastian 


Ne-a parvenit un manuscris inedit al lui Mihail Sebastian. Sint însem- 
nări, mai precis citeva note, scrise după toate probabilitățile în timpul ulti- 
mului război. Sebastian afirmă aici necesitatea inspirației din viață, preci- 
zează răspunderea artistului în raport cu societatea, încheind printr-un elogii 
al condiţiei oamenilor de artă în U.R.S.S. (Manuscrisul aparţine actriței 


Beate Fredanov.) 


Arta e un simplu joc artificial, dacă nu porneşte din viaţă și dacă nu se în- 
dreaptă spre viaţă. Acest lucru e adevărat pentru toate artele, dar mai ales pentru teatru. 
Şi a fost adevărat, pentru toate timpurile, dar mai ales pentru timpul nostru. 


Cred într-o artă pusă în slujba vieţii: o 


spre libertate. 

Atita sînge a curs pe tot întinsul pă- 
miîntului, atita suferință a zbuciumat inima 
oamenilor, încît o artă blazată nu mai e cu 
putință. Din suferință se naşte un dor ne- 
sfîrșit de viaţă, o sete de bucurie și de fru- 
museţe. Arta timpului nostru va trebui să 
răspundă acestor așteptări. 

Orice om este şi trebuie să fie res- 
ponsabil faţă de colectivitate. Noi nu suntem 
singuri. Nimeni dintre noi nu este singur. 
Nimeni dintre noi nu are dreptul să se în- 
chidă în casă şi să spună că ceea ce se în- 
tîimplă în stradă, nu-l priveşte. Popoare în- 
tregi şi-au pierdut libertatea, pentru că fie- 
care ins în parte a socotit că pe el „nu-l pri- 
vește“. Dezmeticirea a venit prea tîrziu. 

Fiecare om e responsabil — dar cu atit 
mai mult fiecare artist. Aş cuteza să spun 
că ceea ce e absolut hotăriîtor în artă nu e 
talentul, ci sentimentul de responsabilitate. 


artă care merge spre lumină, spre adevăr, 


Dela mr. 

Arta mare porneşte totdeauna dintr-o conștiință profundă. Prejudecata artistului „boem“, 
fără caracter, fără cuvînt, fără răspundere —e şi o jignire şi o prostie. Nu există mari 
artiști „boemi“. Tot ce s-a făcut mare în artă, s-a făcut prin muncă, prin devotament, 
prin sacrificiu. 

Artistul are datorii imense faţă de publicul mare. Mulțimea îl iubește pe artist — 
dar artistul trebuie să merite această iubire atît de generoasă şi caldă. S-o merite nu 
împărțind fotografii și autografe — ci respectind înainte de orice arta și menirea ei. 

Ni se vorbeşte — pe drept cuvînt — cu multă admiraţie despre situaţia minunată 
pe care o au artiştii în U.R.S.S. Ni se spune ce loc însemnat ocupă ei în societatea so- 
vietică și cum le e răsplătită munca. Ni se vorbeşte despre casele lor, despre bibliotecile 
lor, despre viaţa lor extraordinară. Totul e adevărat. Dar mai e adevărat un lucru, pe 
care trebuie să-l luăm în seamă înainte de orice: artistul sovietic este un artist al po- 
porului. El are o misiune, crede în această misiune şi se simte responsabil pentru înde- 
plinirea ei. 

Nikolai O/lopkov : „„Spectatorul, P oaspetele actorului “ 


Pe cartea de vizită a Teatrului „Maiakovski“ n-ar putea fi înscris nici unul dintre 
obișnuitele superlative : cele mai bune forțe actoricești, cele mai numeroase premiere, 
cea mai frumoasă sală. Din cîte ştiu, MHAT-ul reuneşte o constelație mai bogată de 
capete de afiș; Mossoviel-ul oferă spectatorilor mai multe piese pe stagiune; iar în 
ceea ce priveşte calitatea sălii, Teatrul Armatei Sovietice poate fi, pe bună dreptate, 
invidiat. Ceea ce explică însă marea popularitate a scenei de pe strada Herţen, avind 
deplină valoare de superlativ, este stilul. Stilul specific, stilul original al teatrului. Trei 
cuvinte exprimă lapidar, deşi la prima vedere vag, formula acestui stil: spectatorul, 
oaspetele actorului. 

Pe conducătorul şi animatorul acestui colectiv, Nikolai Ohlopkov, artist al poporu- 
lui, îl întîlnesc aievea, în cabinetul său de lucru, așa cum îl cunoaște din filme specta- 
torul romîn. Îl întîlnesc, adică, în carne și oase pe comisarul Vorobiov din filmul Po- 
vestea unui om adevărat, realizat după romanul lui Polevoi; pe Batmanov, şeful şantierului 
din Departe de Moscova, ecranizare a cărții lui Ajaev ; pe tovarășul şi gazda din ilega- 
litate a lui Uladimir Ilici din Lenin în Octombrie. Căci, Ohlopkov face parte dintre acele 
personalități artistice ce par a nu depune nici un efort intrind în rol. Nu ştii unde se 
termină viața omului şi unde începe aceea a artistului. Pe ecran, Ohlopkov este același 
din viața de toate zilele. Aceeași prezenţă robustă, impunătoare, lipsită însă de orice 
element distant, glacial; e impunătoare prin umanitatea ei, prin căldura, prin comuni- 
cativitatea, umorul şi adesea prin patelismul firesc, de o matură specific rusească. O 
fată cu trăsături rotunde, de la arcuirea sbrincenelor şi ovalul bărbiei, pînă la buzele 
mari şi groase, oferă o imagine caracteristică a expresiei de blindețe. Ochii mici, aproape 
invizibili, asemenea unor ferestruici abia-abia crăpate, se feresc barcă veşnic de o lu- 
mină prea puternică. Sint ochii aceia ca nişte linii, aşa cum îi au oamenii trăiţi în împbă- 
răția orbitoare a zăpezilor. Se spune că fiecare om are o culoare a lui proprie; dacă 
este adevărat, culoarea lui Ohlopkov — sugerată de ochi ca şi de păr, de chip ca şi de 
gesturi — este argintiul. Şi în toată ființa sa sălășluieşte ceva de urs mare şi blind, de 
urs alb, oricît i-ar putea şoca pe unii combarația. 

Îl găsesc stînd de vorbă cu unul dintre cei mai valoroși actori ai teatrului, Lev 
Sverdlin. Cunoscut de asemenea, ca actor de film, publicului rominesc. Cei doi pun 
tocmai la punct ultimele mici amănunte în vederea unui original spectacol, ce urmează 
să înceapă peste zece minute. Mă uit la ceas: 12 fără 10. Ce spectacol poate avea loc 
la această neobişnuită oră? Spectatorii sînt şi ei neobişnuili : actori şi regizori, oameni 
de teatru din numeroase țări. aflați în vizită la Moscova şi care şi-au manifestat dorinla 
de a cunoaște laboratorul de creație condus de Nikolai Ohlopkov. Fapt care-mi pare a fi 

cel mai potrivit prolog al discuţiei: vor fi 
prezentate fragmente din citeva piese, dintre 
cele mai caracteristice pentru stilul teatrului, 
printre care Hamlet, Furtuna lui Ostrovski şi 
Aristocraţii de Pogodin. 

Peste două ore, după spectacol, din nou 
în cabinetul lui Nikolai Pavlovici Ohlop- 
kov... În sfîrşit, a trecut cu bine valul de 
întrebări, de invitații, de cereri de autografe 
şi de bilete pentru spectacolele de seară ! O- 
bosit dar amabil, directorul teatrului e pre- 
gătit şi pentru... al nouălea val, ultimul. Gata, 
deci, să-mi răspundă la întrebări (şi dacă nu 
relatez aici impresiile de la neobişnuitul spec- 
tacol, e fiindcă socotesc că ele s-au cristali- 
zat optim din înseşi spusele lui Nikolai. Pav- 
lovici). 

Aşadar, „gong“ ! 


— Începuturile acestei orientări? În 1922, 


Nikolai Ohlopkov (x) impreună cu un grup de Ja Irkutsk (Siberia) am pus în scenă un spec- 
colaboratori, în faţa machetei viitoarei clădiri > E 5 
a Teatrului „Maiakovski“ tacol pe o estradă publică. Dedesubtul scenei, 


sub podea, se afla orchestra oraşului, compusă 
din 300 de muzicanți. În jurul estradei, sutele de spectatori luau parte directă la spectacol. 
Ei erau, totodată, şi actori. Piesa era scrisă de mine, anume pentru reprezentarea ei în 
aceste condiţii, ale estradei. Un spectacol simbolic, revoluţionar: doborirea tiraniei. Eram 
totodată regizor şi actor principal. Pe vremea aceea, eram foarte tînăr, aveam 22 de ani, 
şi nu înțelegeam în profunzime marile greutăţi legate de creaţia dramatică. De la acest 
spectacol au început să mi se închege în minte primele ginduri legate de prezența spec- 
tatorului ca oaspete al actorului. Înțelegerea, cristalizarea au venit însă mai tirziu. 

— Dar ce înțelegeți prin formula „spectatorul, oaspetele actorului“ ? Cred că nu 
e vorba de lărgirea figuraţiei... 

— Îţi spuneam că înțelegerea a venit mai tîrziu. Și iată cum: odată, la un club, 
marele Gorki vorbea tineretului. La început se păstra distanța firească dintre sală și 
scenă. Apoi însă, pe măsură ce vorbea Alexei Maximovici, comsomoliștii au început pe 
nesimţite să se apropie de el, urcînd încetul cu încetul pe scenă... Voiau să-i vadă ochii 
de aproape, să-i surprindă cele mai tainice inflexiuni ale vorbirii. Gorki privea adînc 
în ochii ascultătorului, se întrerupea citeodată emoţionat, făcea pauze lungi și, uneori, 
tulburat peste măsură, plingea. În seara aceea, ieșind de la club, mi-am spus: iată 
cheia problemei ; iată cum poate lucra asupra oamenilor emoția. Direct, nemijlocit, sincer. 
Spectatorii trebuie, în fond, să vină în ospeţie la actori. Dacă piesa e proastă, desigur 
că ea nu va exercita nici un fel de influență. Dar dacă e o piesă bună! Firește, pentru 
actori e mult mai greu să joace așa: aici, trucurile, convenţionalismul, micile minciuni 
scenice se văd; totul îi apare cu claritate spectatorului. Trebuie deci plins cu adevărat, 
trebuie iubit și urît sincer. 

— Care este legătura pe care o realizați între această viziune asupra spectacolului 
teatral şi mijloacele de exprimare scenică ? Mai ales că, după cum am avut astăzi pri- 
lejul să constat, ele i-au surprins foarte mult pe oaspeții dv. 

— Uneori, jucăm fără decor. Dar, pe de altă parte, afirmăm realismul. Cum se 
împacă una cu cealaltă? Nu se ascunde aici o contradicţie? Explicaţia constă în varie- 
tatea stilurilor, a individualităţilor în cadrul realismului socialist. lată, noi cei de la 

“Teatrul „Maiakovski“ sîntem, pe planul creaţiei, în dispută cu MHAT-ul. Între noi sînt 
deosebiri pe plan artistic. Noi ne bazăm pe o anumită tradiţie, pe faptul că — după 
cum spuneam — spectatorul însuși trebuie să participe în spectacol. Pe faptul că specta- 
torul este receptiv, talentat. De aceea, noi ne bizuim din plin pe fantezia lui. Există 
vechi tradiţii populare ruse din Evul Mediu. Știu că așa joacă şi actorii chinezi și japo- 
mezi. Esenţialul este ca spectatorul să fie menţinut în cadrul realismului... Spui că erau 
surprinși ?... Perfect explicabil. De cîte ori călătoresc prin Occident, mi se pune între- 
barea dacă la noi există libertate de creaţie. Unora nu le intră în cap ce înseamnă 
:a sluji în mod liber, deschis, poporul. Şi în acest sens sîntem pe deplin sprijiniți. Uite: - 
noi nu vrem să jucăm pe scenă. Vrem să jucăm pe estradă. Într-unul din spectacolele 
noastre actorii se plimbă prin sală, în mijlocul spectatorilor. Pentru piesa pe care o 
jucăm acum, Aristocraţii de Pogodin — din care ai văzut astăzi fragmente — am con- 
struit platforme. Piesa aceasta despre hoţi şi prostituate are un profund sens umanist: în 
fiecare om există ceva bun, ceva care trebuie pus neapărat în evidență. Am așezat scau- 
nele pe scenă. Acolo stă publicul. Iar în mijlocul spectatorilor apar actorii. Avem de- 
plină libertate de a ne dezvolta stilul. Aici însă nu e vorba numai de o preferinţă, ci 
„de o chestiune de principiu. Ea stă la baza căutărilor noastre în domeniul mijloacelor 
-de exprimare: sîntem împotriva artei-fotografie, împotriva acelor decoruri încărcate, 
fastuoase, care, sub masca realismului celui mai ortodox, propulsează în fond natura- 
lismul. Noi susţinem că viaţa trebuie să treacă prin filtrul fanteziei creatorului. Or, în 
goana sa ortodoxă după amănunte, după micile adevăruri, artistul va pierde din vedere 
tocmai marele adevăr. 

— Ce accepție daţi acestei expresii: marele adevăr în artă? 

— Voi veni cu exemple. Mai cu seamă că o consider drept o problemă fundamen- 
tală a creaţiei. Adevărul mare se află în adîncuri, el trebuie descoperit. Să-l luăm 
drept exemplu pe Serghei Tiulenin din Tînăra Gardă a lui Fadeev. Adevărul „mic“ 
constă aici în faptul că Tiulenin e un băieţandru aparent neserios, aproape un copil, 
pus mereu pe ghidușii. Dar iată adevărul cel mare: atitudinea neșovăielnică, eroică, 
a lui Tiulenin în timpul războiului. De aceea spun că viaţa nu poate fi transpusă în 
-mod mecanic, fotografic, incidental în artă. Trebuie totdeauna ţinut seama de marele 
adevăr. Cu prilejul expoziţiei lui Rodin, pe care am văzut-o la Paris, mi s-a relatat un 
fapt semnificativ din viaţa marelui sculptor. Se zice că cineva l-a întrebat odată de 
ce şi-a intitulat grupul statuar al celor trei femei goale: Chemare sau Muzică, iar nu, 
pur și simplu, Trei femei goale. La care se zice că Rodin ar fi replicat aspru: Nu. Asta 
n-ar mai fi artă... Cu alte cuvinte, Rodin se pronunţa în favoarea aceluiaşi adevăr 
mare, larg... 

— Prin urmare, vă gindiţi la forța de generalizare a imaginii scenice. 

— Cînd dăm spectacole în acest mic teatru al nostru, ne străduim totdeauna să 
ascultăm nu numai pulsul vieţii de pe scenă, ci marele puls al vieţii, al lumii largi. 
Altfel, nici n-ar fi posibil... Căci, oare Othello e o poveste de familie? E oare dra- 
gostea dintre un general maur şi o femeie albă? În această piesă sînt zugrăvite toate 
naţiunile, întreaga omenire. Oare Nora e o poveste despre o casă de păpuşi? Nu este, 
de asemenea, imaginea unei lumi întregi? lată de ce artistul trebuie să fie filozof. 
Şi e minunat că are această sarcină, că arta lui o constituie sentimentele, gindurile 
înaintate. Renoir spunea odată că artistul plutește deasupra curentului, asemenea plutei... 
Era un îndemn pentru artist de a urma tendinţa epocii, de a nu se învirti dezo- 
rientat în loc. 

Un nou zîmbet luminează trăsăturile moi ale fetei lui Ohlopkov. 

— Am numai 60 de ani... Şi sper să mai trăiesc mult pentru a sluji teatrul. Din 
experienţa mea, am înţeles că principalul lucru pentru un artist este de a ţine urechea 
lingă inima poporului. S-o asculte atent. 

— Cu prilejul fragmentelor vizionate, am văzut pe scenă, în roluri însemnate, 
mulți actori tineri. Chiar în rolul prințului Danemarcei, în care sînt de regulă distri- 
buiţi actori viîrstnici... E o experienţă ? 

— Nu. Aş putea spune chiar că e o caracteristică a teatrului nostru. 

— Ce vîrstă are interpretul lui Hamlet? Îmi pare că e foarte tînăr. 

— Într-adevăr, abia a împlinit 21 de ani. 

— În asemenea ocazii — deși aceasta îmi pare aproape unică în teatru — croni- 
carii dramatici obișnuiesc să noteze: „Cu mult curaj a fost distribuit tinărul...“, sau 
ceva în acest gen. 

— Noi i-am încredinţat tînărului nostru coleg acest rol, ştiind că el va creşte, se 
va îmbunătăţi, an de an, pe măsura creșterii, maturizării cunoștințelor și concepţiei des- 
pre lume a actorului. Şi el este secondat de un actor în vîrstă, cu mare experienţă, care-l 
ajută la desăvirșirea acestui proces de maturizare. 

— Mi se pare că tot la acest capitol ar putea fi vorba şi de interpreta Caterinei 
din Furtuna lui Ostrovski. 

— Da, rolul Caterinei îl joacă o actriţă proaspăt ieșită din Institut. Nu ne-am 
speriat de tinereţea, de lipsa ei de experienţă şi i-am acordat rolul cu încredere. Cău- 
tăm, în general, ca rolurile să fie interpretate de actori apropiaţi ca vîrstă de cea a 
personajelor. Sînt însă regizori care pierd din vedere că Julieta are 14 ani... De aceea 
am distribuit în Furtuna o tînără artistă, Jenia Kozireva. 

— Ciţi ani are? 

Un scurt hohot de ris: 

— Crezi că mi-aş îngădui să trădez un secret feminin atît de important?! 

De altfel, atitudinea această înțeleaplă şi grijulie faţă de tineret este numai o 
fațetă a unei trăsături mai generale a Teatrului „Maiakovski“ : spiritul creator, ino- 
vator, opus vricărei rutine. E un teatru al iniţiativelor, al entuziasmului. Aici se proiec- 
tează, de pildă, o viitoare sală de spectacol cu totul neobișnuită, menită a fi pe măsura 
stilului acestui teatru. Întrebarea mea porneşte de la macheta pe care am admirat-o in 
holul teatrului: copilul drag al colectivului; și o idee, una din marile idei ale lui 
Nikolai Pavlovici. 

— M-am gîndit la o sală care să-l slujească deplin pe regizor, oferindu-i cele 
zate în mijlocul naturii. Proiectul va fi în curînd discutat la Academia de Arhitectură 
a U.R.S.S. Nu scena va fi turnantă, ci însăși sala, care va avea 3000 de locuri. Ea va 
putea lua diverse forme. Pereţii se vor da la o parte, descoperind natura înconjurătoare. 
Munţi, ape, stepă. Mă gîndesc, la nevoie, să apară avioane şi corăbii veritabile. În 
acest teatru va apărea natura însăşi. Socotesc că trebuie mobilizate toate mijloacele 
pentru a-i transmite spectatorului emoția, mesajul piesei. Deşi e un teatru de dramă, 
el va avea orchestră şi cor. Te invit la primul spectacol 

Și Nikolai Pavlovici conchide în spiritu-i caracteristic : 

— Sînt convins că pînă atunci nu-ţi va creşte barbă! 

— În aplicarea tuturor elementelor care stau azi la baza stilului teatrului dv., ați 
avut desigur adversari... 

— Da, dogmaticii. Ei afirmau că aceste căutări sînt pur formale şi că ele duc la 
formalism. Așa s-a spus, bunăoară, despre punerea în scenă a Torentului de fier de 
Serafimovici, despre montarea Mamei, între anii 1930—1935. Apoi, despre spectacolele 
cum au fost Colas Breugnon, Aristocraţii (e vorba de punerea în scenă de acum 23 
de ani). Aici e locul pentru unele precizări. În ceea ce priveşte munca cu actorii, învăţ 
de la Stanislavski. Sînt de părere că metoda lui de lucru cu actorul e pe deplin valabilă 
pentru toate orientările din cadrul realismului socialist: căci, există oare vreun regizor 
care să nu-și dorească actori veridici, convingători ? lar în ceea ce priveşte măiestria 

regizorală, am avut de învăţat și de la Meyerhold. În esenţă, problemele mele sînt ale 
unui grădinar: de a altoi tot ce este mai bun. 

— Din creația dramatică originală, ce pregătiți pentru actuala stagiune ? 

— Am pregătit o piesă a tînărului dramaturg Galici, Un ceas înaintea răsăritului 
precum și Grădinarul şi umbra a lui Leonid Leonov, versiune nouă a unei piese jucate 
înainte de război. A pus-o în scenă regizorul Kașkin împreună cu mine. Leonov ţine 
foarte mult la teatrul nostru. Tot noi i-am jucat Un om obișnuit, Lionușka şi altele. 

Dintre celelalte proiecte de viitor (în această materie Nikolai Ohlophkov e pe cit 
de discret, pe atît de telegrafic) reuşesc să-mi notez următoarele : 

Regia şi scenariul filmului Iliada, în colaborare cu firma „An Zervos*“ din Grecia : 
actori greci şi sovietici ; filmările înceb la brimăvară. 

Teatru, film, operă. Acelaşi Nikolai Pavlovici Ohlopkov ! 

— Personal însă, ce roluri veți interpreta? Nu mi-ali vorbit nimic în calitate de 
actor de teatru şi cinema. 

— Adevărat. Vorbind sincer, ca actor mă manifest neîntrerupt. Aici, în acest 
cabinet, mai cu seamă. Mi se aduc piese proaste și eu trebuie totuși să-i refuz cu poli- 
tete pe autori... 

— Fiindcă vorbiţi de autori, care este repertoriul pe care vi-l doriţi? Ca orice 
director de teatru, aveți desigur anumite visuri... 

— Dacă e vorba de visuri... spectacole care să întruchipeze cele mai însemnate 
evenimente din viaţa omenirii. M-ar interesa un spectacol închinat prieteniei dintre 
popoare. Mă gîndesc poate la o piesă în versuri; cred că versurile pot transmite cu 
forţa necesară ceea ce se întîmplă astăzi în omenire. Mi-ar plăcea să realizez un spec- 
tacol eroic, monumental, despre munca comsomoliștilor pe pămînturile desţelenite, precum 
şi altele despre gîndurile eroice și năzuinţele sublime, despre caracterele puternice ce 
apar în orînduirea noastră. Aș vrea să ţin o legătură mai strînsă cu teatrele din Romi- 
nia, Bulgaria, Cehoslovacia, China etc., unde scriitorii cei mai buni creează opere actuale, 
despre transformările profunde în viaţa popoarelor. Ar trebui să ne cunoaștem reciproc 
mult mai bine repertoriul. 

Discuţia ajunsă aci, și aflind că Nikolai Pavlovici a văzut unele piese romineşti 
pe scenele teatrelor sovietice, îl solicit să-şi împărtășească impresiile. 

— Din ceea ce am văzut, din puţinul pe care l-am văzut, teatrul rominesc îmi 
place prin specificul său naţional, prin bogăţia artistică a poporului, foarte talentat 
servită în dramaturgie. Îmi place de asemenea umanismul acestor piese și, mai presus 
chiar, temperamentul romînesc neobișnuit. Cu un astfel de temperament, îmi închipui 
că se pot juca cu succes nu numai autori romiîni, ci şi veselul Goldoni şi tragicul 
Shakespeare. Doresc din toată inima mari succese slujitorilor scenei romînești, în dife- 
rite genuri, pe căi diferite. Dacă timpul îmi va permite, m-aș bucura să cunosc Romi- 
nia, poporul ei. 


Seara, pe liniştita stradă Herţen, în dreptul Teatrului „Maiakovski“, întrebarea 
care se aude cel mai des este „N-aveţi un bilet în plus?“ Ca o a doua emblemă a 
teatrului, anunțul „Nu mai sînt bilete“ întovărăşeşte, stagiune după stagiune, viața scenei. 

Explicabil de ce. 


Victor VÎNTU 

P ăpuşile birmane 


Spectacolul de marionete îşi face apariţia în Birmania abia în a doua jumătate a 
secolului al XVIII-lea. Primele reprezentații se datoresc lui U Than, şambelanul regelui 
Singu. Este foarte greu de stabilit, anume căror influenţe străine plătea tribut arta păpu- 
şarilor birmani în perioada ei de formare, cînd ştiut este că spectacolul de păpuși era 
prezent din cele mai vechi timpuri și în ceremonialul ‘religios chinez și în riturile magice 
indiene. Putem presupune de aceea că fiecare din cele două tradiţii de mînuire a păpușii, 
răspîndite pe continentul asiatic, au putut genera deopotrivă teatrul de marionete birman. 
Dar, oricare i-ar fi fost părinţii, spectacolul de marionete a dobîndit de la început tră- 
săturile unei arte originale, specific birmană. De altfel, poporului nostru i-a fost tot- 
deauna proprie facultatea de asimilare a diverselor influenţe din afară, sub forma adap- 
tării „împrumutului străin“ într-un fel propriu, în concordanţă cu specificul naţional şi 
în care elementele străine își modificau cu desăvîrșire personalitatea. 

Apariţia tîrzie a spectacolului de marionete în ţara noastră trebuie pusă pe seama 
unei vechi interdicții care oprea bărbaţii şi femeile necăsătorite să apară împreună pe 
scenă. În felul acesta, primul spectacol de marionete marchează o victorie asupra unei 
prejudecăţi care îi crea poporului nostru, pe planul artelor spectacologice, o situaţie de 
inferioritate față de vecinii săi. Această întirziere a fost totuși compensată de impor- 
tantele progrese artistice realizate de teatrul de marionete birman, într-o perioadă relativ 
scurtă. Întreaga dezvoltare a acestei specii spectacologice demonstrează tendinţa ei de 
ascensiune rapidă spre mataritatea artistică. Un mare cărturar birman afirma, pe drept 
cuvînt, că „arta păpușilor nu este un spectacol dulceag sau un amuzament ieftin. Ea 
este o artă serioasă, ce prezintă în fața adulţilor drame, care au un început, o evoluţie 
şi un sfîrșit. Păpușile nu sînt simple jucării, ci imagini ale oamenilor. Arta minuirii este 
o îndeletnicire serioasă, ea fiind chemată să umanizeze cît mai mult păpușa de lemn.“ 

Istoria teatrului nostru de marionete exemplifică pe viu eforturile depuse pentru 
a transforma spectacolul de păpuși -într-o autentică manifestare de artă. 

Spectacolul de marionete se realizează, în general, prin contribuţia minuitorilor, 
recitatorilor şi cîntăreţilor. Îmbinarea armonioasă a mișcării cu muzica şi replica rostită. 
condiţionează strălucirea și perfecțiunea artistică a spectacolului, în care rolul de frunte 
revine fără îndoială mînuitorului. 

Într-un spectacol tradiţional de marionete birmane, evoluează 28 de păpuși. Cu 
rare excepţii, acest număr nu poate fi depăşit. Cei 28 de „interpreţi“ sînt împărţiţi 

în două categorii de personaje şi anume: cei din „aripa stingă“ și-cei din „aripa 
dreaptă.“ 

Din prima categorie fac parte personaje ca: prinţul, spiritele rele, fetele nemă- 
ritate, maimuţele, cei doi papagali, tigrul, bătrinul, bătrîna, în timp ce categoria per- 
sonajelor din aripa dreaptă însumează : elefanții (unul alb, unul negru), caii, spiritele 
bune sau făpturile cerești, regele, cei patru miniștri, doi flăcăi. Este locul să arătăm 
că această împărţire fixă nu este proprie numai personajelor. Micuța scenă a teatrului 
de marionete este, la rîndul ei, împărţită în două sectoare permanente (din punctul de 
“vedere al cadrului plastic), oricare ar fi spectacolul reprezentat: o parte a scenei înfă- 
țişează invariabil interiorul unei curţi regale, în timp ce colţul opus reprezintă desișul 
unei păduri. Între aceste două cadre fixe, evoluează personajele ce însufleţesc de obicei 
una din cele 550 de Jatakas (povestiri despre nașterea lui Budha) sau vreun fragment 
din vechile cronici birmane, în care realizatorii spectacolelor de marionete găsesc o 
bogată sursă de inspiraţie. Odată aleasă tema spectacolului, regizorul compune replicile, 
care urmează să fie rostite de un recitator ascuns în spatele cortinei. Cît privește mario- 
meta, ea execută gesturile și mișcările cerute de replică sau muzică. În teatrul de mario- 
mete birman sînt cunoscute 60 de tipuri de gesturi și dansuri, în măsură să exprime 
plastic orice text. 

Oricît de importantă ar fi contribuţia recitatorilor şi muzicanţilor la reuşita unui 
spectacol de marionete, succesul lui depinde, în primul rînd, de iscusinţa miînuitorului. 
Pentru a reda întreaga gamă a emoţiilor umane, mînuitorul trebuie să acţioneze uneori 
pînă la 20 de sfori de păpuşe ceea ce, fără îndoială, îi cere o temeinică stăpînire a 
meșteșugului său. Din cele mai vechi timpuri, spectatorii au manifestat o profundă admi- 
caţie faţă de arta mînuitorilor, numele unora dintre ei fiind cunoscut în întreaga ţară. 

Spectacolul propriu-zis respectă şi el o ordine, un ceremonial devenit tradiţional. 
Trei bătăi de gong sau cimbale vestesc începutul. Prima parte relatează întîmplări 
petrecute în perioada facerii lumii. După ce prima şi a doua lume au fost pirjolite de 
foc, pe pămîntul topit se formează munţii, văile şi prăpăstiile. Vîntul creează o a treia 
lume pe care o distruge însă o puternică revărsare de ape. Odată cu retragerea apelor, 
răsar copacii și ierburile. În acest moment, își face apariţia spiritului Kadaw, întrupat 
într-o femeie. Spiritul cîntă şi dansează, proslăvind paradisul celor patru insule locuite 
de spirite. Totodată, Kadaw înalţă o odă lui Sakkra (Indra), regele spiritelor, care-și are 
reşedinţa pe vîrful muntelui Meru, unde locuiește împreună cu patru regine: Sujita, 
Suchitta, Sumala, Sunanda. 

Parcă răspunzînd chemării lui Kadaw, Sakkra, urmat de reginele și supușii săi, 
<oboară din lăcaşu-i ceresc pentru a împărţi pămîntul. Apariţia regelui spiritelor este 
salutată de Kadaw prin dans şi cînt. Astfel, ia sfîrșit prima parte a spectacolului. 

Partea a doua începe tot printr-un cîntec al femeii-spirit, care se roagă de astă 
dată stăpînului ceresc și regelui pămîntului pentru ca acesta să binecuvînteze pămîntul. 
Femeia-spirit dansează și oferă atotputernicului stăpîn orez, nuci de cocos şi banane. 
Cînd dansul ia sfîrșit, pogoară întunericul. Copiii pămîntului sînt pe cale de a adormi. 
Din cer coboară patru cai: Ajanaya, Assatora, Kakavale și Soudhi. Caii își au lăcașul 
în cer și n-au călcat niciodată pe pămînt. Privindu-l din înălțimile cerului, ei s-au simţit 
ispitiți să coboare pentru a-i cerceta întinderile. După ce galopează un timp pe pămint, 
caii urcă din nou în înaltul cerului (se cere o deosebită măiestrie din partea minuito- 
rului pentru a reda cele două feluri de galop: galopul de coborire din cer și galopul 
de întoarcere). Cind caii dispar, din pădure se strecoară maimuţele sălbatice. Neastim- 
părate, ele sar din loc în loc, făcînd mii de ghiduşii. În urma lor, apare bravul erou 
Vijja. Este un personaj năzdrăvan care cunoaşte taina leacurilor din buruieni, ştie să 
zboare și să tragă cu arcul ca nimeni altul. Cînd Vijja dispare, scena este învăluită de 
acordurile unei muzici solemne, ce vesteşte intrarea celor patru miniştri în sala tro- 

nului. E dimineață. Tobele prind să bată şi în sala tronului apare regele. Regele și mi- 
niștrii ţin sfat. Cînd discuţia lor ia sfirşit, în sala tronului pășesc prinţul și prinţesa, 
urmaţi de bufoni. Toţi cîntă și dansează înveselindu-l pe rege. 

Ultima parte a spectacolului relatează încercările prin care trece dragostea dintre 
prinţ și prinţesă. După numeroase peripeții, cei doi tineri fie că sînt nevoiţi să se des- 
partă, fie că rămîn fericiţi împreună. Finalul diferă de la spectacol la spectacol. 

Fiecare marionetă folosită într-o astfel de reprezentaţie îşi face intrarea în scenă 
în sunetele unei anumite muzici, aceeaşi întotdeauna pentru personajul respectiv. În 
felul acesta, auzind muzica, spectatorii pot deduce cu ușurință ce personaj urmează să 
apară. În ce priveşte înălţimea păpușilor, variază între 60—90 cm. 

Astăzi, pe întreg teritoriul Birmaniei fiinţează numeroase ansambluri de mario- 
nete ce desfășoară o activitate permanentă. Trebuie subliniat că în Birmania, spre deo- 
sebire de multe alte ţări, arta păpușarilor nu numai că a rezistat încercării timpului, dar 
şi-a păstrat nealterate forma și conţinutul specific. Totuşi, spre deosebire de ansam- 
blurile de marionete din trecut, cele de astăzi prezintă o particularitate : în rîndurile lor 
lucrează şi femei. Regizorii au învins obiceiurile învechite care interziceau femeilor să 
urce pe podiumul scenelor. Astăzi, numeroase femei birmane minuiesc cu îndemînare 
sforile păpuşilor, dovedind o virtuozitate demnă de invidiat. Una dintre cele mai cunos- 
cute mînuitoare, An-Bar-Tin, colindă întreaga ţară, oferind — împreună cu ansamblul 
ei Saya Lins — spectacole mult apreciate de public. 

Arta păpușarilor birmani cunoaște o puternică înflorire. Ea continuă minunata 
tradiţie a vechilor minuitori, a căror contribuţie a fost hotărîtoare în opera de educare 


artistică a poporului. 

Iron i! ca 


HORIA DELEANU 


A rhitect ȘI zidar 


M-am pomenit săptămîna trecută cu un scriitor — să ne fie îngăduit, pentru o 
mai mare ușurință a expunerii, să-l numim deocamdată astfel — la mine acasă. Nu 
eram prieteni, nu ne vizitasem niciodată. Scrisesem însă despre singura lui piesă, care 
a chinuit, nu ştiu cîte reprezentații, scindurile unei scene bucureştene. Ca să fiu cinstit, 


m-am simţit puțin stinjenit cînd l-am văzut. Criticii de teatru au o soartă cam ingrată. 
Cind nu elogiezi pe cite vreun actor sau regizor. îl auzi, adesea, spunînd: „Ce are 


ăsta cu teatrul? A început să-i zburde condeiul şi s-a găsit să ne judece pe noi, fără 
să aibă habar despre ce-i vorba“. Dramaturgii se lovesc, în disputele cu criticii, de o 
dificultate. în plus: uneltele sînt comune — pana, cerneala, hiîrtia — şi argumentele 
trebuie căutate nu în nepotrivirea de... caractere, ci în altă parte. Fac referință aici mai 
cu seamă la presupuşii scriitori care funcţionează ca atare din pricina unor erori regre- 
tabile. Aceştia, după ce le-ai analizat... opera, adoptă atitudini variabile. Unii, mai 
pașnici, te urmăresc săptămîni, luni, ani, cu priviri pline de imputare ; alții, mai activi, 
te cheamă la telefon, te agață la cofetărie sau pe stradă şi întîi te roagă, apoi îți spun 
cu un ton convingător, care cuprinde inflexiuni dure şi pline de perspective cam de- 
zagreabile : „Las-o nene, nu mă mai înjura!“ ; în sfirşit, a treia categorie de presupusi 
scriitori preferă să-ți demonstreze, cu duhul blindeții sau cu asprimea mentorului, că 
n-ai înțeles ce-au scris, ce-au vrut să spună, ce-au spus de fapt şi ce vor mai spune de 
acum încolo, 

izitatorul meu” făcea parte din categoria a treia. A luat loc pe scaun, fără să mai 
aştepte să-l pojtesc (nu obișnuia să se formalizeze). M-a scutit de privirile pline de 
imputare şi de avertismentele „prietenești“ şi a intrat prompt în subiect : 

— Ai scris despre piesa mea. 

— Da-a... 

— N-ai priceput mare lucru. 

— Ştiu şi eu? 

— Ai să te convingi, dacă ești om de condiție, cînd ai să citeşti volumul. 

— Volumul? 

— E gata tipărit. În citeva zile, va fi în vitrine. 

— Piesa care s-a jucat la...? 

— Intocmai. Nu puteam lăsa, dragă (devenise, între timp, foarte intim cu mine), 
s-o împroaşte toți nechemaţii. De altfel, examenul autentic îl dai cu textul tipărit. Şi 
asta nu numai în teatru. Ştii ce spunea Saint-Săens ? 

— Cu privire la ce? 

— La asta. Uite aşa: „o simfonie de Beethoven se citeşte la gura sobei, așa cum 
se citește o tragedie de Racine; şi una şi alta, ca să existe, n-au nevoie să fie 
interpretate”. 

— Amuzant, dar nu mă convinge. 

— Aşa sînteți voi criticii: mai deştepli ca Saint-Săens. Ştia ăsta ce spune, domnule. 
Și nu numai el. De Gordon Craig ai auzit ? 

— Parcă. 

— Ei bine, englezul arăta că n-ai nevoie să-l reprezinți pe Shakespeare, că e 
mereprezentabil chiar ; e destul să-l citeşti. 

— A spus şi aşa, dar şi altfel. În 1935, după ce-a văzut în U.R.S.S. un iii 
cu Regele Lear, menţiona: „De ce mi-a plăcut atit de mult Regele Lear? Fiindcă 
este cel mai contemporan Shakespeare din tot ce-am văzut în ultimii ani“. 

— Fleacuri. Cum îți spuneam eu, așa-i. Dar de Jean Hytier ştii ceva? 

— Nu prea. (Încerca să mă întimideze, dar izbulea să mă enerveze din ce în ce 
mai tare. Nu-mi dădeam seama prin fişele cui umblase, ca să arate că pe lingă... talent, 
dispune şi de competență.) 

— Păcat că nu l-ai citit. E foarte interesant. Demonstrează cu argumente forte 
că reprezentaţia teatrală va dispare cu timpul, deoarece comuniunii sociale i se sub- 
stituie o individualizare progresivă. 

— Aberaţii. Nu m-ai convins nici pînă acum cu citatele trunchiate şi unilaterale, 
pe care mi le-ai produs pe merăsuflate. lar cu tezele antisociale ale domnului Hytier 
(așa ziceai că-l cheamă !), nici atita. 

— Bine, bine, nu te supăra. Voiam să facem o discuţie de calitate, ştiinţifică, 
cum vă place vouă. N-am nimerit-o cu dumneata. Să ştii însă — şi mai citeşte literatură 
de specialitate, n-o să-ți strice — că piesa mea are valori foarte interesante, iar la 
lectură cîștigă enorm. O piesă de teatru reprezintă ceva, numai cînd poate deveni carte. 
Mai reflectă, amice. La revedere ! 

Oaspetele meu nepoftit încercase, însăilind citate și pseudoargumente, să apere o aşa- 
zisă piesă care, din nefericire, după ce a torturat rînd pe rînd actori, regizor, public, s-a 
încăpăţinat să se lase şi culeasă la linotip, sfidind preceptele elementare ale artei scrisului 
şi teatrului. Inabila lui pledoarie „bro-domo“, însă, cheamă în memorie o problemă 
destul de dezbătută de-a lungul anilor : este vorba despre falsa dilemă — teatru de 
citit şi teatru de reprezentat. O seamă de teoreticieni au vrut să ne facă să credem că 
ar exista două categorii bine definite de piese: unele bune numai de supus lecturii, 
altele susceptibile să vadă lumina rampei şi să se transforme în spectacole. Distincția 
aceasta arbitrară a mers atit de departe, încît mai mulți extremiști s-au făcut luntre şi 
punte să demonstreze că nici măcar nu există posibilitatea confundării, într-o serie de 
situații, a celor două categorii, adică respectiv a jucării unor piese în stare să ne inte- 
reseze şi la lectură. l 

Am impresia că aceste delimitări categorice s-au născut, adeseori, datorită regizo- 
rilor, care au vrut cu orice preț să răm:nă autorii necondiționați ai spectacolelor, refu- 
zînd calitatea nobilă de interpreţi inspirați, cu facultăți creatoare, a unor texte drama- 
tice foarte valoroase. Şi atunci au edictat: adevăratele opere literare, să zicem cele 
shakespeareene, trebuie numai citite, comentate cu creionul în mînă, întorcînd paginile 
înapoi de cîte ori ai nevoie să reflecți mai profund asupra unor sensuri mari, poetice ; 
textele mai puțin valoroase în mod absolut rămîn autenticele pretexte de spectacol, pe 
care le împlineşte, le perfecționează pentru uzul scenei, marele ei maestru, regizorul. 

Încercînd să se infiltreze luminișuri logice în acest hăţiș de paradoxe, s-a ajuns 
după categorisirea pieselor — pomenită mai sus — și la o sistematizare riguroasă a 

autorilor. Gaston Baty a vrut să distingă între scriitorii de teatru două mari diviziuni. 
Grupa întîi ar fi aceea a „arhitecților“: ei, pasămite, „inventează personajele, ima- 
ginează sentimentele, precizează ideile, ordonează acțiunea“. Grupa a doua ar cuprinde 
pe „zidari“, cărora li se atribuie misiunea destul de simplă, în aparenţă, de a redacta 
replicile. Elveţianul Appia, şi mai exbeditiv, vedea între dramaturgi numai „zidari“, 
considerind că „autorii noştri dramatici sînt... scriitori de cuvinte“. 

Mi se pare că toate aceste compartimentări, mai generoase sau mai zgircite, fac 
abstracție de un singur detaliu : adevăratul scriitor de teatru. El devine indispensabil 
scenei, atunci cînd abandonează calitatea obișnuită de scriitor — în accepţia curentă a 
autorului de romane, nuvele, versuri, eseuri —, pentru a o obține pe aceea de dramaturg, 
familiarizat pînă la cele mai mici subtilități cu tainele teatrului. Mai exact: păstrind 
toate atributele scriitorului epic, liric, dramaturgul trebuie să cîştige în plus o dimen- 
siune esențială — aceea a teatrului. Fără ea, el rămîne infirm pentru scenă sau, cum 
spunea Baty, poate îndeplini eventual funcţia de... „zidar“. 

Marii artişti în domeniul regiei au izbutit să realizeze creaţii scenice remarcabile, 
pornind tocmai de la opere literare complete, finite. Şi aceasta nu le-a diminuat posi- 
bilitățile de inspirată transfigurare artistică (să ne amintim, de pildă, spectacolele 
excepționale ale M.H.A.T.-ului, realizate pe textele de incontestabilă valoare ale lui 
Cehov şi Gorki), ci, dimpotrivă, le-a stimulat cea mai eficientă desfăşurare. 

Tocmai de aceea, dacă ni se cere să alegem între piesele de citit şi piesele de 
reprezentat, le preferăm pe acelea care suportă, solicită lectura, impunîndu-se în acelaşi 
timp şi pe scenă. Din aceleaşi motive, dacă e vorba să optăm pentru „arhitect“ sau 
„zidar“, sufragiile noastre se îndreaptă numai către „arhitectul-zidar“, autenticul scrii- 
tor de teatru. 

Cit despre vizitatorul meu inoportun, el nu e nici „zidar, nici „arhitect“. E numai 
un presupus scriitor, care exploatează fără scrupule îngăduința oamenilor de bine. 


În căutarea unui regizor 


Teatrul de Stat „Valea Jiului'/: Hag? Tudose de B, Delavrancea; Afaceriştii de Tudor Şoimaru ; Colivfa 
cu sticleţi de Lascăr Sebastian şi Silviu Georgescu 


à . 


N-am mai fost niciodată în Valea Jiului. 


a 


teri furtunoase în consiliul artistic, prelun- 
-Am văzut citeva spectacole date de colectivul gite pînă după miezul nopţii, în care s-a 
Teatrului din Petroşani în Bucureşti, în criticat forma încă nedesăvirşită a spectaco- 
turneu, dar „la ei acasă“ nu i-am cunoscut lului. E firesc deci ca actorii să se afle 
pe actorii din orașul minerilor. Premiera în seara premierei într-o stare de agitație 
Hagi Tudose îmi deschide, aşadar, drumul care depășește tracul obişnuit al unei seri 
spre cunoaşterea lor mai îndeaproape. de creaţie. 

Este a șasea premieră din această stagiune Actul I începe, spre surprinderea mea, 
— mi se spune cu mindrie, spre mirarea cu o uvertură muzicală. Hotărit lucru, mu- 
mea. (Ştiu că majoritatea teatrelor din țară, zica în (sau pe lingă) spectacolul dramatic 
inclusiv cele din București, au ajuns, pină a devenit tot atit de frecventă în ultima 
în această vreme, cel mult la a patra.) vreme ca voaleta la pălăriile cucoanelor. 
Spectacolul a fost pregătit în 19 repetiții Uneori e necesară şi se potriveşte. Alteori... 


— mi se spune cu mai puțină mîndrie, ca 
un fel de circumstanță atenuantă prelimi- 
nară. Mai aflu că ieri noapte — deci numai 
cu o zi înainte de premieră, alt prilej de 
nedumerire pentru mine — a avut loc 
prima repetiție generală, urmată de dezba- 


În spectacolul Hagi Tudose era cu atit mai 
nepotrivită, cu cit era un amestec ciudat de 
melodii populare rominești și orientale, cu 
intonaţii care aminteau de cîntecele lui 
Anton Pann și de Barbu Lăutaru. Greu de 
definit şi din pricina unei imprimări defec- 

tuoase, hiriitoare. Am impresia că regizorul 
Val Mugur a imaginat această uvertură 
pentru a da timp publicului să-și găsească 
Jocurile și să se așeze bine în scaune înainte 
de ridicarea cortinei. Dar publicul s-a aşezat 
de mult, s-a liniştit şi apoi s-a neliniștit 
din nou, văzind că. strania combinație de 
sunete, ce se voia a fi muzică, nu se mai 
sfirșeşte 

Aceeași introducere muzicală ne întimpină 
și înaintea actului II, la fel de „potrivită. 
La actul III situăția se schimbă: muzica 
exprimă clar de data aceasta hore și sîrbe 
rcminești, peste care se suprapun, din cînd 
în cind, hohote de ris, sugerindu-ne voia 
bună a musafirilor lui Matache Profirel. 
Horele şi. sirbele se prelungesc pînă la 


ridicarea cortinei, care ne dezvăluie — altă 
surpriză ! — cîteva perechi, care dansează... 
polca. 


În contrast cu „uverturile“, spectacolul 
se desfăşoară într-un tempo rapid, în care 
emoția actorilor se topeşte, transmiţindu-se 
spectatorilor, care participă cu interes şi 
aplauze. Decorurile ușoare din siluete pic- 
tate, create de Mihai Tofan, de la Teatru! 
Naţional din București, lasă suficient spațiu 


de joc, sugerind atmosfera specifică unei 
mahalale bucureștene de la începutul seco- 
lului. Cel mai izbutit mi se pare acela al 
actului IV, unde dintr-un singur perete 
coșcovit, sprijinit de o birnă, proiectat pe 
cerul întunecat (cerurile astea, numai de 
n-ar deveni manieră în opera scenografului 
Tofan), ni se transmite toată mizeria locu- 
inței hagiului, care se gătește de moarte, 
in plină iarnă. Prim-planurile sint reţinute 
în exclusivitate de eroul principal al comediei 
lui Delavrancea, interpretat de Ion Stănescu. 
Tuîndu-și drept călăuză scrisoarea lui 
Delavrancea, prin care dramaturgul îi repro- 
sează directorului Teatrului Naţional inter- 
pretarea nesatisfăcătoare a piesei sale în 
1912 — interpretare care a dus la căderea 
piesei după a treia reprezentație —, regi- 
zorul Val Mugur şi actorul Ion Stănescu 
au căutat să evite greșala făcută de 
C. Nottara la premiera piesei, de a inter- 
preta „pur tragic ceea ce nu era decit serios 
comic“. S-a căutat deci să se scoată în evi- 
dență aspectele comice ale viciului avariţiei, 
de care suferă Tudose. Numai că interpretul 
a rămas adesea la suprafață, la „aspectul“ 
comic, fără a pătrunde în esența persona- 


ion Stănescu (Hagi Tudose) şi Ştefania Donca (Leana) 

Scenă din actul II din „Hagi Tudose“ 


jului. Agitaţia exterioară, abundența gestu- 
rilor, mișcarea excesivă a actorului, care 
consumă o cantitate de energie fizică uriașă, 
au darul de a face rizibil personajul, desigur, 
dar nu totdeauna în folosul caracterizării 
sale. Încă din actul I actorul se cheltuiește 
copios, intră şi iese mereu din scenă, fără 
o logică absolută, și traversează scena de 
la un capăt la altul, neobosit, desfășurin- 
du-şi vocea la intensitate maximă. În actu! 
II, povestirea călătoriei la Constantinopol 
îi prilejuiește actorului o adevărată perfor- 
manță de gimnastică, mimarea peripeţiilor 
voiajului fiind subliniată prin gesturi largi 
şi mişcări groteşti. Tempo-ul rapid al debi- 
tării textului împiedică nuanţarea sensurilor, 
transformînd replicile mai lungi în adevă- 
rate torente de cuvinte, ca, de pildă, în 
scena din actul III, în care Tudose își 
evocă visul tinereţii sale de a avea o pră- 
vălie numai a lui. Încă din acest act, citeva 
accente dramatice ar fi trebuit să vestească 
sfîrșitul zguduitor din ultimul act. Dar 
aceste accente au lipsit. Abia în ultimul 
act, actorul a dovedit resurse dramatice 
remarcabile. Aici însă interpretul şi mai 
ales regizorul au păcătuit prin accente 
naturaliste uneori supărătoare, înecînd astfel 
dramatismul personajului. O greşită plan- 
tație de decor — patul lui Tudose e așezat 
aproape perpendicular pe rampă — a făcut 


ca un act întreg publicul să nu vadă decit 
picioarele agitate ale hagiului, bărbia țepoasă 
şi gura sa căscată ca un hău imens, fără 
dinți. Dacă la aceasta se adaugă horcăielile 
destul de dese și agitația continuă, care nu 
părăsește personajul pînă în ultima clipă a 
vieții, înțelegem de ce imaginea lui Hagi 
Tudose pe patul de moarte a fost văduvită 
de sensul ei adinc, tragi-comic. 

Hagi Tudose este o comedie de caracter, 
în care tul — intrigă, situaţii, personaje 
— este subordonat personajului principal, 
urmărind pas cu pas reliefarea caracterului 
acestuia. În Hagi Tudose nici nu se poate 
vorbi de o intrigă. Subiectul se poate povesti 
în cîteva cuvinte. E mai mult un portret 
dramatic, care se dezvăluie prin lungi tirade 
şi prin relaţiile cu celelalte personaje, aces- 
tea justificîndu-și existența numai prin func- 
ţia lor revelatoare atit pentru personajul 
principal, cît și pentru mediul social specific 
negustorimii romineşti de la începutul se- 
colului acestuia. 

Există deci pericolul ca, în spectacol, 
celelalte personaje să fie cu totul umbrite 
de personajul principal, alcătuind numai un 
fundal social-uman pentru demonstrațiile 
acestuia. În spectacolul de la Petroșani 
acest pericol n-a fost total eliminat. Inter- 
pretul lui Hagi Tudose a evoluat adesea 
singur în scenă, comunicind direct cu spec- 

tatorii, ca într-un recital de poezie. Expli- 
cația poate sta și în faptul că. Ion Stănescu, 
care a mai jucat acest rol pe scena teatrului 
din Bacău, n-a avut răgazul să stabilească 
o comunicare sensibilă în scenă cu noii săi 
parteneri, mulțumindu-se să refacă gesturi 
şi mișcări intrate în fondul său rutinier. 

Totuşi a putut fi remarcată interpretarea 
cîtorva actori, printre care : Gigi Iordănescu, 
jovial şi mustăcios în Matache Profirel, 
Stefania Donca, sfioasă şi sensibilă în 
Leana, Dorel Botoşescu, burduhos și „bon 
vivant“ în popa Roşca, Elena Antonescu 
sincer dramatică în Ghioala, Ion Pavlescu 
ipocrit şi „dandy” de tejghea în Jenică 
Păunescu etc. Cu regret trebuie să notez 
stridența Eugeniei Botoșescu în rolul Gher- 
ghinei Profirel, pe care l-a înecat într-o 
avalanșă de gesturi și grimase, cu care 
numai glasul domniei sale, nestăpinit, se 
mai putea lua la întrecere. 

Regizorul a izbutit să evite pericolul dis- 
cursivității,  imprimînd spectacolului un 
tempo rapid, menţinut cu consecvență pină 
la sfirșit. (Vorbesc de tempo și nu de ritm. 
entru că mă refer la mișcarea exterioară 
a spectacolului. Ritmul presupune o adîncă 
“pătrundere în psihologia personajelor, în 
procesele : lor lăuntrice.) Mișcarea aceasta 
vioaie înlocuiește acțiunea dramatică, aproape 
absentă în piesă, în primele trei acte. Dar 
in același timp ea nivelează totul, ștergind 
nuanțele, sărăcind semnificaţiile, atunci cînd 
în pregătirea spectacolului nu s-a zăbovit 
destul asupra lor. Dar în 19 repetiții... O 

O constatare îmbucurătoare: spectacolul 
cuprinde în distribuţie întregul colectiv al 
teatrului, actori de roluri principale ca Tudor 
Branea, Ana  Colda, Emilia Pantazopol și 
alții, jucind cu  conștiinciozitate rolurile 
modeste ale unor figuranți. Aceasta îmi 
dezvăluie una din trăsăturile caracteristice 
ale colectivului din Petroşani : dragostea cu 
tare îşi îndeplineşte sarcinile în cadrul 
teatrului, disciplina și devotamentul față 
de misiunea lui artistică. 


3 


În pauza dintre două spectacole cunoștin- 
tele mele despre teatrul „Valea Jiului“ se 
imbogäțesc. Aflu că teatrul joacă în oraș 
numai două zile pe săptămînă — simbăta 
şi duminica. În restul săptămînii, cite o 
parte a colectivului dă spectacole în regiune. 

În ultima vreme însă deplasările au fost 
mai rare, şi ansamblul şi-a folosit timpul 
săptămînii repetind spectacole noi. Așa se 
explică punerea în scenă a șase premiere în. 
patru luni. Dar se naște altă întrebare = 
pentru ce atitea premiere ? Aflu chiar un 
lucru uluitor: pînă la 1 martie — cînd 
clădirea teatrului va intra în reparaţii, iar- 
trupa va pleca în turneu — vor mai fi! 
prezentate încă două premiere: Revizoru! 
de Gogol şi Moralitatea doamnei Dulska de- 
Gabriela Zapolska. Şi -dacă tinerii vor fi 
gata la timp cu spectacolul lor pregătit în 
studio, se va reprezenta cu prilejul aniver-- 
sării lui Makarenko și Viaţă nouă. 

Încep să mă tem că pasiunea aceasta a: 
premierelor nu e de loc favorabilă realizării: 
unor spectacole de înaltă valoare artistică. 
Hagi Tudose mi-a demonstrat de altfel, în: 
parte, acest adevăr. Un alt aspect al acele-. 
iaşi realități mi-a fost descoperit de specta- 
colul Afaceriştii.. 

Pentru reluarea piesei sale în cadrul 
Lunii Culturii, Tudor Şoimaru a adus unele- 
modificări textului, finind seama de citeva 
observaţii esenţiale ale criticilor apărute cw 
prilejul premierei. În această nouă versiune, 
piesa prezintă o mai mare unitate de gen; 
şi de stil, menţinindu-se pe linia unei satire 
ascuţite la adresa afaceriştilor veroși din: 
cadrul partidelor burgheze, fără a mai in- 
cerca să-i aducă în scenă pe vestitorii lumii 
noi, în persoana acelor studenţi conven- 
ționali, pe care vechea versiune a piesei ni-i 
arăta în momentul arestării. A dispărut deci 
un tablcu, care abătea inutil mersul acțiunii 
spre o problematică nouă. Dar a rămas 
un apendice, care în forma aceasta a piesei 
nu-și mai află locul. Durerosul sfirşit al 
profesorului Virgil Doru a pus capăt dramei 
care s-a desfășurat sub ochii noştri, din 
cîştig de forță, dar nu de cauză, politicie- 
nilor lacomi de bani. Ultimul tablou consti- 
tuie un fel de epilog amar, în care ne 
convingem definitiv de lipsa de scrupule a: 
„afaceriștilor“ (dacă mai aveam cumva vreo- 
îndoială) şi în care, mai ales, aflăm de 
încheierea unei noi afaceri, de data asta cu 
armament englez (banii n-au miros). Poanta 
e bună și plină de efect. Episodul muzi- 
cantului Sava Dincă, a cărui fiică a fost: 
arestată de poliţia fascistă și care-și poves- 
tește acum, aproape de final, trista istorie. 
nu mai interesează pe nimeni. E adevărat, 
povestirea adaugă încă un act la dosaruř 

de acuzare al ministrului de justiție Augustin 
llieşu, care - „a debutat în carieră prin 
furtul unui ceasornic” — cum spune autorul 
— dar acest act e superfluu, mai ales prin 
plasarea lui după încheierea dramei, într-un 
moment nepotrivit. Eliminarea și a acestui 
episod, corp străin în cadrul actual al piesei, 
piedică în calea desfășurării acțiunii spre 
final, ar împlini unitatea piesei, dindu-i 
rotunjimea operei finite. În această defini- 
tivă versiune, comedia poate fi reluată cu 
succes în repertoriul general al teatrelor. 


Reluind-o în cadrul Lunii Culturii, după 
ce o jucase în prima versiune în 1954, 
Teatrul „Valea Jiului“ a realizat de fapt 
un spectacol nou, în care mulți interpreți 
s-au schimbat, în care decorurile lui W. 
Siegfried au asigurat o ambianță scenică 
nouă, de elegantă simplitate. 


Spectacolul a relevat existența, în cadrul 
colectivului din Petroşani, a unor actori 
talentaţi, capabili să creeze personaje vii, 
interesante, convingătoare. Citez printre 
aceştia pe Tudor Branea în inginerul Virgil 
Doru, pe Ana Colda în Mira, cuceritoarea 
şi în același timp risipitoarea lui soţie, pe 
Gigi Iordănescu în zimbitorul și candidul 


ezcroc cu accent ardelenesc Remus Feneșan, 
pe Elisabeta Belba în volubila fi uşuratica 
Amelie, pe Emilia Pantazopol în eleganta 
Mara, pe Justin Handoca în impenetrabilul 
Mr. Backer etc. Desigur însă că nu toată 
distribuţia a fost la înălțimea rolurilor, echi- 
librul spectacolului suferind din pricina lip- 
sei de omogenitate a colectivului, Şi dacă 
în roluri mici „de umplutură“, poți trece 
cu vederea stingăciile unor actori fără expe- 
riență, cu greu poți accepta ca veridic un 
ministru de justiţie atit de artificial, miş- 
cindu-se ca pe arcuri, cu un deget miz 
îndoit grațios la fiecare gest şi incercind să 
graseieze cu nobleţe, cum l-a imaginat ac- 
torul Eugen Stoiceanu pe Augustin Ilieșu. 


Parte din inegalitatea interpreţilor, parte 
din carența muncii regizorale, parte din 
pricina pauzelor lungi dintre o reprezen- 
tație și alta — spectacolul văzut de mine 
nu mai fusese jucat de aproape două săp- 
tămini și, între timp, nu mai avusese nici 
o repetiție — piesa a apărut în scenă lipsită 
de ritmul interior, de acel curent subteran 
care leagă organic replicile între ele, dindu-le 
semnificații adinci şi implicații largi. Încă 
de la prima scenă, în care aparenta indife- 


Ana Colda (Mira) și Tudor Branea (Virgil Doru) în „,Afaceriştii“ 

cență şi candoare jovială a lui Feneșan 
toarnă apă rece peste nerăbdarea înfierbin- 
tată a reprezentantului firmei străine de 
armament Novak, semnificația convorbirii 
a fost pierdută aproape în întregime, din 
pricina interpretării lipsite de nuanţe a lui 
Tinel Atanasiu (Novak) şi G. Iordănescu 
(Feneşan). Acesta din urmă şi-a revenit 
mai tirziu, izbutind în scenele finale să 
realizeze o creație interesantă de canalie, 
amestec de priviri angelice şi zimbete per- 
fide. ° 
Într-o scenă căreia textul îi sugerează 
un ritm trepidant, corespunzător atmosfe- 
rei încordate din redacția unui mare coti- 
dian, acțiunea în spectacol se desfășoară 
calm şi lent, în conversații banale și lip- 
site de miez. Dorel Botoşescu a creat un 
Răcaru placid şi bonom, fără a sugera prin 
nimic pe rechinul pressi burgheze romi- 
neşti, iar convorbirea dintre el și Mr. 
Backer a avut acelaşi ton de amabilitate 
banală, fără a lăsa să se întrevadă sub 
replicile aparent convenționale  subtextul 
bogat în înţelesuri. 

Stingăcii ale regiei creează în scenă si- 
tuaţii nefirești, punindu-i pe actori în di- 
ficultate. Un exemplu: Virgil Doru intră 
în scenă cu o îngrozitoare durere de cap. 
Regizorul Ion Petrovici îl plasează drept 
cu capul sub lampa aprinsă, obligindu-l 
să-şi apere ochii cu mina. Fata din casă 
stinge lumina din fund, şi Doru îi multu- 
mește, deşi lampa centrală continuă să-i 
bată în ochi. Poziţia pe canapea, cu capul 
spinzurat de spătar și ochii în lumină e 
încomodă și pentru un om sănătos, dar 
mi-te pentru un suferind. Tudor Branea 
este însă obligat să mai joace și o scenă 
de dragoste în aceste condiţii. E cam mult. 

Să mai pomenesc oare de sunetul hodo- 
rogit al discului pe care sa înregistrat 
„Fascinaţie“, executată la pian, sau de 
vioara plăpîndă care interpretează aceeași 
„Fascinaţie” la serata ministrului de justi- 
ţie ? Sint lipsuri de ordin tehnic, desigur, 
dar care-şi lasă o amprentă vizibilă asupra 
întregului spectacol,  știrbindu-i atmosfera, 
risipind farmecul unei scene bine jucate, — 
căci trebuie să spun că sint asemenea scene 
iu spectacol, revelatoare pentru valenţele 
artistice ale acestui colectiv inimos şi în- 
zestrat. 

Așadar,  spectacolui Afaceriștii m-a pus 
în faţa unor noi probleme ale Teatrului 

„Valea Jiului“. E bine oare să se pregă- 
tească mereu alte premiere, cind spectaco- 
lele jucate mai au încă nevoie de desăvir- 
şire ? Ce se întimplă cu spectacolele după 
premieră ? Şi care e situația regiei în acest 
teatru ? 

Răspunsul la aceste întrebări l-am aflat 
după ce am văzut şi cel de al treilea spec- 
tacol al teatrului, Colivia cu sticleți, de 
Lascăr Sebastian și Silviu Georgescu. 

Autorii au urmărit, după cele mai bune 
tradiții ale genului, să amuze instruind, 
creînd o farsă cu conținut moralizator. 
Anume, ei şi-au propus să afirme, prn 
piesa lor, adevărul că „omul sfințește lo- 
cul“, că adică tendinţa multor oameni din 
provincie de a se muta în Capitală este 
greșită, pentru că omul își poate găsi feri- 
cirea în orice loc în țara noastră, dacă 
munceşte cu rivnă și contribuie prin munca 
lui la binele general. Construcţia piesei e 
simplă şi intriga nu e de loc complicată. 
Hotărit la început să facă totul pentru a 
se muta la București, pentru că e nemul- 
țumit de purtarea șefului său, Iordache 
Pologeanu, şeful serviciului „Cartare“ la 
Of. P.T.T. al unui oraș capitală de re- 
giune, se convinge în cele din urmă, îm- 
preună cu membrii familiei lui, care fuse- 
seră cuprinși de aceeași febră a Capitalei, 
că e mai bine să rămină în orașul său de 
baştină şi, vorba lui Voltaire, „să-și lu- 
creze grădina“. De ce ? Pentru că: 1) bă- 
iatul său, proaspăt inginer constructor, este 
repartizat la cerere chiar în orașul natal, 
unde se încep niște importante construcții 
socialiste ; 2) în urma unei ședințe furtu- 
noase, în cadrul căreia, în prezența unui 
inspector de la „centru“, Iordache Pologeanu 
și-a vărsat tot focul, dind la iveală adevărul 
despre necinstea dirigintelui de poștă, ve- 
chiul diriginte este înlocuit chiar cu Ior- 
dache, care vede că se poate face dreptate 
şi în urbea lui provincială; 3) inginerul 
Vasiliu, plecat la Bucureşti pentru a face 
carieră, se întoarce în oraș pocăit, pentru 
a-și începe munca frumoasă de constructor 
după ce şi-a ros coatele un an în Capi- 
tală, într-un birou neînsemnat; 4) se des- 
coperă că soțul „lui madam Butoiescu“, pe 
care toți îl credeau „om mare“ în Capi- 
tală, a înfundat pușcăria pentru escroche- 

Scenă din actul III din 


rie; 5) şi dacă mai era nevoie de incă un 
argument, iată că cel mai modest și mun- 
citor membru al familiei, cel mai puţin ah- 
tiat după Bucureşti, profesorul Lăstaru, este 
chemat la Academie pentru a discuta condi- 
ţiile “de publicare a monografiei orașului, 
care i-a fost acceptată, în ciuda disprețului 
pe care soția sa, Nicoleta, îl manifesta pen- 
tru această muncă ştiinţifică. lată deci o 
grămadă de argumente „faptice“, care se 
adună peste argumentele verbale ale prea 
înțeleptei ma'mare, pentru a-i convinge pe 
cei loviți de strechea Bucureştiului să ră- 
mină acasă. Dar tocmai pentru că sînt atit 
de multe, au parcă o mai slabă putere de 
convingere, decit dacă erau mai puţine și 
mai concludente. Ai impresia că autorii au 
tras numeroase lovituri în jurul țintei, dar 
că ţinta însăşi n-au nimerit-o. Aceasta şi 
din pricina acumulării de sentințe morali- 
zatoare la ma'mare, care în ciuda „efecte- 
lor” de haz verbal, destul de facile de alt- 
fel („patriotism localnic“,  „autocritică-l 
virtos“), nu scapă de caracterul didactic. 
Din fericire, interpreta rolului, Elena Anto- 
nescu, a adus în scenă atita naturală străş- 


„Colivia cu sticleţi“ 


nicie, de adevărat Vlad Țepeș al familiei, 
încit a încălzit personajul, însuflețindu-l. 

Hazul piesei se naște din situaţii, din 
vorbe de duh și mai ales din efecte, cău- 
tate uneori prea mult de autori și nu prea 
departe. Aparițiile repetate la mici inter- 
vale ale lui „madam Butoiescu“ obosesc în 
cele din urmă, mai ales cînd actrița, deși 
talentată '(Elena Columbeanu) nu ştie sau 
nu e îndrumată să-și diversifice intrările 
şi să-şi nuanţeze intensitatea prea egal-stri- 
dentă a glasului. 

A rămas nerezolvat, atit în text, cit și 
în spectacol, personajul Țică, tip de puș- 
lama bucureşteană, rătăcit nu știu cum în 
această familie de provincie, cumsecade. Epi- 
sodul cu poezia, introdus de autori pentru 
a-l „pedepsi“ pe Țică, e nereușit, pentru că 
poate servi cel- mult la parodierea în stil 
„maidan“ a unei poezii proletcultiste, nici- 
decum drept o lecţie pentru bulevardiști. 
Actorul Ilie C. Ştefan, recitind replicile la 
public, cu o mască de prostănac și fără 
vibraţie interioară, n-a contribuit cu nimic 
la rezolvarea personajului. 

-Merită 2 fi menţionată interpretarea so- 
bră şi reținută a' Mariei lordache-Dumi- 
trescu în rolul Lucreţiei Pologeanu, inter- 
pretarea lui Jean Tomescu, sincer copleșit 
de necazuri în rolul lui Iordache Polo- 
geanu — necăjit din pricini insuficient de- 
finite, ca şi, personajul său de altfel —, 
precum şi tinăra Mimi Munteanu, care 
a izbutit să schițeze tipul de giscă cu pre- 
“tenţii al Nicoletei. Cu totul deosebit, în 
ansamblul spectacolului, umorul contagios 
al lui Dem. Columbeanu, în rolul poşta- 
şului Brăbete. E 

Dar tot echilibrul spectacolului, și chiar 
orientarea sa, riscă să se clatine, din pri- 
cina a trei interpreţi, în mina cărora se 
află mesajul piesei: Lucian Temelie, rece 
şi inexpresiv în rolul profesorului Lăstaru, 
Mircea Zabalon, pomădat și „„şmecher de 
Bucureşti”, tocmai în rolul proaspătului 


inginer constructor Mihăiţă, și Ion Stănescu' 


care în veselul și în același timp seriosul 
Păcală al piesei, nenea Tiribentea, n-a iz- 
butit mai mult decit să se agite, debitind 
mărturisirea din final a acestuia cu ochii 
închiși, ca pe o rugăciune, fără a găsi 
„cheia“ «personajului. 

Regizorii improvizaţi — D. Căpitanu, se- 
cretarul literar al teatrului, și actorul Ion 
Pavlescu — au dat spectacolului un tempo 
sprinten, izbutind pe alocuri să creeze mo- 
mente de haz autentic. Dar glasurile acto- 
rilor ating uneori o asemenea intensitate, 
încit urechea nu le mai suportă. Pe scenă 
se strigă pur şi simplu, fără nici o măsură, 
aproape de la început pînă la sfirşit. Cind 
intră Ion Pavlescu în scenă, în rolul lui 
Vasiliu, pentru a-și rosti explicaţia, cu to- 
nul măsurat și glasul încărcat de emoție, 
iţi dai seama și mai bine, prin contrast, 


Memento artistic 


de tipetele nejustificate ale celorlalţi, care 
imprimă spectacolului o alură  grosolană, 
neartistică. 

E 

Am ajuns astfel din nou la întrebările 
pe care mi le-am pus în legătură cu Tea- 
trul din Petroșani. Un număr .mai mic de 
premiere ar permite colectivului pregătirea 
mai temeinică a fiecărui spectacol și chiar 
desăvirşirea unui spectacol după premieră, 
prin repunerea lui în repetiţie. Pentru cine 
se pregătesc atitea premiere, cînd spectaco- 
lele jucate de la începutul stagiunii au în- 
trunit deocamdată un număr mic de repre- 
zentaţii ? O mai chibzuită împărțire a sar- 
cinilor colectivului ar permite și organiza- 
rea unor ore de desăvirşire a măiestriei 
pentru toți actorii teatrului dar, mai ales, 
pentru cei tineri. Studioul de tineret care 
şi-a început de curind activitatea, mi-e 
teamă că va fi doar un mijloc de a pre- 
găti noi spectacole cu actorii “tineri din tea- 
tru, Acești actori au însă nevoie, în primul 
rind, de școală,: pe care repetițiile unui 
spectacol nu o pot înlocui. 

Cea mai acută problemă a teatrului este 
însă aceea a regiei. Se simte lipsa ye re- 
gizor experimentat și talentat, cate să se 
îngrijească permanent de munca acestui co- 
lectiv, să-i urmărească creşterea, să supra- 
vegheze unitatea spectacolelor. Aducerea cite 
unui regizor din București pentru punerea 
în scenă a unui spectacol este, desigur, un 
început de soluţie. Soluţia ar fi însă atra- 
gerea unui regizor cu activitate permanentă 
în Petroșani, pe care să-l intereseze greaua 
și frumoasa misiune de a creşte un teatru, 
în care există îmbucurătoare perspective. E 
oare atit de greu de găsit? 


Margareta BĂRBUȚĂ 


Teatrul de Stat Oraşul Stalin: Domnișoara Nastasia de G. M, Zamfirescu 


Fiecare personaj cu interpretul lui ideal, 
fiecare generaţie de actori cu reprezentan- 
tul ei de frunte pentru un anumit rol. E 
aproape imposibil să mai asişti — începind 
de anul trecut — la un spectacol cu Dom- 
nişoara Nastasia, fără ca imaginea scenică 
să nu fie condiționată de amintirea specta- 
colului de la „Giulești“, fără ca Nastasia 

Margăi Anghelescu să nu se suprapună ori- 
cărei noi încercări. Spectacolul Teatrului 


1 Mai pot fi bineînţeles viziuni proprii foarte 


interesante, asupra acestui personaj. Nu se 
poate uita, de pildă, Nastasia Olgăi Tudorache, 
superbă în mîndrie și năprasnică în dragoste, 
cu ţipătul durerii retezat de tăişul unei minţi 
prea lucide. Cine poate uita incandescenta tre- 

Scenă din actul | 


de Stat din Orașul Stalin a avut, dar, acest 
inevitabil handicap. Competiţia e utilă însă 
şi pune în lumină realele virtuţi ale colec- 
tivului, probitatea cu care acesta s-a apro- 
piat de piesa lui G. M. Zamfirescu. Sint 
citeva momente de exasperantă tensiune în 
această piesă, în care cuvintele aproape 
nu-și găsesc utilitate și care constituie de 
fapt examenul greu al rolului. Sint cîteva 
praguri în această piesă, care nu pot fi 
trecute decit de un excepțional temperament 
dramatic ce împinge emoția în paroxism 
şi suprasaturează atmosfera de fior tragic. 
Bocetul Nastasiei după moartea lui Luca, 
scena ei de rămas bun cu lon Sorcovă (cu 
ideea morţii apropiate, agățată pe buze, și 
cu secretul răzbunării rămas nemărturisit), 
scena mută a desprinderii din mediul ma- 
terial, din spaţiul scenei, ruperea din viață 
înainte de a se spinzura sînt momente 
unice, de neuitat, în creaţia Margăi An- 
ghelescu, dar care în interpretarea actriţei 
Vivi Candrea-Neleanu nu se desprind de 


cere prin rol a acestei actriţe, dotată cu o atit 
de personală inteligenţă scenică ? Sau cui nu 
i-a rămas în minte imaginea Domnişoarei Nas- 
tasia în interpretarea Getei Angheluţă, consu- 
mată de ideea justiţiară, covirşită de sensurile 
tragice ale existenței. Cui nu i-au rămas în 
minte măcar cîteva din accentele grave, pline 
de prevestiri funeste, din glasul său? 


tonul general și nu creează o treaptă supe- 
rioară de intensitate emoțională. 

Nu e nici un păcat dacă nu urci mun- 
tele pină în virf, dacă urcușul, atita cit se 
face, e odihnitor, prielnic, generos în per- 
spective. E păcat însă, pentru cît de sincer 
emoționată e actrița, pentru cit de frumos 
ştie să facă unele treceri de la o stare de 
spirit la alta, să fie încurajată în conti- 
nuare în ideea că e mai convingătoare în 
suferință dacă, cu braţele în lături, descrie 
larg arcul deznădejdii ; că e mai aprigă în 
hotăriri, dacă-și semeţește pieptul şi-şi pre- 
găteşte condiția fizică în confruntare, ca 
înainte de probele atletice, 

Pentru cît de puternic intră uneori în 
zbuciumul personajului, pentru cită convin- 
pere pune adesea în dezvăluirea umanității 
lui  Vulpașin, e păcat de asemenea că 
Stefan Alexandrescu e lăsat să oscileze 
continuu pe panta lunecoasă a rolului, intre 
emoție şi convenţie, între firesc și teatral, 
lăsindu-ne să ghicim numai valenţele posi- 
bile ale talentului său. E împămiîntenită la 
noi o tradiție în distribuirea actorilor în 
acest rol. S-a gindit regizorul, cum ar fi 
totuși un Vulpașin care, dacă trebuie nea- 
părat să aibă masivitate, să nu fie în chip 
necesar şi greoi, lipsit total de farmec și 
de atracție ? Dar cu atit mai luminos ar fi 
profilul Nastasiei, cu atit mai puternic i 
s-ar sublinia puritatea, alături de-un Vul- 

paşin care să aibă în avantajul său un fizic 
atrăgător, care să fie mai mult decit un 
colos cu voce de tunet. Cum ar fi un 
Vulpașin, care să nu-și mai strige durerea 
din fundul rărunchilor şi a cărui prăbușire 
în genunchi să cutremure numai prin sim- 
bolul  bărbăţiei  fulgerate şi-al dragostei 
pălmuite ? 

Regia (lon Simionescu) a mizat aproape 
în exclusivitate pe atmosferă, pe ambianţă, 
pe contrastele de lumină și pe leit-motivele 
muzicale. A păstrat continuu un fundal, un 
al doilea plan sonor, care se interferează 
acțiunii şi prelungeşte emoția în afara spa- 
țiului. scenic. A folosit la maximum inspi- 
rata scenografie a Elenei Simirad-Munteanu, 
care lărgește perspectiva universului dra- 
matic dincolo de pereții camerei unde se 
consumă drama ; a continuat, a împlinit în 
exterioarele abia sugerate, multe din inten- 
tiile subtextului. A pus foarte mult elan, 
foarte multă fantezie în această iniţiativă, 
dar a făcut și multe concesii gustului, pre- 
ferințelor tinereţii. De dragul unei „viziuni 
tari”, față de care regizorul n-a putut 
rezista, multe din scenele de bază ale piesei, 
multe din replicile memorabile se dizolvă 
în întunericul care învăluie prea mult scena, 
sau sint acoperite de vacarm, de muzică, de 
mișcare. Scurtul, tulburătorul monolog al 
lui Ion Durere, din cîrciumă, a fost înghe- 
suit și frint între ţipete şi scaune aruncate 
deasupra capului ; în schimb, imediat după 
aceea, în continuare, în scena mută, fără 
nici o replică, timp de două minute (poate 
mai mult, poate mai puţin, dar, ca timp 
scenic nejustificat de mult), țiriie muzica 
unei viori care „întreţine atmosfera” și care 
pare că va ţine așa pînă la ziuă. 

Tot ca o concesie făcută amatorilor de 
emoții tari, e și pregnanta sugerare a cata- 
falcului tinărului Luca în obscuritatea scenei, 
dar mai ales viziunea asupra finalului, cînd 
Vulpașin îngenunchiat la rampă, cu toate 


E.xigenţele poemului feeric 


reflectoarele pe el, perfect cu fața la public, 
alunecă treptat, îndelung şi... dezolant în 
nebunie, 

În general, se joacă prea mult pentru 
public ; în general, sc simte nevoia de mai 
mult firesc în jocul actorilor. Acolo unde 
emoția directă, simplă, a fost lăsată în voie 
să-şi întindă aripa, rezultatele au To 
remarcabile. 

Printre candori comice și curiozități i 
copil, Ion Sorcovă al lui Virgil Fătu, poate 
prea girbov şi neajutorat, lasă să i se între- 
vadă filonul tare al demnităţii și părăseşte 
scena covirşit de povara durerii și a rușinii, 
cu o deosebită decență a emoției, realizînd 
cel mai frumos, cel mai artistic moment al 
spectacolului. La fel realizate sînt toate sce= 
nele de comedie ; la fel, bine pus la punct 
e cuplul Niculina-lonel. În încheiere, încă 
un cuvint de laudă pentru Paraschiva Elenei 
Stescu, rol despre care, prin tradiție, se pare 
că nu se vorbește decit în subsidiar, deși, 
la celălalt pol al valorilor morale, reproduce 
în imagine răsturnată dimensiunile drama- 
tice ale Domnișoarei Nastasia. Un cuvînt 
de laudă deci, pentru firescul ei în coche- 
tărie ieftină şi cinism afișat, pentru para- 
doxalul sentiment de superioritate al decla- 
satului într-o lume de declasaţi, pentru 
conștiința adevăratei semnificații a rolului 
său în economia piesei. 

În versiunea Domnişoarei Nastasia de la 
Oraşul Stalin, mai autentică, mai lucrată, 
mai artistică ni se pare latura comică a 
spectacolului, chiar dacă s-au realizat foarte 
bine și convingător unele momente de ten- 
siune, de emoție de-a lungul piesei. 

În competiţia interpretărilor Domnișoarei 
Nastasia, efortul de creaţie al actriței Vivi 
Candrea-Neleanu ni se pare că se înscrie 
numai ca o promițătoare afirmare, ca un 
memento al realelor sale posibilități scenice. 


Letiţia GÎTZĂ 


Teatrul Tineretului, Bucureşti; Teatrul de Stat, Brăila: Jnşir=te mărgărite, de V. Eftimiu 


Frică mi-e că unii dintre noi am pierdut 
gustul şi deprinderea de a mai juca basme 
pe scenă. Cind nu avem paşii grei şi miş- 
cările anevoioase, vorba ne e răstită şi 
parcă respingem plutirea ușoară spre cerul 
fantaziei. De ce oare? Ne simțim blazați, 

socotim poemele feerice puerilităţi nedemne 
de angajarea noastră artistică, nu ne mai 
pricepem să povestim copiilor ? Să fie ne- 
potriviri între modul mult mai angajant cu 
care scrutăm viața, în analiza rolului, și 
viziunea irizată a basmului ? Am speranța 

Scenă din actul I (Teatrul Tineretului) 


secretă că nici uneia dintre aceste între- 
bări nu i se poate răspunde afirmativ. 
Cred mai degrabă că e vorba de o pa- 
sageră neglijență, de o pauză momentană 
a fantaziei, care-şi adună undeva, în taină, 
puterile pentru a izbucni în curind cu spo- 
rită vigoare. Şi, aş spune, cu sporită exi- 
genţă, fiindcă basmul se adresează cu pre- 
cădere publicului celui mai delicat (sub 
toate raporturile), copiilor, în universul 
cărora avem datoria să intrăm în virf de 
coturn. 

Căci, o spun nu fără regret, m-au spe- 
riat bocănitul și glasurile stridente cu care 
Teatrul Tineretului a umplut scena în În- 
şir-te mărgâr te. Poemul lui Victor Eftimiu, 
prin însăşi condiţia lui, era o invitaţie la 
inventivitate, la o largă desfăşurare a ima- 
ginaţiei. Şi din pomul (uneori lăudat) al 
„Tineretului“ aşteptam să ni se întindă 
un „măr de aur“, dar vai!, n-am găsit de- 
cit mere... pădureţe. 

Înşir-te mărgărite — în care se poves- 
tesc aventurile lui Făt Frumos în urmărirea 
Smeului şi eliberarea Ilenei  Cosinzene, 
cum și credinciosul ajutor al Sorinei, vrà- 
jită să nu aibă iubirea celui pe care-l va 


iubi, cu savuroase intervenţii ale țăranilor 
in frunte cu Păcală, unde autorul demon- 
strează cum se naște pe loc folclorul oral 
— a fost creat, iniţial, pe scena Naţiona- 
lului şi de atunci și-a constituit o adevă- 
rată tradiţie. Tocmai de aceea, reprezentarea 
acestui cunoscut poem feeric pe o altă 
scenă trezea interesul dacă nu pentru o 
mai bună realizare, măcar pentru noutatea, 
pentru prospeţimea ei. Încercarea „„Tinere- 
tului“, în schimb, a dezamăgit aceste aş- 
teptări. 

Nu ştiu cum se face, dar încercatul și 
vioiul regizor Marin lorda nu și-a dat 
măsura de data aceasta. Fiindcă de la 
prima ridicare de cortină pină la ultima 
coborire a ei, n-am observat nici un mo- 
ment de poezie (atita cit îngăduie suflul 
textului), nici o sclipire a imaginaţiei, nici 
un efort de zbor imagistic. Ca un copil 
prea sfios, n-a izbutit să aţițe pofta de 
joacă și de visare a unui public de copii 
dispuşi să urmărească atenți povestea So- 
rinei și a lui Făt Frumos. Şi a organizat 
un spectacol lipsit de vioiciune și de far- 
mec, greoi, neinteresant, arid. De nepreţuit 
ajutor în această operă i-au fost decorurile 
lui M. Rubingher, neunitare de la un act 

la altul şi de un fantastic foarte banal. 
(Pentru soluția „rotitoare“ a porţii din 
finalul actului I s-a sacrificat cadrul în- 
tregului act; pădurea e profilată pe motive 
de scoarță naţională, în contrast cu stilul 
celorlalte acte, care au avut un caracter 
nedefinit etc.) Costumele Nataliei Braga- 
lia n-au fost urite, în schimb au contribuit 
la „îngreunarea“ personajelor, fiind prea 
încărcate și prea sclipitoare pe cont pro- 
priu. În orice caz, e de semnalat un a- 
proape total dezacord între regie, decor și 
costume. 

Dar în ciuda credinței hotărite în unita- 
tea diferiților factori de realizare a specta- 
colului, poate că totul ar fi fost altfel dacă 
jocul actorilor și dirijarea lor regizorală 
n-ar fi încununat această manifestare neiz- 
butită. Pe scena „Tineretului“ s-a țipat 
«excesiv şi s-a vorbit brutal. Am avut de 
înregistrat chiar „momente culminante” în 
asemenea privință prin tiradele Vrăjitoare! 
(Maria Burbea), care şi-a umbrit astfel o 
meritorie compoziţie — şi avinturile vocale 
ale lui Buzdugan (Gh. Costin). Versurile 
lui Eftimiu sînt cantabile și curgătoare, apte 
pentru recitarea lor pe scenă. Totuşi, cu o 
savantă brutalitate, Al. Ciprian (Făt-Fru- 


mos) le-a rostit inexpresiv, uneori emfatic. 
alteori glacial, cu o nemeritată preocupare 
pentru propria statură şi făptură, ţinute la 
mult mai mare preţ decit acelea ale perso- 
najului. Dar dacă răsfățul lui Al. Ciprian 
a avut totuși o anumită candoare tenorală, 
răzgiiala lui Ion Ciprian (Păcală) a fost 
agresivă şi iritantă. Sînt nevoit să afirm 
că n-am văzut niciodată un actor atit de 


“tinăr — atit de cabotin, ca în cazul de 


față. Nici la cei mai înrăiți comici de modă 
veche n-am întîlnit atita îndrăzneață nepă: 
sare faţă de text, scenă şi public. Pe dru- 
mul acesta, nu va trece multă vreme și din 
talentul lui Ion Ciprian (talent real, efectiv 
simţ scenic) va rămîne doar amintirea unei 
făgăduieli. Ar fi păcat. După cum e păcat 
in acest spectacol anost, de seriozitatea 
profesională și de talentul Doinei Tuţescu 
(Sorina), singura care a atins, în răstim- 
puri, o oarecare vibraţie, repede absorbită 
însă de tonul mediocrității generale. În 
bună măsură, păcat e și de simpatia pe 
care de obicei o degajă Marcel Gingulescu 
(Smeul) ; l-am simţit stingher şi neîncre- 
zător în ceea ce face: personajul lui n-a 
avut nici forță, nici asprime, ci doar o re- 
ținută incruntare. 


Scenă din actul V (Teatrul de Stat din Brăila) 

Am urmărit anume copiii din sală, pentru 
a nu-mi impune exigența înaintea purei lor 
receptivități. A fost o verificare: o singură 
dată s-au amuzat, i-am simțit că participă 
activ, dar și atunci greșit, pe o înţelegere 
întoarsă, la -un blestem al Vrăjitoarei, carc 
de fapt ar fi trebuit să-i irite, nu să-i 
bucure, În rest, curiozitate dezamăgită, in- 
teres nerăsplătit: 

* 

Speranţa într-un destin mai bun al spec- 
tacolului feeric mi-a fost întărită de Înşir-te 
mârgărite la Brăila. Chiar dacă n-a atins 
acea transfigurare şi vrajă specifice basmu- 
lui, montarea regizorului Gabriel Negri s-a 
distins prin eleganţă și ţinută. A avut o 
unitate de viziune: decorurile lui Mihail 
Gavrilov s-au constituit în cadru funcțio- 
nal, cu o plastică bine armonizată cu miş- 
carea interpreţilor. Găsesc admirabilă ideea 
utilizării aşa-zisului „decor, moale“ şi foarte 
expresiv modul în care acest decor se „tre- 
zește“ la viaţă în actul I, răsărind încet- 
încet ca din pămint. Păcat că acest proce- 
deu n-a fost dezvoltat (nu repetat) cu con- 
secvență în restul spectacolului. Frumoase 
și mult mai simple, prin stilizare, costu- 
mele lui Gabriel Negri, în special ale tă- 
ranilor, al Florii Soarelui și al Ilenii. 

Ceea ce regia a împlinit cu multă dis- 
tincţie, atingind aproape treapta stilului (în 
sens goethean: după imitație și manieră), 
a fost mișcarea scenică. Majoritatea inter- 
preţilor a avut un mers armonios și o ges- 


Singurele spectacole originale date de tele- 
viziunea noastră în ultima vreme au fost 
pantomimele lui Lucian. Nu vreau să discut 
cauzele acestei sărăcii de program, nici să 
judec îndreptăţirea pe care aceste cauze ar 
putea-o conţine. Intenţiile Televiziunii sînt 
de multă vreme impenetrabile. Cum am 
așteptat pină acum, vom aştepta și de aci 
înainte, mărginindu-ne a analiza puţinul 
care ni se dă. 

Într-o privință, nu trebuie să regretăm 
că ni se serveşte aşa de multă pantomimă. 
Mai întîi fiindcă mimul în chestiune este 
foarte talentat și foarte amuzant, iar în al 

tică subtilă. Ideea înlocuirii baletului cu 
un grup de trei zine, care o insoțesc cu 
multă graţie pe Sorina, s-a dovedit mult 
mai fericită decit „numerele“ de estradă pe 
care le-a oferit prea numerosul (pentru su- 
grumatul spaţiu de joc) corp de balet de 
la „Tineretului“. 

Nu-mi pot arăta, în schimb, satisfacția 
în ceea ce priveşte rostirea versului la 
Brăila : cu excepția lui Dumitru Pislaru 
(Făt Frumos), a lui Nae Nicolae (savuros 
în Păcală) şi în parte a lui Anghel Deac 
(interesant „travesti“ în Vrăjitoarea), cei- 
lalți interpreți n-au strălucit la capitolul 
acesta. Victoria Dinu (Sorina) a acoperit 
partea de energie, de tenacitate a rolului, 
dar a rămas datornică în cea de gingășie 
şi farmec. Aş fi aderat total la interpreta- 
rea lui Petre Simionescu (Smeul), dacă 
acesta şi-ar fi dozat cu mai multă cumpă- 
nire debitul verbal, mai ales în monolog, 
pe care l-a atacat într-un registru prea 
înalt, neputindu-l dezvolta decit în stri- 
dențe. Mult prea stridente, de asemenea, 
pînă la supărare, au fost și vrăjitoarele 
Sura şi Kunda (G. Gheorghiu, respectiv 
N. Budescu). fn 

Spectacolul de la Brăila, care trebuie să 
se împlinească pe linia de tehnică a vor- 
birii scenice, rămîne însă net superior celui 
de la Bucureşti, atit prin concepție, cit și 
prin realizare. 


Lă 
Florian POTRA 


Teatru la televiziune 


Pantomima lui Ion Lucian 


doilea rînd pentru că pantomima e un gen 
dramatic interesant şi pe nedrept neglijat. 

Pare curios că în era filmului vorbitor 
şi stereofonic, ne întoarcem nu numai la 
cinematograful mut, dar la strămoșul aces- 
tuia, pantomima. Pare de asemenea curios 
cum tocmai televiziunea, unde îngustimea 
ecranului interzice percepția clară a mimicii 
fizionomice, tocmai această nouă tehnică, să 
îmbrățişeze cu atita exclusivă pasiune pan- 
tomima. Se va spune poate că dificultățile 
tehnice ale tinerii noastre televiziuni au dat 
regizorului Pintilie ideea de a recurge la 
supraimpresiune (cu joc mut, aşa cum se 

joacă de obicei în imaginile supraimprimate), 
pentru a înlătura inconvenientele „transmisiei 
pe viu“. La studioul nostru de televiziune 
nu se filmează, ci se înregistrează direct. 
Aceasta interzice orice schimbare de decor, 
deci reprezintă o maximă îndepărtare față 
de cinematograf (bazat tocmai pe o mare 
variaţie de decor, pe o bogată succesiune 
de planuri diferite şi scurte, de citeva se- 
cunde fiecare). Supraimpresiunea, cu joc 
pantomimic, concomitent cu jocul complet al 
actorului din primul plan, a fost socotită 
procedeu utilizabil şi util. Într-adevăr, sce- 
neta 1 Aprilie, care s-a realizat în acest 
fel, a fost foarte reuşită. 

De atunci, folosirea pantomimei s-a prac- 
ticat direct, nu ca adjuvant al piesei princi- 
pale. Lucian ne-a dat de Anul Nou o savu- 
roasă schiță despre 24 de ore ale unui 
gură-cască bucureștean. lar acum recent, 
același actor ne-a prezentat un alt scheci 
mut intitulat Păţaniile lui Nică. În fond 
Nică nu păţeşte nimic, şi asta tocmai con- 
stituie valoarea piesetei, Nică locuiește într-o 
casă unde mai stă şi o frumoasă doamnă. 
Nică, înarmat cu o floare, se hotărăşte să 
suie un etaj şi să-i facă vecinei sale c 
vizită. Îşi aranjează toaleta și pleacă. Dar 
doamna nu vine să deschidă. Nică se uită 
pe gaura: cheii și o vede pe frumoasa vecină 
(care e, bineînţeles, tot el, Lucian) dormind, 
apoi  deșteptindu-se, apoi sculindu-se și, 
finalmente, îmbrăcindu-se. Atita tot. Am 
povestit subiectul — sau mai bine-zis ab- 
sența de subiect — fiindcă tocmai această 
banalitate ne ajută a înţelege specificul 
pantomimei, gen subtil şi nedreptăţit. 

„Dişpensarea de cuvinte nu e specifică 
pântomimei, ci o aflăm și în teatru pentru 
bunul motiv că o întîlnim şi în viaţă. 
Sint multe situaţii „fără cuvinte” în exis- 
tența noastră cotidiană. lar în dramele 
noastre adevărate, nu știu dacă aceste situ- 
aţii mute nu-s mai tari şi mai frecvente 
decit cele exprimate în potopuri verbale. 
Acţiuni curente sau acțiuni tragice, ambele 
comportă și se acordă cu manifestarea mută. 
Le folosește și teatrul, și filmul, și roma- 
nul ; în sfirșit, le foloseşte și pantomima. 

Atunci, care e specificul acesteia din 
urmă ? Am înțeles mai bine problema asis- 
tind la pantomimele — la calitățile și gre- 
şelile din pantomimele --— lui Ion Lucian. 
Ceea ce izbește mai ales este nuditatea de- 
corului. Afară de podea, pereţi, un scaun 

şi o masă, nici un obiect. lar cind apare 
unul ne loveşte ca un cusur. Este cazul 
portretului de pe masă sau al mucurilor de 
țigară. Vom vedea îndată de ce impresia 
de greșeală e justificată. Nuditatea de decor 
m-a surprins ca o calitate în sceneta 1] 
Aprilie. La prima vedere, absenţa de obiecte 
părea a proveni, din obligaţii tehnice. Pan- 
tomima acolo fiind prezentată prin supra- 
impresiune, ea apărea ca un „pis-aller“ legat 
de șărăcia utilajului. Dar repede m-am obiș- 
nuit cu această sărăcie, ba chiar parcă mă 
mulțumea. Acum înțeleg de ce. Şi înţeleg 
şi adevărata esență a pantomimei. 
Pantomima nu reconstituie, cu mișcări, 
cuvintele care lipsesc. Ea face ceva mult 
mai interesant şi mai greu. Pantomima, 
cu ajutorul gesturilor, mişcărilor, deplasări- 
lor în spaţiu fabrică solide, construiește 
obiecte materiale. lată de ce scene banale 
ca scotocirea într-un sertar (care nu există), 
îmbrăcarea unei haine (imaginare), coaserea 
unui nasture etc. pot constitui realizări pan- 
tomimice de mare artă. Nasturele cusut de 
Lucian îl vedem, ca şi cînd ar exista. Jare- 
tiera de cucoană, care trage mina înapoi sau 
scapă şi pişcă, o vedem aievea (iar micimea 
ecranului de televiziune ajută iluziei). Iar 
mucurile multe de țigară adunate în pragul 
uşii unde eroul se uită cu înfrigurare pe 
gaura cheii ar fi trebuit pictate- tot cu 
gesturi: gestul febril de a smulge de pe 
buză restul scurt de țigară, aruncarea lui, 
strivirea lui cu piciorul, apoi' repetarea 
frecventă a acelorași mișcări, toate astea ar 
fi punctat bine așteptarea, acumularea de 
impaciențe. Am fi „văzut“ mormanul de 
chiștoace cu ochii pantomimei. Firește, figura 
foarte expresivă a lui Lucian se adaugă 
efectelor fundamentale, așa cum măestria 
f'zionomică se „adaugă“ și în teatrul vorbit. 
Acest caracter de simplu adaos cere ca 
mimica fizionomică să nu fie şarjată, să 
nu fie prea caricaturală. Asta e tot ce i se 
cere. În caz contrar avem tot ridicolu! 
cinematografului mut de altădată. Aş zice 
chiar că momentele de joc fizionomic nu 
trebuie să insemne ceva prin ele însele, ci 
trebuie să fie mutra pe care eroul o face 
privind şi judecind lucrurile pe care tot el 
le făcuse deja cu gesturi. Este o apreciere 
post factum a propriilor sale fapte, o con- 
templare retrospectivă de fapte deja săvirșite 
prin mișcări și prin obiecte materiale la 
rindu-le fabricate cu mișcări corporale. În 

acest sens mimica este un adjuvant al pan- 
tomimei, dar numai un adjuvant. Baza e, 
cum am mai spus, producția de solide. 
Operaţie interesantă şi, aș zice, foarte filo- 
zofică. Există o teorie a unui psiholog 
neamt Knappe, teorie zisă a „proiecției“, 
Acest ginditor explică creația uneltelor omu- 
lui prin „proiecția“ în afară, prin prelun- 
girea în mediul exterior a membrelor noas- 
tre (și în genere a fragmentelor terminale 
ale corpului). Omenirea a trecut de mult de 
eroismul acestei faze preistorice. În era 
noastră istorică, ‘pantomima continuă cu încă 
mai mare amploare însușirea lui homo faber, 


darul de a fabrica obiecte concepute întii cu 
mintea, ca o prelungire în mediul exterior a 
ştiinţei şi iscusinței de care trupul nostru 
mişcător este capabil. De aci și pătrunză- 
torul farmec, tulburătoarea vrajă a acestei 
arte așa de, originală care se numește panto- 
mima. „AÀ quelque chose malheur est bon“ 
— zice un proverb francez. Dacă dificul- 
tățile prin care trece televiziunea noastră 
au avut ca efect cultivarea acestui gen 
dramatic pe nedrept neglijat, trebuie să fim 
recunoscători acestor dificultăți. 

D. I. SUCHIANU 


Teatrul de păpuşi 


Teatrul din Piteşti: Școala din pădure de G. Landau; Teatrul ,,/Țăndărică// : Măriuca și merele de cur de 
Costel Popovici, Găínuşa harnică de Leda Mileva; Teatrul din Craiova: Fvantatul de Goldoni, Prima 
lecţie de Ana Ioniţă şi Gabriel Teodorescu, Gă/mașa roșie de Leda Mileva 


Cu cîteva luni înainte de evenimentul cel 
mai de seamă pentru teatrele de păpuși 
— Festivalul de la Bucureşti — , în călă- 


toriile făcute în diverse colţuri ale țării am 
intilnit prezentă acea febră a emoției, dătă- 
toare de fertilitate artistică. Chiar şi tea- 


Scenă din actul 1 (Teatrul de păpuşi din Pitești) 

trele de păpuşi din oraşele mai puţin vizi- 
tate de cronicari năzuiesc spre o participare 
la această excepțională întilnire artistică. 

Într-unul din caietele noastre anterioare 
se pomenea de modestul colectiv al teatrului 
de păpuşi din Pitești. Pe drept cuvint, se 
făcea o reflecţie amară pe seama „sălii“ de 
spectacole, improprie. Am vrea să adăugăm 
acum că acest colectiv nu se bucură de- 
ajuns de sprijinul teatrului de stat, care-l 
patronează. Confecţionindu-și decorurile din 
deșeuri, jucînd cu interpreţi folosiți prea mult 
în figuraţia teatrului „mare“ sau la „estra- 
dă”, colectivul acesta, destul de urgisit, are 
totuși oameni înzestrați care, în condiţii 
prielnice, ar putea realiza mult mai mult. 
E încă un exemplu care pledează, poate, 
pentru „emanciparea“ secţiilor de păpuşi, 
a transformării lor în teatre independente, 
cu un profil și un plan de activitate propriu. 
Experienţa practică ne-a demonstrat cu pri- 
sosință necesitatea acestei operații, exem- 
plificată pe scenele unor teatre ca: Iași, 
Cluj, Craiova, Tg. Mureş etc.... 

Şi totuși, la Piteşti am asistat la un spec- 
tacol agreabil: Școala din pădure de G. 
Landau. „„Clasicele“ animale ale pădurii, 
veverița, iepurașii, urșii, puii de lup, defi- 
lează prin scenă pentru a demonstra nece- 
sitatea frecventării cursurilor şcolare. Puiul 
de urs, necioplit şi sălbatic, se „educă“ 
la şcoala pădurii, în timp ce puiul de lup 
cunoaşte pe propria-i piele amarul unei în- 
fringeri sportive din partea antrenaţilor șco- 
lari, Piesa e vioaie și amuzantă și ar fi 
putut fi și mai agreabilă, dacă o nefericită 
traducere n-ar suna atit de rău la ureche. 

Spectacolul nu e unitar. Asta, şi din 
cauza păpușilor care prezentau stiluri dife- 
rite (am aflat că din lipsă de fonduri ele 
au fost adunate din alte spectacole) și din 
cauza decorului prea sărac. 

Colectivul din Pitești se află încă în faza 
însuşirii primelor elemente ale măiestriei 
păpușărești şi el simte nevoia unor schim- 
buri de experienţă. 

Interpreţii, puţini la număr (regizorul 
tehnic face de pildă și acompaniamentul 
muzical la vioară), au închegat un spectacol 
plăcut, vioi, deși puțin „amatoresc“, pe 
alocuri. Regia, ale cărei intenţii erau bune 
inițial, nu a desfășurat totuși prea multă 
fantezie,  polarizind mişcarea scenică in 
jurul unui butuc, in fața căruia toate per- 
sonajele se opresc pe rind ca într-un 

ritual. În ciuda sărăciei mijloacelor tehnico- 
materiale, am remarcat firescul mişcării, 
autenticitatea ` personajului interpretat “de 
Emilia Mircea, hazul unui ursuleț mînuit 
de Gigi Clinciu și, mai ales, interesanta 
compoziție a „puiului de lup“ — Adrian 
Gornescu. Pentru eforturile eroice de a 
transforma citeva vechituri în decoruri, me- 
rită totuși citat scenograful Ștefan Muscalu 
Paul, ca şi muzica plăcută scrisă de Elena 
Constantinescu. Vorbind despre acest co- 
lectiv, trebuie citat numele responsabilului 
său, A. Anchidin, „cumulard” de funcţii 
administrativo-artistice și harnic animator. 
3% 


Desigur că Teatrul „Țăndărică“ întrunește 
în largă măsură toate condiţiile tehnice 
necesare dezvoltării unui teatru modern de 
păpuși, are la dispoziție un colectiv numeros 
şi, mai ales, o bogată experiență verificată 
atît de des și peste hotare. 

Din păcate, față de cele 2-3 spectacole 
arhicunoscute și din care teatrul și-a făcu! 
o adevărată emblemă, ultimele sale realizări 
nu ne pot mulțumi. Și aceasta pentru că, 
departe de a continua linia ascendentă a 
teatrului, ele par a fi pași înapoi. 

Nădăjduim că noile sale spectacole, anun- 
tate de aproape un an, nu vor întirzia să 
apară și să ne reprezinte cu cinste la Festi- 


val. 


Măriuca şi merele de aur e o piesă de 
inspirație folclorică (aduce pe alocuri cu 
Fata moşului cea cuminte) pentru şcolarii 
mici (8—9 ani). Acţiunea se întîmplă ‘la 
țară. Măriuca este lăsată de Mama să aibă 
grijă de frăţiorul ei — Iliuţă. Fetiţa rivnește 
însă după „merele de aur“, din poveste. 
Mama pleacă și fetiţa aleargă după fluturi, 
în timp ce copilul este răpit de un stol 
de corbi. Desperată, Măriuca aleargă în 
căutarea fratelui răpit. Ca în basmul 
popular, fetița se întilnește, rînd pe rînd, 
cu bătrinul cuptor, cu mărul sălbatic, cu 
riul şi cu o broască, gata să fie mincată 
de şarpe. După ce-i ajută pe fiecare, fetița 
ajunge la un castel fermecat, unde-și găsește 
frățiorul răpit şi merele de aur rivnite, pe 
care nu le poate încă dobindi (n-am înţeles 
prea bine, de ce). Se întoarce acasă urmări: 
tă de corbii răi, dar cu ajutorul cuptorului, 
izvorului, mărului, ea scapă. Mama se 
întoarce și ea de la cimp și fetița îşi dă 
seamă că merele din livadă sint mai preți- 

oase decit cele de aur... După cum se vede, 
morala piesei e puţin forțată şi cam pe dos. 
Autorul pledează destul de naiv împotriva 
visului de aur — cînd știut este că visul, 
în semnificaţia lui de îndrăzneală și de 
acţiune creatoare, dă tocmai farmecul copi- 
lăriei. Aici, morala ar fi ca Măriuca să nu 
mai viseze și... să-şi legene frăţiorul. Ele- 
mentele basmului sînt utilizate doar expo- 
zitiv, fără a fi încleştate în conflict în trep- 
tele acțiunii. O bună parte din piesă o 
constituie  „monologul“ Măriucăi şi întil- 
nirea ei cu diversele „elemente“, ceea ce dă 
piesei un caracter static. Am avut impresia 
că nici autorul nu a știut prea bine ce vrea 
să demonstreze cu această piesă: să folo- 
sească unele personaje de basm, să „tragă“ 
o anumită morală ? Limbajul piesei, destul 
de sărac, mai e pe deasupra şi presărat cu 
neologisme, ceea ce e destul de nepotrivit 
cu caracterul de basm al întîmplării. 

Textul a fost ajutat, pe cît sa putut, 
de concepția regizorală (Ştefan Lenkisch) 
și de unii miînuitori care au lucrat păpu- 
şile „pe mină“. Un cadru scenic ingenios a 
dat acțiunii un decupaj * cinematografic, 
nereușind să compenseze însă ritmul textului, 
mult prea lent. Au existat și citeva soluții 
originale, dar care nu reușesc pînă la 
urmă să salveze piesa. „Cuptorul“, „izvo- 
rul“, „pomul“ nu au avut expresia plastică 
a unor elemente de basm, nepretindu-se ca 
atare nici la creaţii actoricești, părînd decu- 
pate dintr-o carte de citire. Duhul fantast al 
basmului a apărut sărăcit (deși exista poate 
o intenţie regizorală de prospeţime), oferin- 
du-ni-se din nou un spectacol „cuminte“. 
Nici toți interpreții păpuşilor nu ne-au 
satisfăcut. Măriuca purta o cocoașă în spate 
şi mai mult ţopăia în scenă, Mama era 
ştearsă, incoloră, iar vocile puțin cam uni- 
forme (în afara Măriucăi). Păpușile, cu o 
fizionomie care nu se putea descifra din 
sală, ca şi decorul sărac au făcut ca acest 
spectacol să fie, în general, neizbutit. Ori- 
cum, așteptăm din partea înzestratului re- 
gizor Ştefan Lenkisch spectacole care să fie 
la înălțimea posibilităţilor sale. 

În completare am văzut pieseta Gâăinuşa 
harnică de scriitoarea bulgară Leda Mileva. 
E o scenetă vioaie, cu o acțiune morală. 
însăilată destul de plăcut pe gustul copiilor, 
care urmăresc cu emoție păţaniile găinușei. 
Întimplarea e simplă şi receptivă pentru 
preşcolari, 


Scenă din actul I (Teatrul ,,Ţăndărică“) 


Spectacolul a fost și el prezentat simplu, 
corect, fără a avea strălucire sau o minu- 
țioasă șlefuire artistică. Am remarcat miş- 
carea firească a găinușii (spre deosebire de 
vulpe și vulpoi) şi hazliul grup al puișori- 
lor. Din păcate, poate şi din cauza decoru- 
rilor, mișcarea păpușilor era puțin cam în- 
ghesuită, estompată pe fundalul decorurilor. 

Am putea spune, în concluzie, un spectacol 
util, dacă pretenţiile noastre față de Teatrul 
„Țăndărică“ ar fi aceleași ca față de colec- 
tivul din Piteşti. 


` 


O dublă surpriză ne-a prilejuit tinărul 
colectiv al teatrului de păpuși din Craiova. 

Surpriza a început cu piesa aleasă pentru 
spectacol : Evantaiul de Goldoni. Din infor- 
maţiile noastre, se pare a fi vorba de o 
premieră... europeană a genului. Porniţi să 
admirăm curajul! craioverilor de a infrunta 
textul goldonian, nu ne-am putut stăpini 
satisfacția față de o izbindă artistică ce ne 
face să privim cu optimism viitorul teatrului 
de păpuși. 

Acum cîțiva ani, interpreţii de azi ai 
unor personaje ca Signor Evaristo, Candida 
şi Crespino colindau grădinițele de copii din 
Craiova cu sacul de păpuși în spate (ase- 
menea păpușarilor de odinioară), improvi- 
zînd mici spectacole la cererea celor mici. 
Colectivul are azi o sală frumoasă și mij- 
lcace tehnice bune, ceea ce i-a permis să 

Scenă din actul I (Teatrul de păpuşi-Craiova) 


facă alegerea acestui text. De la masca 
arlechinului  commediei dell’arte la masca 
păpușii se poate face o legătură logică. Des- 
fășurarea plastică, aproape coregrafică, a 
unora din comediile lui Goldoni își poate 
găsi de asemenea rezolvarea în posibilitățile 
de mișcare ale păpușii, infinit mai mobilă 
decit omul-actor. Toate acestea cer, bine- 
înțeles, minuitori cu o măiestrie corespunză- 
tcare și „voci“ perfecte. 

Cei doi regizori — Vlad Mugur (care-și 
face un izbutit debut la păpuși) şi Horia 
Davidescu — au găsit fericite și abile re- 
zolvări în spectacol. Spre plăcuta noastră 
surprindere, textul goldonian nu a fost doar 
un pretext, ci el a fost valorificat în sensu- 
rile sale bogate. Regizorii nu au mers deci 
spre cultivarea calităților factice ale păpușii, 
ci au obligat-o să devină un instrument sen- 
sibilizat artistic. Păpuşile dau atmosferă, 
creează imaginea artistică, însuflețesc şi 
conving. Virtuozitatea tehnică e „aruncată“ 
cu dezinvoltură ici-colo, doar atit cit trebuie 
şi nu exhibiționist. Cind Crespino bate ner- 
vos cu piciorul în“*rampă, efectul „tehnic” 
e admirabil, dar el corespunde perfect stării 
de spirit a personajului, jocul Candidei cu 
perdeaua umple de grație personajul și îl 

sugerează plastic. Convinşi deci că vom 
„privi“ o piesă de Goldoni, am ascultat în 
acelaşi timp un text bine interpretat, cu 
un haz copios, care a smuls adesea aplauze, 
adresate în egală măsură vocilor ca și 7nii- 
nilor. Craiovenii au jucat spectacolul „pe 
viu“, adică fără a avea vocile imprimate la 
magnetofon. O adevărată performanță fizică 
şi artistică a întreprins talentatul Ion 
Urziceanu, de pildă, care a jucat două 
roluri principale (Contele și Hangiul) cu 
două voci complet diferite (adesea, perso- 
najele sale se aflau în dispută și nu ne-am 
dat seama că e același interpret), „jucînd” 
în „pozițiile“ cele mai grele. 

Dacă ne-au satisfăcut atmosfera spectaco- 
lului, ritmul, grația dantelată a eroilor, am 
avea de reproșat că scenele petrecute în 
planul al doilea al decorului (în balcon) 


erau escamotate și că s-a dat o mai mică 
atenție personajelor episodice, care ieșeau și 
intrau meteoric. În rest, am întilnit două 
miînuitoare cu posibilități excepționale: 
Didina Davidescu, o Giannina hazlie, gura- 
livă, cu mișcări spontane, sugerind plastiz 
un personaj popular italian, și Violeta Ioa- 
chimescu, în interpretarea lui Crespino, un 
partener mucalit, care a umplut și el cu 
uşurinţă întreaga scenă. Ambele minuitoare, 
în egală măsură actrițe talentate (Didina 
Davidescu are un registru vocal mai com- 
plex), au constituit pivotul spectacolului, în 
care au mai creat personaje autentice: Ion 
Urziceanu (un conte savuros), Costel Ionescu 
(Evaristo), mai ales în momentele ridicole 
ale amorezatului, Vsevolod Vrabie (Timoteo 
șpițerul) şi Constanţa Dumitrescu (Candida). 
Reușita spectacolului poate fi atribuită și 
talentatului pictor scenograf Eustațiu Gre- 
gorian (premiat la concursul de la București 
pentru decorurile sale la Tom şi Huck), 
care a creat cadrul clasic al acţiunii goldo- 
niene, piața, dreptunghiulară cu pereții 
parcă decupați din evantaie colorate. La au- 
tentificarea ficţiunii artistice au contribuit 
mult masca îngîmfată și stupidă a contelui 
di Rocca Marina, capul de portocală cu ochi 
măslinii al Gianninei, graţia unduioasă a 
lui Evaristo, ca şi genele imense ale Can- 
didei, care-i adumbreau fața. 

Am regăsit acelaşi colectiv artistic devo- 
tat şi într-un spectacol pentru preşcolari, 
interpretind pieseta în versuri Prima lecţie 
de Ana Ioniță şi Gabriel Teodorescu (unde 
evoluau un spiritual „Ghiduș“, interpretat 
de Didina Davidescu, și un savuros „Ciine“ 
— Costel Ionescu). Același lucru se poate 
spune și despre spectacolul Găinuşa roşie, 


Cronica cronicii 


«,, Creaţia “ majorităţii dramaturgilor noştri 
se reduce la o îmbinare mecanică, adesea 
insuficient gîndită, arbitrară, a unor fapte 
conform unei „intenţii premeditate“ ; „fon- 
dul ge clasă“ al faptelor este perceput su- 
perficial, tot atît de superficial concepută 
e şi „intenţia“ — iar o intenţie prost con- 
cepută denaturează faptele, nu le dezvăluie 
sensul...» E 

Rîndurile acestea sînt din Gorki și pri- 
vesc un moment relativ de mult depășit al 
literaturii dramatice sovietice (1933). Ţin 
să fiu crezut pe cuvint că le-am transcris 
fără nici o pornire aluzivă la condiţia de 

i a dramaturgiei noastre. Chiar dacă, în 
simplu spectator, caut adesea și aflu arare 
la scriitorii noștri de teatru virtutea de a 
- isca în mine, cu operele lor, ceea ce tot 
Gorki numea „emoții actuale“, nu-mi în- 
gădui în... spectator profesionist să fac — 
aici, acum, pe nepusă masă — asociaţii 
supărătoare. Ar fi din parte-mi un gest 
lipsit de delicateţe, dar și unul lipsit de 
rodnicie. Căci dramaturgul se alege cu prea 
puțin dintr-o părere critică, oricît de justă, 
dar nesusținută. Pe de altă parte, cunosc 
destul sentimentul de ataraxie cu care dra- 
maturgul întimpină îndeobşte opiniile cri- 
ticilor teatrali, pentru a nu înceta să țin 
deocamdată seamă de problemele artei dra- 
matice,  concentrindu-mi cu osebire atenția 
asupra felului în care ele sînt văzute, dez- 
bătute și, pe cit le stă în putinţă, dezlegate 
de confrații mei întru critică. Am distins 
astfel în rîndurile transcrise din Gorki, sub 
asprimea cu care ele judecă un aspect vre- 
melnic al scrisului dramatic din țara sovie- 
telor, un apel — cu valabilitate permanentă 
şi cu o forță pretutindeni aplicabilă — a- 
dresat criticilor. Şi mi s-a părut că ecou: 
acestui apel nu se cade a fi lăsat să se 


la care am admirat fantezia bogată a regi- 
zorului Horia Davidescu, care a reliefat din 
text virtuţi pe care nu le-a descoperit spec- 
tacolul bucureștean... Teatrele din provincie 
au aruncat mănuşa. E timpul ca „„Țăndă- 
rică” să o ridice. 

Al. POPOVICI 


. 


Realitate, intenţie, realizare 


piardă, că el se cere astăzi și la noi, cu 
insistență, ascultat și reţinut. 

„În netăgăduita străduință a dramatur- 
gilor de a valorifica actualitatea în operele 
lor (dovadă: cele aproape douăzeci de 
piese noi reprezentate în această, încă ne- 
încheiată, stagiune), modalitatea acestei va- 
lorificări este o problemă supremă a criti- 
cii. A lăsa rezolvarea acestei probleme (care, 
sint încredințat, chinuie în primul rind 
munca de creație a dramaturgului) pe seama 
exclusivă a creatorului de teatru înseamnă, 
pentru critic, a renunța la un drept și la 
o datorie, ba mai mult, a se văduvi de în- 
săși virtutea care-i aureolează profesiunea : 
judecata de valoare. Remarc totuși în scri- 
sul cronicarilor noştri teatrali din ultima 
vreme, o anumită codire în fața problemelor 
de conţinut și de semnificaţii, pe care le 
pun spectacolele asupra cărora ei dau sea- 
mă. În general, criticul pare a nu-și mai 
pune întrebarea dacă, în cutare lucrare dra- 
matică, faptele dramei corespund efectiv 
realităţii ce se vrea oglindită. Se caută şi 
se află — ori se atribuie — de obicei o 
intenţie inițială (Gorki zicea: „„premedi- 
tată”) a autorului și se urmărește felul în 
care faptele dramei corespund acestei in- 
tenţii. S-a boltit deasupra intenției acesteia 
un soi de aură, care o fereşte de cumpăna 
judecății critice și care, pînă la urmă, sal- 
vează înseși temeiurile și semnificaţiile ul- 
time ale dramei de la eventuale obiecții de 
fond. Autoritatea lui „asta-a-vrut-să-spună- 


autorul” — foarte asemenea, dacă pătrunzi 
mai adinc, cu pavăza pictorilor decadenți 
de altădată: „aşa-a-văzut-artistul” — ope- 


rează, de la o vreme, strident în cronicile 
noastre. Și, personal, nu văd să existe încă 
impotrivă-i conștiința primejdiei antirealiste, 

pe care e în stare s-o Stirnească atare au- 
toritate. 

Nu tăgăduiesc lucrărilor dramatice prezen- 
tate în această stagiune — măcar unora 
dintre ele — , nu le tăgăduiesc certe, ne- 
discutabile carate artistice. Dar iată, le 
iau în ansamblu şi încerc să descopăr din 
întimplările,. din oamenii și conflictele cîte 
le mobilează şi animă, cîmpul de investi- 
gaţie și modul de investigație. Am în față 
un cîmp tematic destul de restrins, destul 
de uniform, şi'dacă nu totdeauna periferic, 
destul de neconcludent. Faptele și oamenii 
respectivelor lucrări dramatice sint din rea- 
litatea și dn zilele noastre, dar sînt arare- 
ori ale realităţii și ale zilelor noastre. In- 
tenția autorilor acestor lucrări îmi apare 
limpede, lăudabilă, de bună-credință: re- 
flectarea  actualității. Dar modalitatea ? 
Unele se trădează livrești, multe sint lesne 
substituibile altor timpuri şi altor meri- 
diane. Esenţa lor istorică și autenticitatea 
lor local-socială, cînd nu se pierd din ve- 
dere, sint confundate cu datele istorice și 
culoarea locală. Intenţia actualităţii se rea- 
lizează ici, prin actualizarea unor stări de 
lucruri clasate, ori (ceea ce nu-i altceva) 
prin ridicarea aparenţelor şi banalului la 
rang de problemă ; colo (ceea ce e altceva 
dar totuși precar), prin înălțarea senzaţio- 
nalului, deci a întimplării, la nivelul gene- 
ralității ; dincoace (ceea ce poate deveni 
contrar liniei de desfășurare a actualităţii), 
prin scoaterea în relief a unor psihologii 
pornite să pretindă capricios ori numai 
grăbit, cotidianului, ceea ce aparține is- 
toriei... 

Nu ştiu cine îmi propunea o experienţă: 
să mă obiectivez o clipă și să încerc a 
realiza imaginea efectivă a realităților noas- 
tre din ceea ce mi-ar oferi casele liniștite, 
serile răspunsurilor, microbii, visurile nop- 
ților, umbrele nobiliare, arborii genealogici, 
și atitea alte roade dramatice ale stagiunii. 
N-am încercat experiența. Socot însă că a 
confrunta intenţiile merituoase ale drama- 
turgilor, care au dat aceste roade, cu reali- 
tatea din care au sorbit pentru a da corp 
acestor intenţii, n-ar fi deloc o treabă inu- 
tilă pentru critica dramatică. Nici pentru 
creația dramatică însăși. Ataraxia despre 
care vorbeam și pe care dramaturgii o ma- 
uifestă cu deșertăciune (cu vanitate, adică) 
față de critici s-ar topi, poate, şi ar lăsa 

loc liber unei fructuoase — cel puțin pen- 
tru viitor —  luări-aminte, ` 

Dată jos de pe soclu și văduvită de au- 
reola care a fetişizat-o, intenția ar dobîndi 
în procesul de creaţie un rol stimulator de 
adincire a vieții şi de descoperire a ei în 
esența şi sensurile reale, şi ar renunța la 
rolul de a orienta arbitrar niște linii dra- 
matice prestabilite care, chiar pornind poate 
din viaţă, cresc descărnate de adevăr, în- 
spre sensuri refuzate de viață, dezminţite 
de realitate, uneori potrivnice lor. Judecind 
drama în funcţie de adevărul vieţii şi nu 
doar în funcţie de intenţia care-i stă la 


bază, criticul ar putea semnala — și pu- 
blicului, şi dramaturgului, şi făuritorilor de 
spectacole — zonele (le-aş numi cu un 


termen din ştiinţele fizice) tixotropice (a- 
dică zonele primejduite de nisipuri lune- 
coase, zonele aparent solide, dar, 1% cea 
mai mică tensiune, gata a-și fluidiza struc- 
tura aparentă) care o punctează ori care o 
impinzesc, după cum e cazul. 

Radu Popescu, bunăoară, prețuieşte Um- 
bra baroanei ca pe o lucrare „matură, per- 
fect echivalentă și adecvată universului su- 
fletesc al autorului, dezvăluind un echilibru 
sigur între experienţă, inteligență şi senti- 
ment“. El vede în eroul ultimei drame a 
lui Tiberiu Vornic, în baroana de Şendreg, 
„un element forte“ al amintirilor sale, „pi- 
toresc în felul lui, dar element aproape de 
curiozitate, de ciudăţenie, istorică pentru 
omul de azi“ și atribuie lui Tiberiu Vornic 
„intenția“ de a face din eroina lui sim- 
bolul „,moralei naţionale și sociale (...„şi 
chiar familiale“...) a burgheziei romîne din 
Ardeal și nu numai din Ardeal“. Criticul 
mai prețuiește la Tiberiu Vornic ingenioasa 
şi complicata aparatură arhitectonică a dra- 
mei ; îi prețuiește „scînteia dramatică, vioi- 
ciunea dialogului, gravitatea sentimentului... 
însușirile de limbă literară, viguroasă, mus- 
toasă şi uneori chiac plină de poezie”, ca 
să încheie categoric cu sentința: Umbra 
baroanei e o „realizare foarte izbutită, 
foarte originală, care autentifică definitiv 
calitățile de dramaturg ale lui Tiberiu Vor- 
nic“. Foarte bine. Nu pun la îndoială nici 
una din însușirile artistice care-l califică pe 
Tiberiu Vornic drept un merituos dramaturg. 
Nu pun la îndoială nici perfecta echivalență 
a lucrării sale cu universul său sufletesc; 
nici echilibrul sigur pe care il dovedește 
lucrarea sa între experienţa, inteligența și 

sentimentele autorului. La o adică, nici re- 
zcnanța de pitoresc, de curiozitate, de ciu- 
dățenie istorică pe care o stirneşte pre- 
zența pe scenă a unui tip de soiul baroa- 
nci de Şendrea. Nici intenția demascatoare 
a dramei, prin această eroină a ei. Numai 
că, iată, intenția aceasta lăudabilă liche- 
fiază, scenă de scenă, drama, înecînd-o 
pînă la urmă în lacrimogen, în întimplări 
— nu zic — tari şi pline de efect de or- 
din familial, amoros, deci destul de nere- 
prezentative. Nereprezentative, atit în ceea 
ce privește tipul, „simbolul moralei bur- 
gheze“ ce se vrea incarnat în baroana de 
Şendrea, cit și, îndeosebi, în ceea ce pri- 
veşte momentul istoric al dramei. Intenţia 
lui Tiberiu Vornic a dat deoparte sau a 
planat deasupra anilor grei ai dictatului 
de la Viena. Două, trei replici afaceriste 
marchează o poziţie cu totul secundară a 
baroanei şi, în orice caz, nu izbutesc să 
evoce nici faţa, nici mai cu seamă substra- 
tul politic al cumplitelor zile și amaruri de 
atunci, decit prin ricoşă, prin absenţă. Sau, 
să fiu drept, totuși ele sînt evocate prin 
prezența fascist-colorată a unui alt erou, 
care însă, cu destinul lui în dramă şi de 
dragul acestui destin (e drept, foarte dra- 
matic ca lăsare de cortină), e menit să 
arunce în umbră, dacă nu chiar să dena- 
tureze ceea ce crește azi în miezul de foc 
ul sufletului poporului: etica, sentimentele 
şi convingerile lui de clasă. Fermentul tixo- 
tropic îmbibă toată greaua aparatură arhi- 
tectonică a dramei, subțiază toată substanța 
ei (nu pun la îndoială gustul lui Radu 
Popescu), plină de însușiri poetice. Nu e 
greu să fie dibuit acest ferment viscos și 


păgubitor : o simplă confruntare a intenției - 


dramatice cu drama efectivă a realităţii, de 
la care s-au împrumutat decorurile, costu- 
mele şi tipurile, ar fi fost suficientă. Iar 
Radu Popescu și-ar fi dat poate seama, 
înaintea noastră, că a elogiat într-o virtuali- 
tate efectivă, o realizare dramatică cel pu- 
țin cariată — dar asta e mult! — la rā- 
dăcină. 

Poate că un exemplu nu e îndestulător. 
Dar confruntarea realității actuale cu felul 
reflectării ei în arta dramatică ar putea 
descoperi, chiar și în lucrări faţă de care 


critica a fost unanim — şi pe drept - 
larg prețuitoare, asemenea zone lunecoase. 
Nu cred, de pildă, că marele păcat al lui 
Al. I. Ştefănescu, autorul Cinstei noastre 
cea de toate zilele, ar fi (cum remarcă cro- 
nicarul ,„Contemporanului“) faptul că n-a 
ținut seamă că „trăsătura dominantă a dra- 
maturgului modern este putinţa refuzului. 
Adică a maximei concentrări, pe idei mai 
întîi, apoi pe replici. A maximei economi; 
de conţinut, necontenit cu gindul la pulsul 
psihologic al spectatorului...“ Mai întîi, 
pentru că ceea ce cronicarul numește „pu- 
tința refuzului“ nu e o dominantă specifică 
a dramaturgului modern, ci a dramaturgu- 
lui ca atare, dintotdeauna. Apoi, pentru 
că Al. I. Ştefănescu — dincoace de slăbi- 
ciunile formale care i se pot imputa — s-a 
lăsat, și el copleșit de intenția demonstra- 
ției sale cu privire la „oameni în stare 
pură“, turnind, pe-alocuri, o umbră de am- 
biguitate asupra unor aspecte ale realității. 
Asemenea supraordonare a intenției față de 
datele de esență ale realității e, după pă- 
rerea mea, un handicap mai grav decit 
„Stihiile dezlănțuite“ ale problemelor ce l-au 
asaltat și pe care — ca să folosesc termenii 
cronicarului de la „Contemporanul“ — au- 
torul le-a strunit cu un imens consum de 
energie. De asemenea, nu cred că „tema 
generoasă“ pe care au dezvoltat-o Kovacs: 
Gyorgy şi Eugen Mirea în Ultimul tren — 
tema relaţiilor de ieri și de azi între na- 
ţionalitățile conlocuitoare — s-ar ingusta, 
ori s-ar goli (după noi, nu numai în actut 
al III-lea) din lipsa unei totale inventivi- 
tăți, cum crede Margareta Bărbuţă (tot în 
„„Contemporanul“) ci că, de acord cu Mar- 
gareta Bărbuţă, „aici nu mai e vorba de 
ceea ce au vrut autorii, ci de ceea ce au 
reușit... * l mhi 

Spectatorul ia act de realizarea drama- 
tică, în afara oricărei cunoașteri şi oricărui 
interes privind intenţia inițială a autorilor. 
Ceea ce urmărește spectatorul sînt faptele 
şi sensurile dramei, așa cum ele se înfăți- 
şează. El le primește ori le respinge, după 
cum sînt conforme sau neconforme cu rea- 
lităţile. El contruntă, reflex, intenţia și rea- 
lizarea autorului cu adevărul vieţii. De ce 
n-ar face-o profesional, conștient, criticul ? 


FI. T.. 

Maăiestria Lui lon Manu 


În Doctor fără voie un țăran vine la 
Sganarelle și ii spune că nevastă-sa e bol- 
navă de „hipocrizie”, are „seriozități"# „la 
fiecare două zile are friguri cotidiane cu 
uboseală și dureri la mușchii genunchilor“, 
că o apucă „sincole și conversiuni”. Pri- 
meşte drept leac o bucată de brinză „pre- 
parată cu aur, coraliu, perle și alte lucruri 
scumpe“ și pleacă. 

În Căsătoria silită un filozof este solici- 
tat să-şi dea avizul în privința oportuni- 
tăţii încheierii unui mariaj. Dă o serie de 
răspunsuri evazive, e ciomăzgit şi şterge 
putina. 

În Omul cu mirțoaga un  pierde-vară 
— „om cu idei” — vine să cumpere pie- 
lea lui Faraon pentru a o umple cu paie. 
Tirgul nu se face. Primește în schimb un 
mic bacşiș. şi se face nevăzut. 


În Institutorii un învățător foarte con- 
ştiincios (ai cărui elevi deschid pupitrele 
în șase timpi şi nu ridică degetele deasu- 
pra capetelor atunci cînd vor să răspundă) 
îşi prepară micul dejun și dă explicații unui 
inspector asupra metodelor sale pedagogice. 

Notarul Amian, din Judecata focului a 
lui Adamescu, spune, una după alta, fa- 
bule din care nu lipsesc obișnuiţii lupi, 
țapi, căţei, pisici tărcate, berze sau broscoi. 

lată anecdotic în citeva linii cine sint și 
ce fac ultimele personaje interpretate de 
Ion Manu, 

Prin desenul clar, precis şi minuţios, prin 
culorile puternice și pline de viaţă pe care 
actorul știe să li le dea, aceste personaje 
— în majoritatea cazurilor de al doilea 
(sau al treilea) plan în cadrul conflictului 
dramatic — capătă dreptul de a reclama 


lon Manu în: Omul cu idei („Omul cu mirţoaga“); Weidenbaum (,„Institutorii“); Amian 
(Judecata tocului™) 


spectatorilor să fie luate în seamă, dreptul 
de a nu fi uitate cu ușurință. 

Ion Manu, creatorul desăvirșit al tuturor 
acestor roluri, la lumina reflectoarelor n-are 
virstă, n-are profesie. În schimb, perso- 
najele sale au cînd 40, cînd 80 de ani; 
sînt cînd filozofi, cînd țărani ; locuiesc cînd 
la o extremitate, cînd la cealaltă a pămin- 
tului, trăiesc cînd cu multe secole în urmă, 
cînd în zilele noastre. Şi atunci cînd per- 
sonajul său are 80 de ani, n-are nici cu o 
zi mai puțin; cînd e ţăran nu e cu nimic 
străin de ceea ce este propriu acestuia; 
cînd e francez te miri auzindu-l vorbind 
atît de bine romineşte ; cînd e din alt secol 
începi să crezi în reîncarnări ! 

Pe scîndurile scenei lon Manu n-are tră- 
sături proprii. Personajele sale au sau nu 
barbă, păr cărunt sau alb, ochi care sînt 
rînd pe rînd vii sau fără expresie, calzi 
sau aspri. 

Din momentul în care s-a ridicat cortina, 
Ion Manu nu poartă decit o singură pe- 
cete personală : aceea a talentului său, care 
te subjugă şi te face să crezi în tot ceea 
ce face. 

Sursa măiestriei în interpretarea sa cred 
că poate fi găsită printre altele în chipul 
în care îşi construiește compoziţiile. 

Ibsen spunea undeva că pentru fiecare 
din piesele sale stabileşte trei planuri: 
„După prima schițare — mi se pare că 
cunosc personajele mele ca pe niște oameni 
cu care am mers în tren, ne-am întîlnit, 
am vorbit de unele şi de altele; în schiţa 
următoare, totul îmi pare mai clar, îi cu- 
nosc ca după o şedere de patru săptămîni 
într-o staţiune balneară; am învățat să 
disting trăsăturile fundamentale la fel de 
bine ca şi micile particularităţi ale carac- 
terului lor. Totuşi o eroare din partea mea 
asupra vreunui punct esențial n-ar fi încă 
exclusă. 

În fine, cu ultima schiță, ajung la li- 
mitele extreme ale cunoașterii: nu mai ig- 
norez nimic la acești oameni pe care i-am 
frecventat mult timp și îndeaproape: sint 
prietenii mei intimi, nici o decepție nu îmi 
va veni de la ei, și astfel cum îi văd acum 
— încheie Ibsen — astfel îi voi vedea 
totdeauna“. 

Există însă, din nefericire, destui actori 
care aduc pe scenă cunoștințe făcute în 
tren. Sînt și actori care ştiu să distingă 
trăsăturile fundamentale ca și micile parti- 


cularităţi ale eroilor încredințați lor, dar 
care se pot înșela asupra vreunui aspect 
esenţial. Există însă, din fericire, și actori 
care aduc pe scenă oameni pe care i-au 
frecventat mult timp și îndeaproape. 

Ion Manu se integrează cu evidență in 
această ultimă categorie. El cunoaște, înainte 
de a se urca pe scenă, cele mai ascunse 
cute sufletești ale personajului, precum și 
cele mai nebănuite trăsături caracterologice 
sau temperamentale ale lui. Şi, de aceea. 
atunci cînd îl aduce pe scenă nu se mul- 
țumește să-l îinzestreze numai cu oase și 
carne. Îl înzestredză şi cu creier, inimă, 
nervi. 

În compunerea personajelor operează cu 
o minuţie extremă. Fiecare gest, fiecare 
pas, fiecare clipire a ochilor lui Manu pe 
scenă fac mărturia unui prealabil și rigu- 
ros studiu. Nimic nu e făcut la întim- 
plare, nimic din ceea ce nu ar conveni, ni- 
mic de prisos. 

Priviţi-l pe Weidenbaum, interpretat de 
lon Manu, intrind în camera profesorilor. 
E un bătrin ramolit, cu figura uscăţivă, 
lipsită de expresie, care poartă pe trupu-i 
firav şi dezarticulat o redingotă lustruită, 


lon Manu în Țăranul („Doctor fără voie“) 


iar pe nas o pereche de ochelari așezați 
într-o poziţie oblică. 

Se duce la dulap și cu gesturile unui 
robot cu măruntaiele ruginite scoate de 
acolo o tavă pe care o așează pe masă. 
După aceasta, cu atenția exagerată a unui 

laborant de farmacie aflat la prepararea 
primei sale reţete, îşi prepară supa. Cu 
mina tremurindă toarnă conținutul unei 
sticle într-un ceainic. Se oprește, ezită 
citeva clipe, iar toarnă, iar se opreşte. Nu 
vrea, se vede, ca apa din ceainic să depă- 


lon Manu în Marphurius („Căsătorie silită“) 
şească un semn prestabilit. În. sfirşit, vic- 
torie.! A izbutit să ducă pînă la capăt, 
în ciuda tutuzor obstacolelor, acţiunea cu 
adevărat eroică a umplerii ceainicului. Ră- 
suflă ușurat — pentru o clipă doar —, apol 
îşi reia plimbările între dulap și masă 
pentru a face transferul celorlalte lucruri 
trebuincioase -unui ospăț. 

Toate aceste acțiuni neînsemnate în apa- 
rență sint studiate cu. grijă și apar de o 
mare conformitate cu rigiditatea şi automa- 
tismul. lui Weidenbaum, subliniindu-le. 

Cind îşi astupă sticla cu spirt plimbind 
dopul de-a lungul sticlei pentru a prinde 
picătura de spirt care încearcă să scape ne- 
folosită, sau cînd împăturește după dejun 
hirtiile în care a fost învelită mîncarea, 
raportează toate acestea, dacă nu la a- 
variția personajului, la obsesia unui sa- 
lariu modic. (Să nu uităm că atunci cînd a 
fost voia” dq salarii — aşa cum reiese 
dintr-o replică anterioară — el a fost 

acela care s-a ridicat cu cea mai mare 
inverşunare.) 

Găsind întotdeauna trăsăturile cele mai 
caracteristice ale personajului, Ion Manu 
le îngroaşă spre a le da relief, fără a uita 
să adauge în urmă și celelalte linii pentru 
a împlini desenul. 

Marphurius, filozoful sceptic din Căsă- 
torie silită, în interpretarea lui Manu, este 
imaginea vie a îndoielii. Pendularea uşoară 
a capului, pe care îl lasă cînd pe un umăr, 
cînd pe celălalt; ochii stinși, lipsiți de 
wiață ; colţurile gurii lăsate în jos; înţe- 
peneala accentuată în atitudini și gest al- 
cătuiesc imaginea perfectă a omului robit 


.de ideea că trebuie să se îndoiască de 


orice. 

Amian, notarul Orăzii din Judecata fo- 
cului, îţi produce asociaţia cu o vulpe is- 
teață, gata oricind să găsească un şiretlic. 

Omul cu idei din piesa lui Ciprian apare, 
în aceeași interpretare, ca un om strivit 
de viață, în care arde totuşi, sub obsesia 
unei idei, o flacără pe care o vezi, pe mă: 
sură ce speranțele îi sînt spulberate, cum 
se stinge şi moare; fără a anula însă as- 
pectul jovial al tipului care poate înșela 
o privire neatentă. 

Dispunind de o mare varietate în jcc, 
lon Manu udoptă de fiecare dată modali- 
tatea de interpretare cuvenită. 

În interpretarea lui Marphurius și a lui 
Waeidenbaum, jocul său este concentrat şi 
scbru, cu gesturi foarte puţine, cu o mi- 
mică aproape inertă. Pe primul îl caracte- 
rizează, în principal, prin masca pe care 
şi-o alcătuiește ; pe cel de al doilea, prin 
mască, mers şi acţiuni mărunte. 

În cea a lui Amian, dovedeşte multă 
vervă, vioiciune, o gestică bogată, foarte 
variată, sugestivă și plină de savoare, o 
mare mobilitate în expresia feţei. Princi- 
palele mijloace prin care îl caracterizează 
pe acesta fiind gestul, cuvîntul și mimica. 

În Omul cu idei, face uz de o mare in- 
teriorizare, un patetism reținut şi distilat, 
un umor de factură tragică. În ceea ce 
priveşte mijloacele de caracterizare, in acest 
caz pune accentul pe redarea monologurilor 
interioare.  Sezisind esența tragicomică a 
acestui erou, îl redă cu multă artă, amal- 
gamind fin aspectele comice cu latura sa 
tragică. 

În ciuda acestei varietăţi a artei sale in- 
terpretative, care se diversifică în raport 

cu natura rolului, se pot distinge şi unel: 
trăsături generale. 

În scenele în care dialogul nu se suc- 
cede rapid, Manu pune, accentul, pe gest 
şi anticipează prin el cuvintul. Acesta venit 
mai apoi, uneori confirmă, subliniază, com- 
pletează. Alteori contribuie la scoaterea în 
relief a comicului prin diferențele de nuanţe 
<are apar din succesiunea expresiei fizice cu 
replica. Astfel, de exemplu, cînd gestul fo- 
losit de Manu exprimă precis o atitudine 
hotărită, o anumită reacţie violentă, iar cu- 
vintul venit cu puţină întirziere apare eva- 
ziv, se produce o discrepanță de natură co- 
mică între ceea ce gîndeşte personajul şi 
“ceea ce spune. 

Resursele comice ale dialogului sînt va- 
lorificate fie prin o mică suspensie, înainte 
de rostirea părţii din frază care ascunde 
o poantă comică, fie printr-un gest adecvat 
sau o mică grimasă, odată cu terminarea 
rostirii replicii. 

În toate trei cazurile, comicul este va- 
lorificat în întregime. 

Cind celelalte personaje deţin locul prin- 
«cipal în desfășurarea acţiunii, Ion Manu 
ştie să - sublinieze, prin felul cit se poate 
-de expresiv în care ascultă, toate evenimen- 
tele care se petrec pe scenă. E asemenea 
-unui reactiv, care capătă diferite nuanţe în 
raport cu soluţiile cu care vine în contact, 
„definind cu precizie natura acestora. 

Datorită facultăţii de a se controla în 
permanenţă, Ion Manu ştie să evite orice 
lipsă de măsură, orice stridență. Ponderea 
“din jocul său, chibzuita echilibrare a tutu- 
ror efectelor nu cedează chiar în fața unui 
public cu disponibilități mari de amuzament. 
Probitatea sa de artist îi impune să nu 


depăşească această măsură, să nu vizeze 
aplauzele şi succesul de moment prin sa- 
crificarea artei sale, făurită într-o viață. 

' Ca_o ultimă remarcă aş vrea să amin- 
tesc atitudinea pe care o are Ion Manu 
faţă de eroul său. Există în interpretarea 
sa o activă participare alături de autor la 
satirizarea personajului. Tot timpul simți, 
dincolo de masca pe care şi-o compune, un 
zimbet plin de ironie față de personajul 
întruchipat. Fie că ironia sa e plină de 
amărăciune, fie că e ușoară ca o dojană 
părintească, ea nu lipseşte niciodată. Sen- 
surile satirice ale autorului par a fi pre- 
luate și duse mai departe pină la completa 
lor epuizare. De aici lipsa de echivoc ma- 
nifestă în caracterul și acțiunile eroilor săi. 
Ceea ce în text este virtual, Ion Manu 
transformă pe scenă în imagine completă 
şi atotcuprinzătoare. Ceea ce pare neclar 
şi şters devine limpede și precis. 

De la omul cu figura uscăţivă, de o in- 
diferență aproape letargică, purtind stigma- 
tul decrepitudinii, așa cum l-a creat pe 
Weidenbaum, la omulețul ager la minte cu 
figura radioasă, cu o mare agilitate în miş- 
cări, aşa cum i-a dat viață lui Amian ; de 
la ironia incisivă vecină cu sarcasmul, față 
de primul, la ironia binevoitoare și deta- 
şată față de cel de al doilea; de la pro- 
zaismul mai mult decit banal al aceluiași 
Weidenbaum, la sfera vecină cu poezia a 
Omului cu idei; de la comicul „gras“, la 
comicul de nuanţă tragică — iată clavia- 
tura posibilităților interpretative ale lui Ion 
Manu, actorul care prin jocul său poate să 
genereze uneori un ris senin ca de copil şi, 
alteori, cum ar spune Jules Renard, „un 
ris trist ca un clovn în haine negre”. 

En semnări 


Text şi spectacol 


Iubitorii de teatru nu trebuie căutaţi 
printre  nelipsiţii „premierelor“. La toate 
premierele, adevăratul amator e un rari 
nantes in gurgite vasto.! La celelalte specta- 
cole îl găsești îndeobște la galerie, unde s-a 
strecurat cu bilet de favoare, cînd nu prin 
fraudă. Dintre acești anonimi s-au recrutat, 
nu o dată, actori, mari regizori și autori 
dramatici. O sută unu la sută, ca să nu 
exagerăm din abonaţii la „premiere“ se 
duceau la teatru mai mult pentru a fi 
văzuţi, decit pentru a vedea. Jumătatea fru- 
moasă a seminţiei umane, mai ales, prezenta 
mai mult interes pentru berbanţii în activi- 
tate, casele de modă și giuvaergii, decit pen- 
tru literatura dramatică și interpreții ei. 
Mi-a fost dat să văd la Iași, la o repre 
zentaţie pe care o dădea o trupă din Bucu- 
rești în turneu, două băbătii excesiv văpsite 
și cu anacronice floricele policrome din 
epoca lui Gheorghe Asachi la pălăriuţe, des- 
pre care mi s-a spus că sint vechi abonate 
şi că nu le scapă o „premieră“, nici vreun 
spectacol dat de trupele în trecere. Se juca 
Les affaires sont les affaires (în traducere 
Banii), de Octave Mirbeau, și ca „lever de 
rideau“ Poil de Carotte (în traducere Morco- 
veață), de Jules Renard. La terminarea spec- 
tacolului, s-a intimplat ca la garderobă. 
să mă aflu în spatele celor două abonate 
şi să surprind un crimpei din convorbirea 
lor : 


1 Năier rar în marea cea largă 

— Prea e scumpe biletele, făcu una. Ce, 
adică actorii noștri sînt mai prejos decit cei 
din București ? 

— Ş-apoi, urmă cealaltă, piesa ar fi ea 
cum ar fi, dar actul întii nu are nici o 
legătură cu al doilea! 

Bine că ați băgat de samă ! îmi spuneam 
înveselit în sinea mea, părăsind teatrul. 

Această îndepărtată amintire m-a năboit 
necruțătoare, în clipa în care m-am ispitit 
să aștern pe hirtie cîteva însemnări fugare 
despre literatura dramatică și a ei scenică 
tilcuire. În general, spectacolul e acela care 
îmboldește spectatorul către literatura dra- 
matică. Cei mai mulţi dintre vizitatorii tea- 
trelor, numai după ce au asistat la specta- 
cole care i-au cucerit, încep să citească 
versuri şi proză dialogate, abonindu-se chiar 
la reviste de specialitate sau cu supliment, 
teatral. În ce mă priveşte, gustul de teatru 
mi-a fost stirnit de-andărățelea și nu specta- 
colul m-a dus la text, ci textul la spectacol. 
Am avut norocul să am, la Liceul internat 
din laşi, un profesor care cetea din clasici 
şi în special din Moliere, ca un actor de la 
Comedia Franceză. Era, de altfel, francez 
și consul al Republicii în cetatea de scaur 
a Moldovei. Se numea Sibi. Puţini actori 
am auzit rostind cu mai dulce glas și cu 
mai iscusite intonaţii decît fostul meu dascèt 
de franceză, versurile lui Corneille, Racine 
şi Molière. Nici astăzi, după istovul unci 
jumătăți de veac, nu-mi pot arunca ochii 
pe-o pagină din Cid, Andromaca, Doctoru! 
jără voie, Les precieuses ridicules ș.a., fără 

ca glasul lui să nu-mi răsune -în auz, ca 
desigur tuturor elevilor ciţi îi va fi avut. 
Acest fel de a ceti. și aceste -piese mi-au, fost 
primul ghes către templul Thaliei.. Profesorul 
Sibi, cel dintii, mi-a stirnit. curiozitatea de 
a vedea aievea, ceea ce nu făcusem decit 
să aud și să văd cu închipuirea. Dar dacă 
textul m-a îndrumat spre spectacol, ades 
spectacolul m-a făcut să mă reintorc deza- 
măgit la text. Cetitorul cel mai lipsit de 
imaginaţie, cînd cetește o piesă, o şi vede 
oarecum. Această viziune personală poate 
fi infirmată, confirmată sau depăşită de un 
actor şi uneori de un ansamblu. Dar nu 
numai simplul cetitor, ci autorul dramatic 
însuşi se poate trezi surprins și nedumerit 
în fața propriei sale opere, auzindu-și re- 
plicile scrise la mașină, în rostirea unor 
oameni în carne și oase, pe scenă. E ca- 
racteristică în această privinţă întîimplarea 
cu Boubouroche. Autorul, Georges Courteline, 
înmînînd manuscrisul marelui regizor şi 
bunului său prieten Antoine, era convins 
că-i încredințase o dramă. La repetiţii, ne- 
mulţumit de interpretare, Courteline inter- 
venea neîncetat, îndrumînd actorii în acest 
sens. Pierzind răbdarea, Antoine “i-a spus : 
„Dacă ai încredere în mine, te rog să an 
mai vii la repetiții. După premieră, vei 
avea cuvintul“. Şi-n adevăr, numai după 
marele succes de ilaritate, regizat de Antoine, 
Georges Courteline a trebuit să conceadă că 
scrisese o comedie. Totuşi Boubouroche este 
o dramă. Şi dacă Georges Courteline i-a 
rămas recunoscător lui Antoine, pentru suc- 
cesul obținut la spectacol, e în afară de 
orice îndoială că succesul acesta l-a și, cît 
de cît, întristat. Antoine a dovedit că ştie 
ce face, dar şi Courteline știa ce scrisese. 
Dar asta e soarta acestui fel de literatură. 
Autorul scrie textul. Spectacolul îl fac alţii. 
Şi succesul şi insuccesul atirnă de capri- 
cioase imponderabile. 

Cind vechiul meu prieten G. Storin mi-a 
mărturisit la aperitiv, acum cîteva decenii, 
că se pregăteşte să joace rolul principal din 
piesa În amurg de Gerhard Hauptmann, 
i-am spus, cu toată sinceritatea: „De ce 
te bagi în melodrame proaste ?“ El a tă- 
cut. Dar, ori de cite ori ne întilneam, îmi 


vorbea de acel rol. Mi-am dat seama că el 
vede piesa cu alţi ochi decit aceia cu care 
o -văzusem eu la lectură și că rolul îl fră- 
mîntă. Atunci, am tăcut eu. E o nelegiuire 
să superi o femeie însărcinată şi un artist 
în epoca gestaţiei. La premieră, mi se um- 
flaseră palmele aplaudind. Şi iată cum 
un mare actor poate impune spectatorului 
o piesă, care îi displăcuse la lectură. Am 
greşi teribil însă dacă din acest fapt izolat 
şi rarisim am trage vreo concluzie, căci, 
cel mai des, fenomenul se desfăşoară in- 
vers. La citirea unei piese, în sublimina- 
lele unghere ale închipuirii noastre, se 
mişcă oameni și se aud voci. Confruntată 
cu spectacolul, această viziune intimă poate 
fi cu desăvirşire anulată de jocul interpre- 
ților, care impune o alta. În cazul acesta 
avem de-a face cu interpreţi de talent. Dar 
se poate foarte bine întimpla şi contrarul, 
şi piesa care ne-a încintat la lectură să ne 
displacă la spectacol. Aceasta e opera ne 
chemaţilor. Şi dacă sumedenie de lucrări 
dramatice mediocre şi chiar lipsite de orice 
valoare au ţinut scena și au făcut vilvă, 
atita vreme cit s-au bucurat de o interpre- 
tare excepţională, e tot atit de adevărat că 
şi multe capodopere, care au străbătut tri- 
umfal prin veacuri, au fost date peste cap 
în serie de trupe improvizate din actori de 
pripas. Aşa se explică de ce, mai ales ce 
la o anumită virstă, amatorii de teatru 
preferă lectura, reprezentaţiei, la care nu 
se mai duc decit în cazuri speciale. Dar, 
pentru un lector deprins să citească teatru, 
lectura e şi ea un spectacol. Şi cind o 
piesă care te-a încintat la lectură te face 
să caști la reprezentarea ei scenică, nu e 
o dovadă peremptorie, după cum au scornit 
actorii fără talent, că piesa e antiteatrală, 
ci mai degrabă că ei, actorii, nu sînt în- 
destul de teatrali. Așa fiind, cred că nu 
exagerez prea mult cind afirm că dintre 
toate neuitatele spectacole cu actori mari 
şi ansambluri bune la care am asistat, acela 
care m-a impresionat mai mult n-a avut loc 
pe scenă, ci în acele unghere subliminale de 
care am pomenit mai sus. Aşa am văzut 
eu, în iarna anului 1917, în aceeași seară, 
Peltas şi Mélisande, Prinţesa Malein şi 
Moartea lui “fintagile de Maurice Maeter- 
linck cu cartea în mină, la gura unei sob> 

țărănești, în satul Dimăcheni din ţinutul 
Dorohoiului, unde mă aflam cantonat pen- 
tru refacere, cu regimentul 24 artilerie, 
cimp. 

Al. O. TEODOREANU 


Volume preţioase dar ignorate 


Purtat de treburi profesionale în biblio- 
teca Teatrului Naţional „I. L. Caragiale“, 
deținătoarea  atitor lucruri: de preț (texte 
originale sau traduceri de piese, nepubli- 
cate și de negăsit), am dat, răsfoind fi- 
şierul, peste numele unui autor necunoscut 
pină acum: Vasile V. Toneanu. El sem- 
nează trei volume, deocamdată doar dacti- 
lografiate, ce se intitulează: Date informa- 
tive asupra Teatrului Naţional. Volumele I 
şi II cuprind două stagiuni din epoca 
directoratului lui Ion Ghica (1877—1878 
şi 1878—1879), iar al treilea e consacrat 
stagiunii 1888—1889, ilustrată de prezenţa 
lui I. L. Caragiale în fotoliul directorial. 

Scriitorul patriot Mihail Kogălniceanu, în 
prefața la O repetiție moldovenească 
(Noi și iar noi) de C. Caragiale, laşi 1844, 
enumera printre meritele comediei și pe 
acela că „poate sluji de un document foarte 
important pentru viitorii cercetători ai în- 
ceputului Teatrului Naţional“. 

Vasile V. Toneanu, modestul autor al ce- 
lor trei volume de care ne ocupăm, într-o 
scurtă notă explicativă, ce poate sluji şi ca 
autoprefață, spune, relativ la rostul lucră- 
rii sale, că ea ar aduce „economie de timp“ 
persoanelor care „ar dori să întreprindă 
studii şi cercetări istorice despre Teatrul 
Naţional“. D-sa nu are, dar, pretenția de 
a oferi mai mult decit o culegere de docu- 
mente, lăsînd pe seama celor care au con- 
deiul isteț, sarcina scrierii istoriei propriu- 
zise a Teatrului Naţional.  Realizind deo- 
camdată trei corpusuri informative și sta- 
tistice (cite unul pentru fiecare stagiune — 
ceea ce, trebuie să recunoaștem, este sufi- 
cient), autorul e conștient că ajută, cum 
spune singur, pe cei interesaţi la „întocmi- 
rea monografiilor despre puternicele noastre 
personalități teatrale” și a studiilor ,,com- 
parative și de sinteză privind stagiunile și 
diferitele epoci teatrale“, precum și la re- 
dactarea „în condițiuni optime a istoriei 
Teatrului Naţional“. 


Ce păcat că valoroasa lucrare, aflată în 
exemplar unic la biblioteca Teatrului Na- 
țional „I. L. Caragiale“, nu şi-a găsit un 
Kogălniceanu al zilelor noastre, care să o 
prefațeze şi să o recomande publicului. 

Alcătuite după acelaşi plan, cele trei vo- 
lume au, toate, următorul plan de lucru. 
O primă parte înfăţişează, sub formă de 
grafic, organizarea T. N. în stagiunea res- 
pectivă. De aici se poate afla compunerea 
Direcţiei, a Comitetului, a Societăţii Dra- 
matice, a administraţiei, a personalului teh- 
nic, a corpului artistic ajutător (gagiști, 
elevi) etc. Este interesantă şi nu lipsită de 
pitoresc, așezarea pe aceeași pagină a presti- 
giosului Ion Ghica, directorul Teatrului 
Naţional, și a necunoscutului Tudose Gheor- 
ghe, om de serviciu al teatrului. Mai presus 
de cultura şi calitățile care-i despart, zelo- 
sul V. V. Toneanu a găsit, în afara unui 
criteriu scriptic-statistic, un element comun, 
care justifică înscrierea lor pe aceeași filă 
a istoriei T. N.: amindoi au fost, după 
puterile și competenţa lor, slujbaşi ai ace- 
leiași instituții. 

Urmează un calendar teatral, în care se 
pot citi spectacolele de orice gen din cursul 
stagiunii și datele la care au avut loc. 

Partea cea mai interesantă însă o consti- 
tuie acele fișe alcătuite pentru fiecare piesă 
în parte. Pe o asemenea fișă, care ocupă 
o pagină sau două, se consemnează: auto- 
rul, traducătorul, distribuţia (cu eventualele 
schimbări survenite în timpul stagiunii), de 
cite ori s-a jucat piesa (data premierei şi 
datele la care a fost reluată), precum şi 
citeva trimiteri bibliografice în presa timpu- 
lui (cronici, articole, dări de seamă etc.). 

Munca aceasta cuprinde nu numai spec- 
tacolele Societăţii Dramatice, ci şi pe cele 
ale trupelor străine, care făceau stagiuni 
permanente sau erau numai în trecere, in- 
diferent că erau trupe de teatru sau de 
operă. Nu sînt trecute cu vederea nici spec- 
tacolele ocazionale, festive sau de binefacere. 

Același mare interes îl stirnesc și listele 
de actori și roluri, din care cercetătorul 
poate afla ce anume au jucat, în decursul 
unei stagiuni, principalii actori ai vremii. 

Cărţile sînt încheiate cu o imensitate de 
tablouri sinoptice, grafice și înfățișări sta- 
tistice conținînd cifre referitoare la: frec- 
vența spectacolelor, numărul spectatorilor, 
numărul biletelor vindute (pe categorii), 
numărul pieselor jucate, calculat din punct 

«de vedere al originii (franceze, germane, 
«engleze sau originale) şi al genului (tra- 
pedii, drame, comedii etc.). 

Pentru adunarea datelor din aceste trei 
volume, au fost consultate cu seriozitate și 
-migală dosare din Fondul T. N. și Fondul 
M.I.P.C. — Ministerului Instrucțiunii Pu- 
blice şi Cultelor (cele ce privesc teatrul), 
«existente la Arhivele Statului București, 
Cartea Mare şi manuscrisele pieselor ju- 
cate, de la Biblioteca T. N. și citeva zeci 
sde periodice din Biblioteca Academiei R.P.R. 
Nu i-au scăpat, pasionatului culegător, de- 
cît manuscrisele de la Academie, care i-ar 
fi putut oferi unele informaţii suplimen- 
“tare. Un minus al: lucrării, excelent docu- 
-mentată de altminteri, îl constituie, poate, 
-neurmărirea unei probleme ce s-ar fi putut 
intitula : turnee ale marilor actori ai T. N. 
Probabil numai lipsa, din programul său 
«de cercetare, a unui asemenea punct a dus 
la absența capitolului cuvenit pe care, sin- 
-cer mărturisind, îl așteptam în cuprinsul 
“volumelor. Cu această măruntă rezervă, pe 
care 'o strecurăm mai mult ca o sugestie 
pentru lucrările viitoare, considerăm că 
opera întreprinsă este riguroasă, absolut 
științifică, făcută cu ochiul și priceperea 
unui statistician de mare clasă. 

Munca sa este impresionantă, înduioșă- 
toare, mai ales dacă se ține seama că a- 
xeastă lucrare n-a fost comandată, ci s-a 
închegat numai din pasiunea pentru teatru 
a autorului (fiu al lui V. Toneanu și frate 
al lui Costică Toneanu). 

Vasile V. Toneanu  răscolește mai de- 
-parte vrafurile de hirtii prăfuite, atît de 
“scumpe cercetătorilor, pentru a da celor ce 
n-au timp să umble prin biblioteci şi ar- 
hive, alte volume de informații asupra ve- 
chiului nostru Teatru Naţional. Îi urăm să 
ajungă cu cercetarea pînă în zilele noastre. 


Mihai FLOREA 


Ce face ,/Naţionalul“7 ? 


În fiecare seară, plasatorii celor două 
săli ale Teatrului Naţional din Bucureşti 
oferă spectatorilor, în caietul-program, odată 
cu distribuția spectacolului respectiv și cu 
citeva note uneori instructive asupra piesei 
jucate, un articol în care se enunţă într-un 
stil elegant şi sobru, programul de activi- 

tate pe această stagiune al primei scene a 
țării.  Spectatorul are astfel posibilitatea 
să-și planifice bucuriile spirituale, stabilind 
cu oarecare aproximație — oh! imponde- 
rabilele muncii artistice! — data cînd se va 
desfăta privind fantasticele întîmplări din 
Furtuna lui Shakespeare, data cînd va me- 
dita emoționat (în ciuda lui Brecht și a 
efectului său de distanțare) la ravagiile 
războiului, urmărind tristul destin al Annei 
Fierling și al copiilor ei (Mutter Courage), 
ziua cînd se va reculege cuprins de groază 
şi compasiune în fața tragicei sorţi a anti- 
cului Oedip, sau cînd va ride cu "hohote 
de încercările ridicole ale domnului Jour- 
dain de a-și înnobila manierele (Burghezu! 
gentilom). 

Fără să vrea, spectatorul își amintește că 
unele din titlurile acestea atrăgătoare i-au 
mai fost fluturate pe dinaintea ochilor și 
în cursul stagiunii trecute și că speranțele 
sale i-au mai fost o dată puse la grea în- 
cercare. Optimismul său însă nu dezar- 
mează. Citeva din piesele anunţate în ar- 
ticolul-program au văzut lumina  reflectoa- 
relor : Ovidiu,  Juilecata focului, Caleaşca 
de aur, Arborele genealogic. Ba se poate 
spune chiar că „,Naţionalul” — ca să fo- 
losesc și eu această „formă familiară și 
atașată“ — şi-a depășit intențiile, prezen- 
tind o piesă rominească, neanunțată în 
program : Visul nopţilor noastre de Ana și 
Eugen Naum. În treacăt fie zis, nu prea 
are de ce se felicita pentru această „depă- 
şire“, piesa fiind un fel de însăilare cu 
aţă albă a unor așa-zise procese de con- 
ştiinţă, născute din senin, fără prea mar2 
legătură cu realitatea noastră contemporană. 

Incitat la meditaţie şi chiar la calcule 
meschine — cine s-a fript cu supă... — de 
apariția stăruitoare a articolului-program în 
fiecare caiet din fiecare seară, spectatorul 
începe să socotească : 

Sintem aproape de sfirșitul lunii februa- 
rie. (Dea domnul ca, în luna aprilie, cind 
vor apărea aceste însemnări, toate aprehen- 
siunile spectatorului grijuliu să fi fost dez- 
mințite de afişele Naţionalului !) Pină la 
sfirșitul stagiunii mai sînt patru luni, soco- 
tind și luna iunie, neindicată pentru pre- 
miere. Furtuna se repetă 'de la mijlocul 
stagiunii trecute. Dușmanii de Gorki, de 
asemenea.  Bărăranii, pe care locuitorii 
lagunelor venețiene și vizitatorii lor de 
anul trecut au văzut-o în luna iulie, noi 

bucureştenii am apucat în fine s-o vedem 
în anul 1958. Repetiţiile la acele piese 
mari, mult așteptate, piese menite a sus- 
ține şi ridica prestigiul primei scene romi- 
nești, cunoscută acum departe, peste hotare, 
n-au început. Se spune că au început 
repetițiile cu Invitaţie la castel de Jean 
Anouilh. Foarte bine. E nevoie să cu- 
noaștem dramaturgia contemporană de peste 
hotare. Se mai spune că, în loc de Oedip 
rege de Sofocle, se va reprezenta Orestia 
lui Eschyl; şi că, în loc de Mutter Cou- 
rage, se va pune în scenă o altă piesă de 
Brecht, Omul cel bun din Sezuan. N-am 
nimic împotrivă. Cum spune directorul Na- 
ționalului în articolul său: „Informaţiile 
date aci asupra repertoriului n-au rigori 
statistice. Ele au fost menţionate pentru a 
fixa directivele acestui repertoriu“. De a- 
cord. Dar aceste directive trebuie să se 
materializeze în spectacole prezentate pu- 
blicului. 
Ce face „„Naţionalul“ ? 
M. B. 


Capul de afiş !... 


Întins pe studio, actorul, cel mai bun 
actor al teatrului din X., moţăia. 

Un ciocănit uşor în ușă destrămă liniș- 
tea care plutea, materială, prin cameră. 

— Intră! răspunse plictisit capul' de 
afiş, trăgîndu-și alene peste pijama, halatul 
tărcat. 

În cadrul ușii apăru M., cu faţa numai 
zîmbet. Îşi destinse faţa, senin, într-un 
zimbet larg, luminos, ca o zi cu soare pe 
litoral. 

— lată gloria teatrului rominesc, în ha- 
lat și papuci ! izbucni M., cuprinzind umerii 
laţi ai gloriei. 

M. e director adjunct al teatrului de 
stat din Z. 

— la loc, poftește, mormăi adormit capul 
de afiş, arătindu-i oaspetelui un fotoliu 
de pluș lingă fereastră... Scuză-mi te rog 
dezordinea din casă; m-am înapoiat adi- 
neauri de la repetiţii, soția e plecată la 
coafor, copilul e la școală, iar soacra e 
la piaţă. Cine să deretice prin cameră? 
Eu ? 

— Cum? sări M. Gloria teatrului să 
frece dușumeaua ? Maestrul scenei să spele 
ferestrele ? În teatrul nostru din Z., ase- 


menea lucru nu s-a pomenit. Vino la noi! 
Ți-am pune la dispoziţie cabiniere pentru 
spălatul pe jos, rechiziteri pentru căratul 
mobilei şi al sacoșelor din piață, decora- 
tori pentru  zugrăvitul camerelor, peru- 
chierul pentru permanentele soţiei, conta- 
bilul pentru lecţiile copilului, mă rog, tot 
personalul auxiliar al teatrului ți l-aș 
trece prin virament ca personal casnic. 

Capul de afiș încearcă să vorbească: 

— O clipă, dar... 

— Nici un dar! Darurile ţi le oferim 
noi. Înaintează-ţi demisia de la Teatrul din 
X, şi vino la teatrul nostru. Nu bagi de 
seamă ? Aici nu ești apreciat la adevă- 
rata dumitale valoare !... Ce încadrare ai? 

— Bunicică. 

— Asta nu e adevărata dumitale va- 
loare ! Adevărata dumitale valoare este supe- 
rioară ! Plus prime, plus spor, plus indem- 
nizaţii, plus primul pe afiș!... În teatrul 
nostru tu o să fii regele! „Regele Lear”, 
apoi vei juca în De-aş fi rege, în rolul 
principal din Regina Victoria... 

— Nu uita că eu sînt bărbat!... , 

— N-are a face, tu cu talentul tău... În 
Regele se amuză, în Regele şi cămila... 

— Regele şi câmila ? Ce piesă e asta? 

— Nu știu, dar dacă-ţi place, punem 
un autor și ti-o scrie... 

Cu capul sprijinit în speteaza fotoliului, 
actorul luat prin surprindere, — de ce 
să nu recunoaștem! — a rămas năuc în 
fața unor asemenea perspective. În teatrul 
său, nici măcar nu visase asemenea si- 
tuaţie ! 

Închise ochii și întrebă, murmurind : 

— Şi ce încadrare spui? Bună? 

— Cine a spus bună ?... rectifică grăbit 
M. — Foarte bună!... Plus afișe 4/4! 
Plus trei camere 6/3! 

În capul capului de afiș gindurile se 
învălmăşeau într-o cavalcadă de nedescris. 
Era buimăcit. Prea se dovedeau ispititoare 
ofertele. Trase un fum de țigară, adînc, 
pină în piept și îngină: 

— Dar cum mă descurc cu soția? E 
încadrată aici la O.C.L. 

— Cum? Soţia maestrului, funcţionară 
la O.C.L.? Ei, bravo! Halal direcţie de 
teatru !... Ruşine !... E frumoasă? 

— Drăguţă. 

— Tinără ? 

— Tinerică. 

— Dezgheţată ? 

— Nu-i proastă! i 

— Bate mina, maestre! O încadrăm în 
teatru. Amoreză, locul trei pe afiș. 

— Imposibil... 

— Atunci, pe locul doi. 

— Imposibil, fiindcă ea nu cunoaşte 
teatrul. 

— Ei, asta-i bună! continuă plin de 
vervă M. Dar pentru ce avem sufler? Şi 
apoi, nu e absolut necesar să joace ea; 
succesul îl faci dumneata... Ea o să vină 
la teatru numai pentru chenzină! 

— Şi. apoi, soacră-mea !... 

— Nici o grijă, avem nevoie și de 
duenă ! 

— Şi copilul... 

— O să montăm şi spectacole pentru 


— Copilul trebuie să-și termine şcoala 
aici... Nu vreau să ajungă un pierde-vară. 
— Ce pierde-vară, maestre! Îl ungem 
actor ! Îl băgăm în Prinț şi cerşetor. La 
matineu joacă pe prințul, seara pe cerșe- 


torul ! Copilul-minune !.... Ori, dacă-ți con- 
vine, aranjăm cu directorul liceului din 
orașul nostru. Are obligații față de mine: 
fotoliul întîi la toate premierele! Cre- 
de-mă, scumpul meu, îți vom crea condiții. 
pe care nici nu le visezi în teatrul ăsta, 
în tetrulețul ăsta din X. La noi la Z. e 
teatru mare, cu perspective. 

Clopoțelul telefonului zbîrnîi sprințar, 
întrerupind brutal perorația plină de un 
avînt nestăvilit a lui M. Capul de afiş 
ridică receptorul și îl duse la ureche: 

— Allo... allo... da... eu sînt... cum? 
Cine e la telefon? Directorul teatrului 
din Y.? Să poftiți pînă la mine?... 

M. ţişni din fotoliu, asemenea unui sa- 
telit, scutură puternic pe gloria teatrului, 
şi-i strigă din fundul rărunchilor: 

— Dragul meu! Scumpul meu! Iubitul 


meu ! Lasă-l să vorbească !... Uite ce, în- 
chide telefonul şi-ţi dau cit vrei !... 
I. AVIAN 

z [ăndărică” va fi gazdă 


Petrușka, Karaghioz, 
Kasperl şi mulţi, 
foarte mulţi fraţi de 
ai lor, de pe meri- 
diane diferite; se vor 
întilni la Bucureşti, 
cu prilejul apropia- 
tului Festival Inter- 
național al Teatrelor 
de Păpuși şi Mario- 
nete, ce va avea loc între 15 mai — 1 
iunie. Programul acestor două săptămîni 
este atit de bogat, încît selectivitatea specta- 
torilor — mici şi mari — va fi pusă la 
grea incercare. Multiplelor reprezentații date 
în cadrul concursului și în afara lui de an- 
samblurile participante, li se va adăuga o 
expoziție de machete, costume, decoruri, pä- 
puşi şi marionete și afișe ale diferitelor 
companii ce se afirmă în acest sector al 
artei spectacologice. De asemenea, vor pu- 
tea fi vizionate filme de păpuși. 

Interesul deșteptat de Festivalul de la 
Bucureşti în cercurile de specialitate din 
lumea întreagă este mare. Se publică ştiri 
în legătură cu pregătirile în curs. Intr-un 
număr trecut, am reprodus o informaţie 
din buletinul italian „Scena“; acum înre- 
gistrăm alte două ştiri referitoare la a- 
celași eveniment, Astfel, revista engleză 
„The Stage” anunţă că printre membrii 
juriului pentru concursul Festivalului se 

numără reputatul maestru Serghei Obrazţo” 
şi Jiri Trnka, renumitul cineast păpușar 
ceh. De asemenea, intilnim în paginile 
confratelui bulgar ,„Teatîir“ o ştire referi- 
toare la Festivalul păpușilor de la Bucu- 
reşti, în cuprinsul căruia se anunță parti- 
ciparea unor companii din U.R.S.S., Anglia, 
Franța, Italia, S.U.A., Elveția, Ungaria etc. 

In sfîrşit, în încheiere consemnăm cu- 
vintele calde cu care dr. Jan Malik, direc- 
tor artistic al Teatrului Central de Păpuşi 
de la Praga, salută Festivalul de la Bucu- 
rești : 

„Apreciez în mod deosebit faptul că 
„Ţăndărică“ a iniţiat organizarea unui 
Festival internaţional... și că însuși colec- 
tivul dv. se prezintă ca prim participant 
la concurs. Acesta este, cu drept cuvînt, 
locul ce i se cuvine și cred de pe acum 
că va afirma nu numai excelenta sa clasă, 
dar va face şi cinste întregii activități a 
păpușarilor din Rominia“. 

Într-adevăr, lui „Ţăndărică“ îi revine o 
sarcină de onoare, în dubla sa calitate de 
concurent și de gazdă. 

Nu ne îndoim că va fi la înălțime! 


MH.A.T. la Londra 


Revista engleză „The Stage" anunță 
pentru luna mai sosirea la Londra a Tea- 
trului Academic de Artă din Moscova. Ac- 
torii sovietici vor prezenta publicului londo- 

nez trei spectacole cehoviene — Unchiul 
Vania, Trei surori, Livada cu vişini — şi 
o lucrare consacrată din dramaturgia so- 
vietică : Bătrineţe zbuciumată de Rahmanov. 
M.H.A.T. va veni cu un ansamblu de 
circa 60 de artiști şi urmează să rămînă 
în capitala Angliei timp de cinci săptămîni. 

Amănunt pitoresc : de pe acum se anunţă 
că „pe durata stagiunii (de spectacole 
sovietice — n.n.) va fi interzis fumatul în 
sala de teatru“. 

Interesul stirnit la Londra de apropiata 
sosire a renumitului ansamblu teatral so- 
vietic este uriaş. Presa de specialitate se 
ocupă pe larg de acest eveniment; astfel, 
„The Stage“ (nr. 4002) îi consacră un 
articol amplu, intitulat .„Marea tradiție a 
Teatrului de Artă din Moscova“, semnat 
de Bennitt Gardiner. Începînd prin a arăta 
că „Gogol a conceput teatrul ca o instituţie 
capabilă să influențeze nevoile spirituale 
ale publicului și să-l educe în spiritul unei 
ctici superioare“, autorul articolului face 
apoi istoricul celor șase decenii de activitate 


a acestui așezămînt de artă, care — cu. 


eventuala alăturare a Teatrului Naţiona! 
Grec și a Comediei Franceze — „continuă 
să fie cel mai bun teatru din lume”. Tea- 
trul de Artă din Moscova — spune Gardi- 
ner —  ...este credincios principiilor lui 
Gogol şi se dedică, deci, slujirii societăţii 
sovietice şi speciei umane“. 

În încheiere, Gardiner povestește că iubi- 
torii de teatru din Londra vor lua cu asalt 
spectacolele M.H.A.T.-ului, în ciuda faptului 
că necunoașterea limbii constituie un impe- 
diment serios (deși, precum se vede, artiștii 
sovietici vor prezenta cu precădere piese de 
Cehov, cu a cărui dramaturgie publicul 
englez este familiarizat, prețuind-o foarte 
mult). El își exprimă regretul că londonezii 
nu vor putea vedea „magnificele spectacole” 
realizate de M.H.A.T. cu Școala birfelilor 
(Sheridan), Soţul ideal (Wilde) şi Dombeu 
şi Fiul (Dickens). 


Știri din... 
URSS 


e Cunoscutul roman al lui W. Thackeray, 
Bilciul deşertăciunilor, a fost recent dra- 
matizat de către Igor Ilinski și înscris 
in repertoriul Teatrului Mic din Moscova. 

e 

Spectacolul pus în scenă de I. Ilinski și 
V. Țiganov este susținut de o impresio- 
uantă distribuție în frunte cu A. Iablo- 
cikina, E. Turcianinova, S. Fadeeva și alții. 

e Azilul de noapte de M. Gorki a rea- 
lizat recent o performanță de longevitate 
puţin obișnuită în lumea teatrală. Peste 
1400 de reprezentații în 55 de stagiuni 
consecutive pe scena Teatrului Academic de 
Artă. De-a lungul anilor, Azilul de noapte 
a prilejuit numeroase creaţii actoricești, 
biografia artistică a multora dintre sluji- 
torii de frunte ai scenei ruse și sovietice 
fiind strîns legată de piesa lui Gorki. 
Astăzi, Azilul de noapte la M.H.A.T. reu- 
nește o distribuţie „de aur“, în care întil- 
nim numele lui V.: Erșov (Satin), A. Gri- 
bov (Luca), P. Massalski (baronul) șialții. 

e Teatrul Academic de Dramă „A. 3. 
Pușkin” din Leningrad a înscris in reper- 
tcriul său piesa Cale lungă, de cunoscutul 
dramaturg A. Arbuzov. Piesa relatează as- 
pecte din munca constructorilor metroului 
din Leningrad, în anul 1930. 

e De curind a avut loc la Ministerul 
Culturii al U.R.S.S. o consfătuire a mi- 
niştrilor culturii din toate republicile unio- 
nale. Scopul consfătuirii : măsurile inițiate 
pentru legarea mai strinsă a vieţii culturale 
de cerinţele și exigența poporului. În ca- 
drul consfătuirii au fost luate în discuție 
toate compartimentele activității culturale, 
reliefindu-se realizările cit și măsurile pre- 
conizate in vederea atragerii unor mase din 
ce în ce mai largi la viața culturală. Men- 
ționăm citeva din proiectele pentru anul 
1958 privind activitatea teatrală: două 
festivaluri artistice, primul la Lvov, în- 
chinat lui I. Franco, al doilea la Odesa, 
închinat memoriei lui M. Kropivnițki; se 
va extinde metoda aplicată în 1957 de 
către teatrul Sciors din Zaporojie, care a 
introdus pentru colhoznici sistemul specta- 
colelor prin abonament, reușind să distri- 
buie un număr de 96.000 de abonamente; 
se vor înființa circuri permanente în orașele 
Rostov și Minsk și se vor pune bazele 
unei formaţii de balet pe ghiaţă. 

e Liubomir Dmiterko poate fi socotit 
drept scriitorul dramatic al Teatrului „Sev- 
cenko“ din Harkov. Scriitorul a debutat in 
teatru cu piesa Pe veci împreună, apoi in 
decursul anilor a mai scris piesele Genera- 
lul Vatutin şi Un drum omenesc. Toate 

aceste lucrări au văzut pentru prima oară 
luminile rampei pe scena Teatrului „„Sev- 
cenko“. Recent dramaturgul a terminat o 
nouă lucrare, Rama de aur, pe care, în vir- 
tutea tradiției, a  predat-o tot teatrului 
„„Sevcenko”. Eroul principal al piesei este 
Trofim Sagaida, un fiu de colhoznic care, 
datorită sprijinului primit din partea pu- 
terii sovietice, își -dezvoltă cu succes apti- 
tudinile devenind un mare pictor. Dar în 
plină maturitate artistică, Trofim Sagaida 
se îndepărtează de adevărata artă, pinzele 
sale nu mai trezesc nici un ecou în rindul 
maselor, iar interesul său pentru marile 
teme ale contemporaneității se stinge. Sa- 
gaida îşi cheltuieşte energia și capacitatea 
creatoare în rezolvarea unor probleme mă- 
runte, personale, lipsite de importanţă. 

Îngimfarea şi automulțumirea devin tră- 
săturile dominante ale acestui om, care cu 
ani în urmă se distingea tocmai prin mo- 
destia sa, prin energia sa clocotitoare şi 
aspiraţia spre continua perfecționare a 
măiestriei sale. Cine poartă vina acestei 
transformări ? se întreabă dramaturgul și 
răspunsul ni-l dă tot el. Nu direct, ci prin 
intermediul unui critic celebru, unui referent 
al Ministerului Culturii, al unui membru 
al Fondului plastic şi al soției pictorului. 
Tocmai aceşti oameni, subliniază drama- 
turgul, prin ploconirea lor în fața talentului 
lui Sagaida, prin atmosfera de adulare 
creată în jurul artistului, sint, în primul 
rind, vinovați de soarta lui. 

Rama de aur a fost pusă în scenă de 
regizorul V. Ogloblin. 

@ Scriitorul S. Smirnov, autorul roma- 
nului În câutarea eroilor cetății Brest cit 
şi al piesei Cetatea de pe Bug, a predat de 
curînd Teatrului Comsomolului leninist din 
oraşul Brest o nouâ lucrare dramatică, 
Camarazi de front, care se inspiră dir 
evenimentele Marelui Război pentru Apä- 
rarea Patriei. Apreciind valoarea piesei. 
teatrul a depus toate eforturile pentru a 
pregăti premiera într-un răstimp cît mai 
scurt, astfel ca primul spectacol cu Cama- 
razi de front să aibă loc în ziua Armatei 
Sovietice. Prin eforturile unite ale între- 
gului colectiv artistic, Teatrul Comsomolului 
leninist a reuşit să realizeze cu succes 
obiectivul propus. 

@ Teatrul de Dramă din Sverdlovsk a 
întreprins recent un turneu în localitatea 
Soci. Repertoriul turneului, deosebit de 

bogat, cuprindea printre altele: Antonio şi 
Cleopatra de Shakespeare, Filumena Martu- 
rano de Eduardo De Filippo, Cuibul de 
piatră de H.  Vuolioki, Cind înfloresc 
salcimii de N. Vinnikov și altele. De altfel, 
în ultima vreme, foarte multe teatre sv- 
vietice au întreprins asemenea turnee pentru 
popularizarea celor mai bune spectacole ale 
repertoriului lor. Astfel, Teatrul de Dramă 
Rus din Riga a poposit în Kazahstan și 
Kirghizia, unde a cferit 72 de spectacole. 
Unul dintre punctele de atracție ale turneu- 
lui a fost spectacolul Pegele Lear, rolul 
titular fiind interpretat de artistul. poporului 
I. Iurovski. Pe de altă parte, Teatrul Re- 
gional din Novgorod a colindat aproape 3:) 
de zile regiunea Stanislav (inclusiv orașul 
Stanislav), reprezentînd  Singură de S. 
Aleşin, Steaua fără nume de M. Sebastian, 
O lună la ţară de I. Turgheniev și Cum 
să-ți stăpineşti nevasta de D. Fletcher, 


Austria 


e Anul acesta se împlinesc 100 de anı 
de la nașterea uneia din cele mai de seamă 
personalități actoricești din cîte s-au perin- 
dat pe scena Burgtheaterului : Joseph Kainz. 
În amintirea sa, municipalitatea orașului 
Viena a înființat o medalie, care va fi 
atribuită anual, la încheierea manifestărilor 
din cadrul Festivalului artistic de la Viena, 
pentru cel mai bun interpret, cea mai bună 
interpretă şi cea mai reușită realizare re- 
gizorală a anului. 

e Paula Wessely interpretează rolul prin- 
cipal din O femeie fără importanță de 
Oscar Wilde, la Burgtheater. 

@ Organizatorii cunoscutului Festival 
Muzical de la Salzburg au hotărit ca, în- 
cepînd cu anul 1958, să instituie un premiu 
special, pentru cea mai bună cronicä muzi- 
cală sau teatrală apărută în perioada festi- 
valului, 


R. P. Chineză 


@ Carlo Goldoni este unul dintre cei mai 
populari dramaturgi europeni în R. P. 
Chineză. Încă în anul 1925, La Locandiera 
(Hangița) a fost reprezentată cu mult suc- 
ces pe scenele multor teatre. De atunci 
Goldoni s-a menținut statornic în reperto- 
riul teatral. Recent, Institutul Central de 
Dramă a prezentat la Pekin ca și în alte 
cîteva localități, un ciclu de spectacole 

goldoniene. Dintre acestea amintim Slugă 
la doi stăpini şi Hangiţa, primite cu mult 
interes de publicul spectator. Pe de altă 
parte şi Teatrul Popular de Artă din 
Tientsin a înscris în repertoriul său Hangiţa, 
care, dintre toate piesele lui Goldoni, pare 
a întruni într-adevăr sufragiul unanim al 
spectatorilor chinezi. Dată fiind larga popu- 
laritate a dramaturgiei goldoniene, Editura 
pentru literatura dramatică a publicat de 
curind un volum cuprinziînd cinci piese de 
Carlo Goldoni, printre care Hangiţa, Slugă 
la doi stăpini. Văduva isteață şi altele. 


Grecia 


e Teatrul „Herodot“ din Atena a prezen- 
tat în premieră Medeea de Euripide. În seara 
premierei erau prezenţi în sala teatrului 
numeroşi oameni de teatru din Italia, 
Anglia, Statele Unite, Franţa, Belgia ca și 
din alte ţări, sosiți anume la Atena pentru 
a participa la spectacolul Teatrului 
„Herodot“. 

Rolul titular din tragedia lui Euripide a 
fost interpretat de cunoscuta actriță Catina 
Paxinou. 


R. Cehoslovacă 


@ Dintre ultimele premiere ale teatrelor 
cehoslovace reținem comedia Praga furată 
de Egon Kisch (Teatrul S. K. Neumann), 
care relatează un episod din istoria oraşului 
Praga, Craniul de Nazim Hikmet, prezen- 
tată de un grup de tineri actori (cenaclul 
Arta celor tineri), Părinţi şi copii de Jiri 
Mahen şi Ramura de măslini de Mac Coll 
(la Brno), Vulpea şi strugurii de G. Figuei- 
redo (Teatrul din Geske Budejovice) şi 
Milionarul Marco de Eugene O'Neill (Tea- 
trul Fraţii Mrstik din Brno). 


Fran fa 


e Provincia... provincia... Mai la adăpost, 
pe cit se pare, de viltoarea comercialistă 
bulevardieră şi de obsesia erotico-morfino- 
mano-patologică, importată de peste Ocean, 
formaţiile din provincie rezervă adesea sur- 
priza unui repertoriu de ţinută, care măr- 
turiseşte cel puţin o preocupare artistică, 
dacă nu implică şi certitudinea unei reali- 
zări. Astfel, Comedia din Saint-Etienne a 
consacrat primul trimestru al anului unui 


turneu prin Franţa și străinătate cu Cercu! 
de cretă caucazian de Brecht. Pentru sta- 
giunea de vară, Comedia pregăteşte un spec- 
tacol în aer liber cu Visul unei nopți de 
vară de Shakespeare. 

e Teatrul de l'Atelier a inaugurat recent 
un ciclu de matinee clasice. Cu prilejul 
primului spectacol a fost reprezentată piesa 
Legatar universal de Jean Frangois Regnard 
(1665—1709). Rolurile principale au fost 
deținute de Nelly Vignon şi Pierre Palo. 

Andre Barsacq, directorul teatrului, a dez- 
văluit presei proiectele sale, în ce privește 
repertoriul următoarelor spectacole ale cic- 
luiui. Astfel vor mai fi reprezentate lucrări 
de Marivaux, Alain, René Lesage (1668— 
1707) şi alţii. 

e După ce a întreprins un lung turneu 
în sud-estul Franţei cu Hangiţa de Goldoni, 
Le Grenier din Toulouse pregătește in pre- 
zent un spectacol Molière. Opţiunea forma- 
ției s-a oprit la Tartuffe cu care ansamblul 
proiectează ca în lunile mai și iunie să 
facă un turneu în Germania. 


RP. Ungară 


e Teatrul Naţional din Budapesta a re- 
prezentat piesa Convocarea spiritelor de 
Karinthy. Ceea ce i-a asigurat piesei marele 
succes de public este faptul că autorul a 
readus în scenă (se înțelege prin interme- 
diul unui interpret) pe propiul său părinte, 
Karinthy Ferenc, unul dintre cei mai mari 
umorişti maghiari, socotit drept un Mark 
Twain al Ungariei. 

Un alt spectacol care a mobilizat aten- 
ţia publicului budapestan a fost Jurnalul 
Annei Frank. Piesa s-a bucurat de altfel 
pe scena teatrului „Madách“, de o remar- 
cabilă interpretare. 

e Teatrul „Petöffi“, din Budapesta, 3 
prezentat de curind în premieră Tragedia 
optimistă de Vs. Vişnevski. Pentru pregă- 
tirea acestui spectacol teatrul a cerut con- 
cursul cunoscutului regizor sovietic G. Tov- 
stonogov. Acceptind invitația teatrului, G. 
Tovstonogov a sosit la Budapesta pentru 
a-l ajuta pe regizorul K. Kazimir în defi- 
nitivarea spectacolului. Este interesant de 
menționat „că concepția regizorală a lui 
Kazimir era mult diferită de cea a lui G. 
Tovstonogov. Astfel, în timp ce spectaco- 
lul Teatrului „A. S. Pușkin“ din Leningrad 
era axat în special pe ciocnirea dintre co- 

misar şi conducător, spectacolul budapestan 
reliefează în primul rind lupta comisarului 
şi a partidului pentru ciîştigarea lui Alexei. 


Irlanda 


@ În cadrul Festivalului de la Dublin, 
Dublin Gate Theatre va prezenta Ulysse 
de James Joyce, într-o adaptare scenică 
semnată de Alan Mc. Lalland. 

După toate probabilitățile formația irlan- 


deză va prezenta spentacolil şi pe scena 
Teatrului Naţiunilor. 


R F. Bulgaria 


@ Teatrele bulgare marchează îndeobşte 
o vădită preferință pentru piesele drama- 
turgiei originale. Totuşi, se înțelege că 
ele nu ocolesc lucrările dramaturgilor străini. 
Astfel, din dramaturgia engleză, pe lingă 
piesa lui John Galsworthy Pe viață şi pe 
moarte, care se joacă la Sofia, la teatrul 
„Frontul Muncii“, în repertoriul Teatrului 
Naţional „Kristiu Sarafov“ figurează lucra- 
rea lui Oscar Wilde: Ducesa de Padova. 
Traducerea, , în versuri, este opera lui 
Kamen Zidarov. 

În același timp, înregistrăm cu o firească 
satisfacţie prezența numelui lui Victor Efti- 
miu pe afișul Teatrului popular din Gabrovo, 
În regia lui Liubomir Sarlandjiev se joacă 
cu succes piesa Omul care a văzut moartea, 
vna din lucrările dramatice reprezentative 
ale scriitorului romîn. 


Elveţia 


e Elveţienii au avut de curînd prilejul 
să-l cunoască pe E. M. Remaraue și în 
ipostaza de dramaturg. Ansamblul Teatrului 
Renaissance (Berlinul de Vest) a întreprins 
un scurt turneu prin cele mai importante 
centre elveţiene cu piesa Ultimul refugiu. 
Regia — semnată Paul Verhoeven — și in- 
terpretarea asigurată, între altele, de Heide- 
marie Hatheyer și Kurt Meisel, au contri- 
buit la succesul spectacolelor. 


R. F. Germană 


e Stabilită înainte vreme la Colonia, 
iar acum la Düsseldorf, compania Rhei- 
nisches  Marionettentheater nu-şi dezminte 

tradiţia curajoasă de a monta spectacole de 
mari proporţii pe texte clasice, de obice” 
ocolite cu prudență de formaţii similare. 
Dacă acum cîțiva ani a făcut senzaţie cur 
spectacolul Faust (pentru care construise şi 
o minusculă scenă turnantă), iată că acum 
a reprezentat, cu mult succes, se pare, o 

ediție prescurtată din opera Freischiitz a: 
compozitorului romantic Weber. 

O Precedată de o zgomotoasă reclamă 
prin presă şi radio, lucrarea Sfirşitul par- 
tidei, de Samuel Beckett, a fost prezentată 
în premieră la Colonia, în fața unui public 
numeros, minat de o îndreptăţită curiozi- 
tate. Se pare însă că nesfirşitul dialog în 
cerc închis dintre făpturile infirme şi mons- 
truoase care evoluează pe scenă, măcinarea 
lor reciprocă neîncetată nu au avut efectul 
scontat de inițiatorii spectacolului. În seara 
următoare s-au găsit doar 60 de amatori 
de senzaţii morbide și — după cît rela- 
tează ziarele — dacă mai toţi au avut tăria- 
de caracter necesară pentru a aștepta că-- 
derea cortinei, în schimb, nu toți s-au: 
grăbit să și aplaude. 


RE F: Iugoslavia 


e Regizoarea Mira Trailovic din Belgrad 
a fost invitată de către teatrul „Sarah: 
Bernhardt“ — Teatrul Naţiunilor — să- 
pună în scenă piesa În agonie, a dramatur- 
gului iugoslav Miroslav Krleza. 

e Anul 1958 va fi marcat de reluarea, 
după o întrerupere de ciţiva ani, a tradiţio- 
nalului festival teatral din Voiezodina. E! 
se va desfășura în cursul acestei luni (apri-- 
lie), întrunind în orașul Zrenianin, tea- 
trele din Voievodina. Durata festivalului a 
fost fixată la şapte zile, în cursul cărora 
fiecare formaţie teatrală va prezenta cite- 
un spectacol, la liberă alegere. 


Italia 


@ În cursul lunii iunie, Spoleto va găz-- 
dui un festival teatral menit, după cum: 
anunță organizatorii lui, să popularizeze în 
Europa creația artiștilor americani. Iniţiativa 
organizării acestui festival aparține unui 
comitet nord-american, prezidat de Carlo» 
Menotti. Festivalul va înmănunchia repre- 
zentații muzicale, coregrafice şi teatrale.. 

Totodată, pe durata festivalului vor fi 
organizate expoziţii de artă plastică. 

Primul festival de la Spoleto se va des- 
chide cu un spectacol aparținind lui Carlo 
Menotti şi anume Sfinta din  Bleecher 
Street, reprezentat cu luni în urmă la 
New-York. 

Vorba proverbului : „Cine împarte, parte 
îşi face! “ 

e La Roma a luat de curind ființă pri- 
mul teatru de club, organizat după mode- 
lul cunoscutelor cluburi teatrale din An- 
glia. „Teatro Club“, din Roma, numără 
actualmente 1500 de membri cotizanţi. Pen- 
tru spectacolul inaugural, conducerea clubu- 
lui s-a adresat lui Vittorio Gassman care va 
monta o piesă proprie. Totodată Gassman 
deţine şi rolul titular în noul spectacol. 

e Institutul Italian de Dramă (I.D.I) a 
stabilit, de şapte ani încoace, tradiția 
anuală a acordării de premii pentru „cea 
mai semnificativă şi importantă lucrare 
dramatică“ şi „cea mai bună regie“, pe 
materialul unei „creații dramatice italiene 
` noi“, din stagiunea teatrală încheiată. Ul- 
tima selecțiune, vizind realizările din sta- 
giunea 1956—1957, se prezintă în felul ur- 
mător: Riccardo Bacchelli pentru Hamlet 
(piesă scrisă în urmă cu aproape 40 de 
ani!) şi Giorgio Strehler pentru regia 
spectacolului Iacobinii de Frederico Zardi. 
Strehler, regizor tînăr cu renume mondial, 
este la a treia premiere de către acelaşi for. 

@ Poetul Giuseppe Ungaretti a realizat 
o valoroasă traducere italiană a tragediei 
raciniene Fedra. Se subliniază îndeobşte că 
fără a sacrifica nimic din melodia versului 
lui Racine, Ungaretti nu s-a lăsat ispitit 
exclusiv de ea şi nu a scăpat nici una din 
nuanțele de sens, de adincime, ale piesei. 
Interpreta Fedrei pe scena teatrului San 
Erasmo din Milano, care a reprezentat cu 
un deosebit succes piesa, a fost tinăra ac- 
triță Diana Corrieri. 


Venezuela 


Am avut deseori prilejul să consemnăm 
în cadrul rubricii noastre diverse declarații 
ale oamenilor de teatru sud-americani, în 
legătură cu concurența pe care o întimpină 
teatrul din partea cinematografului şi tele- 
viziunii. lată că de astă dată ne parvine 
din Venezuela o veste care le infirmă pe 
cele anterioare. Căci, în pofida unei vaste 

rețele cinematografice și de televiziune (læ 
Caracas ființează 90 săli de cinema şi 3 
staţii de televiziune), mișcarea teatrală vene- 
zutliană se dovedește deosebit de activă și 
cu mare priză la public. Atenţia pe care 
publicul o acordă spectacolului teatral, ce- 
rinţele sale pe planul calității artistice im- 
pun teatrelor o mai mare exigență în alege- 
rea repertoriului. lată de ce, repertoriul 
venezuelian este orientat spre dramaturgia 
de conţinut, străină sau autohtonă. 

De un deosebit succes s-au bucurat spec- 
tacolele Doctor fără voie de Molière, repre- 
zentat de teatrul Compas, Antigona de 
Anouilh, montată pe scena teatrului Come- 
dia, și Un dumnezeu invizibil de scriitorul 
venezuelian Arturo Uslar Pietri, reprezen- 
tată de grupul de la Ateneo. 

Avîntul mişcării „teatrale în Venezuela a 
impus pe ordinea de zi problema pregătirii 
tinerelor cadre artistice. Recent, problema 
şi-a găsit rezolvarea prin crearea unui In- 
stitut Profesional de Teatru, care va forma 
pe viitorii actori şi regizori. 

Din păcate, situația îmbucurătoare din 
Caracas nu poate fi generalizată în ce pri- 
veşte întreg teritoriul ţării, deoarece popu- 
laţia celorlalte orașe venezueliene este lip- 
sită de posibilitatea unei participări active 
la viaţa teatrală. Inexistenţa unor formații 
permanente, rarele turnee ale formațiilor 
din capitală contribuie la perpetuarea aces- 
tei înapoieri. Oamenii de teatru din Caracas 
au luat de curînd iniţiativa înființării unui 
ansamblu de turnee, după părerea lor, în 
măsură să remedieze măcar în parte situa- 
ţia existentă. 


So Dl A 


e Burgess Meredith, interpretul lui Mio 
din Winterset şi pe care publicul rominesc 
îl cunoaște mai ales din filmul Oameni şi 
şoareci, a întreprins un turneu în orașele 
de pe coasta de vest a Statelor Unite, cu 
Henric IV de Pirandello. Această piesă pe 
care Meredith speră să o poată prezenta în 
toamnă și pe Broadway a fost rebotezată 
Enrico IV, spre a evita o eventuală confu- 
zie cu drama istorică, cu același nume, a 
lui Shakespeare. 

e Năucit de abundența reclamelor, ade- 
sea bine concepute, din ziare, și orbit de 
scăpărarea multicoloră de neon a altor re- 


clame care brăzdează și domină străzile, 

scuarurile, intrările marilor restaurante și 
pereţii zgirie-norilor din marile metropole 
americane, mai ales din „inima“ lor — 
străinul neavizat nu are cum să cunoască 
sectoarele de umbră ale peisajului lumii 
teatrale americane. De aceea, sînt pline de 
interes în această privință constatările unui 
om de meserie, cu atit mai mult cu cît 
optica lui este a unui european. Peter Hal, 
apreciat regizor englez,  reîntorcînuu-s2 
recent din S.U.A., a împărtășit impresiile 
sale în cadrul unei reuniuni organizate de 
Asociaţia Internațională a Teatrului. Hall a 
spus, printre altele, că prețul biletelor de 
teatru e pe cale să devină prohibitiv! 
„Primejdia mare constă în faptul că tine- 
retul .nu-şi poate permite luxul de a merge 
la teatru, ceea ce e un fenomen dezastruos.“ 
Pe de altă parte, „experimentul teatral este 
imposibil“, tot din considerente financiare. 

Peter Hall și-a mărturisit buna părere ce 
© are despre actorii americani, în linii ge- 
nerale. Dar — a ţinut el să precizeze — 
în America nu există numai actori buni, 
de mîna întiia; interpreții rolurilor mai 
puțin importante și ai rolurilor de compo- 
ziţie sînt îngrozitori... Cei mai mulți nu 
şi-au învăţat niciodată meseria. Explicaţia : 
„Starurile se bucură de prestigiu în Statele 
Unite, nu însă și actorii de compoziţie. 
Există talente; dar nu li se dă prilejul să 
se dezvolte”. 

Cit despre mentalitatea spectatorului de 
pe Broadway și autoritatea — mai curînd, 
în cazul de faţă, tirania — criticii, Peter 
Hall spune următoarele: „Publicului tea- 
tral de pe Broadway îi place să i se spună 
ce părere trebuie să aibă; succesul unui 
spectacol depinde, prin urmare, în între- 
gime de cronicile de la premieră, arbitrii 
atotputernici fiind 2—3 critici mai de sea- 
mă. Încă nu s-a întimplat ca publicul să se 
încumete a le contrazice părerea“. 


Anglia 


e Comitetul pentru înființarea unui Tea- 
tru Național numără acum printre membrii 
săi pe Laurence Olivier. Se speră că pres- 
tigiul şi energia acestui mare om de teatru 
vor fi un sprijin eficace pentru comitet. 
De altfel, purtătorul de cuvint al acestuia 
a declarat, de curind, că se vor depune 
toate eforturile pentru ca lucrările de con- 

strucție să înceapă în toamna acestv an. 
„E ciudat — a declarat, printre altele pur- 


“tătorul de cuvînt — că englezilor le este 


ruşine că sînt unica națiune europeană 
care nu are un teatru național. Ne-a luat-o 
înainte și Africa, deoarece în Kenya există 
un teatru național...“ Referindu-se la fon- 
durile necesare construcției cît și la unele 
propuneri venite din S.U.A., el a precizat: 
„Nu putem îngădui ca americanii să plă- 
tească construirea teatrului nostru națio- 
nal... Anglia trebuie să suporte singură 
costul teatrului său național“, 


Maroc 


e Teatrul Marocan a efectuat recent un 
turneu prin țară cu prilejul căruia a repre- 
zentat Montserrat de Roblès. Versiunea 
arabă a piesei este semnată de Suhail 
Idriss, iar direcția de scenă îi aparține lui 
Albert Botbal. 


Siria J 


Dacă pînă acum nu am consemnat în 
măsura cuvenită fenomenul dramaturgic din 
țările arabe, aceasta se datora mai cu 
seamă unei insuficiente informări. Căci 
acest fenomen există și încă e de natură 
să genereze o lucrare de istorie și sinteză 
cum este „Drama în literatura arabă con- 
temporană“ de Muhammed lussuf Nadjim. 
Editată la Beirut cartea informează citi- 
torul asupra dezvoltării dramaturgiei arabe, 
începind de la mijlocul secolului trecut şi 
pînă la primul război mondial. 

Nu este locul aci să rezumăm cuprinsul 
cărții lui Nadjim. Lăsînd de o parte partea 
strict istorică, ne vom mulțumi să arătăm 
că autorul distinge în literatura de limbă 
arabă, trei categorii de lucrări dramatice : 
originale, traduceri și adaptări. Dintre ulti- 
mele două, preferința vădită a spectatorilor 
s-a orientat constant spre adaptări, care 
permiteau o mai temeinică și firească an- 
corare în realitatea arabă, 

Nadjim nu evită abordarea unor probleme 
mai spinoase, care țin de evoluția generală 
a dramaturgiei și teatrului arab după pri- 
mul război mondial, deși depășește astfel 
întrucitva limitele cronologice pe care sin- 
pur și le-a fixat. Cert e că apariția lucră- 
rii sale umple un go! în domeniul cercetării 
istorice a fenomenelor teatrale nationale. 

Evocarea unei actrițe 


Prezentarea unui actor dispărut e e sar- 
cină dificilă. Arta contemporanilor poate fi 
cunoscută şi personalitatea lor reconstituită, 
cel puţin cu ajutorul filmului. Pentru cei 
dispăruţi, fie cu numai citeva zeci de ani 
în urmă, rămîn imprimările pe discuri — 
defectuoase de multe ori — , mărturiile pro- 
prii sau ale contemporanilor — nu o dată 
subiective — şi experiența scenică trans- 
misă elevilor. 

În aceste condiții, monografia critică 
poate urma două căi. Prima e cea a formu- 
lei literare, a biografiei romanţate. Con- 
cepută astfel, monografia devine mai cap- 
tivantă, se adresează unui public mai larg. 
Conţine însă implicit pericolul îndepărtării 
de realitate, dacă autorul nu are ponderea 
istoriografului, simț psihologic și  supleţe 
scriitoricească. A doua cale constă în acu- 
mularea obiectivă a datelor cunoscute, a 
căror analiză permite reconstituirea perso- 
nalității evocate. Formula aceasta este oare- 
cum aridă, deși mai conștiincioasă, științific 
vorbind, solicitind mai larg contribuția ima- 
ginativă a cititorului. 

Adoptind această a doua soluție, Mircea 
Mancaş s-a menţinut în limitele unei expre- 
sii sobre. Viaţa marii actrițe care a fost 
Aristizza Romanescu e cercetată cu un soi 
de sfială și de venerație. Aristizza Roma- 
nescu a trăit într-o epocă zbuciumată a tea- 
Romanescu, 


* Mircea Mancaş, Aristizza 


E.S.P.L.A., 1957. 

wedal- reviste 


trului romînesc, epocă în care intrigile, 
speculațiile, nepotismul otrăveau nu o dată 
viața slujitorilor săi. Fără să le ocolească, 
Mircea  Mancaș le analizează rădăcinile, 
pricepindu-se să evite anecdotica măruntă 
de care sint înconjurate. 

Contribuţia actriței la valorificarea unui 
repertoriu național și la înlăturarea diletan- 
tismului scenic a fost de mare însemnătate. 
Alecsandri o socotea interpreta sa ideală 
(în Ovidiu), Caragiale o aprecia cu căldură. 

Analizind căile urmate de actriță pentru 
desăvirșirea artei sale, Mircea Mancaș do- 
vedește că interpretarea dată de ea roluri- 
lor nu a fost întîmplătoare, ci rodul unei 
munci neostenite, al frămintărilor susținute, 
al unei concepţii scenice conștiente și crea- 
toare. Studierea atentă a pieselor jucate i-a 
dat înțelegerea necesară interpretării. Auto- 
controlul a făcut-o să-și depășească stîngă- 
ciile începutului.  Neobositele călătorii în 
străinătate —  împlinite cu sacrificii mate- 
riale — au menținut-o în contact cu arta 
marilor actori contemporani. În fine, cerce- 
tarea atentă a vieții i-a ușurat posibilitatea 
unei interpretări realiste. Căci, demonstrează 
Mircea Mancaș, Aristizza Romanescu e una 
din primele actrițe care impun scenelor 
noastre un joc realist, dezbărat de efectele 
melodramatice,  nenaturale, ale epigonilor 
romantismului. Analizind citeva din creaţiile 
artistei, admirația autorului} monografiei 
sparge rigiditatea pe care și-a impus-o. To- 
nul devine entuziast și pe alocuri liric. 

Fire generoasă, actrița a transmis gene- 
rației ce i-a urmat rodul experienţei sale. 

Urmărindu-şi îndeaproape elevii, intre care 
se numără Maria Giurgea, Lucia Sturdza 
Bulandra și Alice Cocea, a căutat să le 
netezească drumurile începutului. a căror 
asperitate o cunoștea. „Dacă nu se poate 
vorhi de o școală a Aristizzei Romanescu. 
în sensul limitat al noțiunii, este incontes- 
tabil că ideile și arta marei interprete... au 
găsit ecou şi au contribuit la creaţiile au- 
tentice ale urmașilor ei în teatru“ 

E păcat că dorința lăudabilă a autorului 
de a-și întări spusele și de a convinge ci- 
titorul îl face să recurgă la repetări, care 
încarcă textul şi-l fac obositor. 

Paginile închinate Aristizzei Romanescu 
de Mircea Mancaș sint o contribuție meri- 
tuoasă la împlinirea golului încă simţitor 
în cunoaşterea înaintaşilor scenei noastre. 


Raluca IACOB 


Despre teatrul de păpuşi 


O carte despre secretele teatrului de pă- 
puşi era necesară şi binevenită. 

Cu tot trecutul. glcrios al acestui teatru, 
cu toată tradiția lui multiseculară în ţara 
noastră, în ultimele decenii, arta păpușă- 
rească era ca şi inexistentă. 

De-abia în anii puterii populare, după 
1948, a luat ființă primul teatru de păpuşi 
— „Ţăndărică“ — numărul lor înmulțin- 
du-se apoi cu repeziciune, pe tot cuprinsul 
patriei. 

Astăzi avem peste 20 de colective profe- 
sioniste de artiști păpușari şi multe zeci 
de echipe amatoare. 

Pentru aceşti pasionaţi ai teatrului de 
păpuși, Margareta Niculescu, directoarea 
Teatrului „Țăndărică“, împărtășește expe- 
riența colectivului său. 

După ce Ştefan Lenkisch face o scurtă 
introducere în istoria artei păpușărești, au- 
toarea pornește să explice simplu, tără pre- 
tenţii, „tainele“ acestei arte complexe. 

Începe cu „{a.b.c."-ul montării unui 
spectacol Arată cum se poate construi o 
scenă mobilă — fără a neglija experienţa 
vechilor păpușari din ţara noastră — , uşor 
de manevrat, la îndemina oricărei echipe de 
amatori. Autoarea dă amănunte tehnice, 


* Margareta Niculescu, Despre teatrul de 
păpuşi, E.S.D.P., 1957. 

explicite, însoţeşte textul de schițe ilustra- 
tive. 

În continuare descrie montarea unui de- 
cor. de la cele mai simple — decoruri pe 
picioare, pe ax, cu pod — pînă la cele mai 
pretențioase (destinate teatrelor profesio- 
niste și, mai ales, Teatrului „Țăndărică“). 
Descrie clar procedeele tehnice de realizare 
a fundalului, a rampei, a cortinei, a sufi- 
telor, modul de folosire a luminii. 

Partea cea mai interesantă a lucrării este 
însă cea dedicată elementului principal: 
păpuşa și artistul care o mînuiește. 

Mulţi oameni — de la cei de virst 
preşcolară pînă la cei ajunși la bătrinețe 
— au asistat la spectacolele de păpuși. 
Puţini însă, foarte puţini, au intrat vreo- 
dată în atelierele și culisele unui asemenea 
teatru. 

Cum se construiește o papuşă? Cum 
este ea minuită pentru a convinge şi emo- 
ționa spectatorii ? 

Sint întrebări la care se răspunde cu 
competenţă : explicaţii limpezi, revelatoare, 
exemple concludente, deși materialul de 
bază care a servit la alcătuirea cărții, lu- 
crarea Tehnica teatrului de păpuşi, de A. 
Fedotov, este uneori prea copios folosit. 

Pasionată a acestei arte, directoarea Tea- 
trului „„Ţăndărică“” descrie sistematic eta- 
pele muncii pînă la obținerea rezultatului 
final : spectacolul de păpuși, sinteză a di- 
ferite îndeletniciri artistice: și manuale. 

Subliniind mai departe importanţa costu- 
mului unei păpuşi, M. Niculescu serie: 
„Costumul nu va fi făcut la întimplare, ci 
va fi rezultatul ideii noastre despre perso- 
naj, unul din mijloacele de a comunica 
spectatorilor date legate de individualitatea 
acestuia “. 

Dar o păpușă, oricît de măiestrit reali- 
zată, e lipsită de valoare și de viață fără: 
arta actorului minuifor. Numai artistul in- 
terpret îi poate insufla viaţă, cu ajutorul 
mișcării. Numai el îi poate transmite gin- 
duri şi sentimente. Artistul păpuşar este 
acela care — cu ajutorul mișcării păpușii 
— poate amuza ori înduioşa spectatorii; 
poate satiriza şi combate ideile retrograde, 
moravurile chircite, poate crea artă auten- 
tică. 

De aceea, bine a gindit autoarea cind în: 
capitolul următor — intitulat „Din expe- 
riența artiştilor noștri“ — a îndemnat ar- 
tştii teatrului bucureştean de păpuși să 

dezvăluie aspecte din munca lor la reali- 
zarea unor spectacole, la reuşita unor inter- 
pretări valoroase, dindu-le cuvîntul în car- 
tea ei. 

Astfel Justin Grad, Carmen Stamatiade, 
Brinduşa Zaița, Rita Stoian, artişti inter- 
preți în piesele Fraţii Liu, Albă ca zăpada 
şi 2:0 pentru noi, arată cum au ajuns la 
interpretarea veridică a personajelor în 
munca lor de zi de zi pentru găsirea ideii 
celei mai fericite, pentru a sluji cît mai 
bine textul autorului. Mărturisirile acestor 
artişti întregesc conținutul lucrării Marga- 
retei Niculescu. 

Volumul cuprinde și textul dramatizări! 
poveştii Capra cu trei iezi, de Ion Creangă, 
împreună cu schiţele de decoruri și de pă: 
puși, precum şi indicaţii de regie. 

Dar aceste indicaţii de regie — care vo: 
să fie un exemplu de analiză a unei piese 
şi de muncă regizorală pentru amatori — 
sînt punctul nevralgic al lucrării. Autoarea 
trece în fugă peste obiectul propus — in- 
dicaţiile de regie — şi ne dă numai o 
sumară analiză a personajelor, o analiză de 
prisos, pentru că afirmaţiile făcute nu aduc 
nimic nou faţă de indicaţiile date de au- 
tcarea piesei. 

Părerea noastră este că Margareta Nicu- 
lescu ar fi trebuit să analizeze mai în adin- 
cime piesa. Ar fi trebuit: să dea indicații 
-despre montarea spectacolului, pentru ca re- 
gizorii şi artiştii păpuşari amatori să aibă 
cu adevărat ce învăţa, să le fie un îndrep- 
tar în activitatea lor artistică. În loc de o 
simplă analiză literară a personajelor, ar 
îi fost necesare consistente indicaţii de spe- 
cialitate. 

Schiţele de decoruri și de păpuși — vii 
şi sugestive — sînt semnate de Ella Co- 
novici. 

George RÎNCU 


Un ghid preţios” 


Ceea ce caracterizează de la bun început 
revista bulgară „Teatir“ este orientarea ei. 
Cercetătorul publicaţiei descoperă cu uşu- 
rinţă, după primele pagini parcurse, pozi- 
ţia militantă a revistei pentru dezvoltarea 
unei arte teatrale realist-socialiste, strins le- 


* „„Teatir“ 1—8/1957 (R. P. Bulgaria). 

pate de interesele şi cerințele maselor de 
spectatori. 

Să luăm de pildă numerele 1—8 ale a- 
nului 1957. Fie că e vorba de informații, 
partea vic a oricărui periodic, fie că e vorba 
de studiu, adică ceea ce formează în fond 
conținutul de idei al unei publicaţii, ,„Tea- 
tir“ dovedește o poziție clară, principială. 
față de fiecare problemă sau aspect al miş- 
cării teatrale. De altfel, claritatea poziţiei 
ideologice se completează cu o  rubricare 
precisă a materialului,” grupat pe sectoare, 
cu titluri clare, lipsite de orice căutare de 
„efecte“ (sîntem doar în domeniul teatru- 
lui !) sau ambiguitate intelectualistă, și me- 
nită să  înlesnească orientarea cititorului. 
De pildă: Tribuna dramaturgului. Tribuna 
regizorului, Din trecutul teatrului nostru, 
Peste secole (rubrică ce cuprinde texte cla- 
sice de estetică sau teorie a genului dra- 
matic) şi, evident, Cronica vietii teatrale 
din străinătate şi din ţară. 

Trăsăturile pe care le-am semnalat, in 
deschiderea acestei succinte prezentări, pot 
fi urmărite, indubitabil, și în interiorul fie- 
cărei rubrici. Vom ilustra afirmația noastră 
cu ajutorul rubricii Tribuna dramaturgului, 
care, ce-i drept, ni se pare a fi, totodată, 
şi cea mai realizată din revistă. 

În cuprinsul ei, de-a lungul celor opt 
numere, sînt de menționat citeva studii 
foarte interesante. Astfel, Nevena Danai- 
lova, în articolul „Despre unele probleme 
ale dramatizării“, exprimă un deziderat. 
poate, discutabil, în orice caz apt să sti- 
muleze discuții : ea cere categoric teatrului 
contemporan să dea viață dramatică ope- 
relor epice ale literaturii naționale și uni- 
versale, deoarece genul dramatic are, față 
de celelalte genuri literare, o excepțională 
putere de sintetizare şi dispune de posibi- 
lități dinamice majore pentru înfățișarea 
chipunlor umane, concretizarea ideilor, a 
pasiunilor și a conflictelor. Regăsim o pre- 
ucupare similară într-un alt studiu: „De 
la nuvelă la dramă“ de Kiîncio Tabakov. 
Pe de altă parte, în „„Adevărurile și rătă- 
cirile comediei”, Armand Baruh discută cu 
mult curaj de pe poziţii critice, carenţele, 
sau mai exact, absența comediei din peisajul 
dramaturgiei bulgare contemporane; el ru 
se sfiește să sublinieze prăpastia dintre au- 
tor şi public, vădită de mai toate rarele 
încercări în acest gen, întreprinse in zilele 


93 


noastre. Nu-i mai puţin adevărat că şi ar- 
ticolul lui Baruh este carent, în măsura în 
care se mulțumește să constate o stare de 
fapt, eschivindu-se de la o incursiune ana- 
litică mai aprofundată. Semnalăm la aceeași 
rubrica, interesantele considerații din nr. 2 
despre A. Miller și drama contemporană. 

Mărturisindu-ne, în treacăt, regretul pri- 
cinuit de mai slaba reprezentare, cel puţin 
cantitativă, a problemelor scenografiei, rele- 
văm în schimb rubrica Peste secole, feri- 
cit inspirată şi instructivă şi demonstrind 
interesul teatrologilor bulgari pentru textele 
clasice ale teoriei dramatice de la Poetica 
lui Aristot, (nr. 5) pînă la Diderot (nr. 8) 
şi Goethe (nr. 4). Tot aici se impune in- 
teresantul articol al lui Filip Dimitrov 
„Documente despre teatrul Renasterii“. 

Deosebit de preţioase nu numai sub as- 
pectul documentării istoriografice, ci şi ca 
ilustrare pitorească a izvoarelor și tradiţiilor 
teatrului bulgar, prin readucerea în lumina 
actualității a unor crimpeie de viaţă artis- 
tică, sint materialele despre trecutul acestui 
teatru, din care cităm: „Prima reprezenta- 
ție teatrală bulgărească“, „Teatrul muncito- 
resc în urmă cu treizeci de ani”, „Ivan 
Şișmanov şi teatrul bulgăresc”, pentru a 
ajunge la un studiu, ce ne privește direct 
şi căruia i s-a făcut loc tot în aceeași ru- 
brică de istorie. E vorba de documentatul 
articol al lui Vasile Hristu (nr. 6) despre 
„Teatrul rominesc în timpul războiului rusov- 
turc de la 1877—78“. De altfel, trebuie spus 
că teatrul nostru este frecvent pomenit în 
paginile revistei bulgare, fie în articolul lui 
_D. B. Mitov, din nr. 7, despre „„Dramatur- 
gia clasică în ţările de democrație popu- 
lară“, fie în cronica amplă consacrată pie- 
sei lui M. Sebastian, Steaua fără nume 
(nr. 3), în articolul despre Scrisoarea pier- 
dută a lui I. L. Caragiale, dată ca exemplu 
clasic de comedie (nr. 1). 

Cronicile şi informaţiile sînt foarte umple, 
ele consemnind principalele evenimente ale 
vieții teatrale din R. P. Bulgaria si străină- 
tate. 

Rubricilor semnalate li se adaugă textele 
unor piese originale, publicate fie în între- 
gime, fie în fragmente. 

Poate că o analiză amănunțită a artico- 
lelor ne-ar putea sugera și unele rezerve 
critice, e firesc să fie așa. Dar, din pers- 
pectiva unei priviri de sinteză asupra te- 
lului în care se prezintă revista bulgară 

„Teatir“ şi a sistematizării materialului, nu 
putem să formulăm decit o apreciere favo- 
rabilă. 


L. MACEDONSKI 


Gratuitatea unei profesii de crez 


dință” 


Puşi în situația să prezentăm cititorilor 
o revistă străină și, poate, să formulăm o 
judecată de valoare cu privire la ea, pro- 
cedăm, de cele mai multe ori, cam așa: îi 
atribuim (cu deplină bună-credinţă, se 
înțelege) revistei o anumită menire și, pe 
urmă, în lumina ei, analizăm materialele 
publicate, găsind — sau negăsind — în 
ele argumente care să ne permită să con- 
chidem că publicaţia „își îndeplinește (sau, 
respectiv, „nu-şi îndeplineşte“) menirea. 
Ne-am îngăduit, recunoaştem, un oarecare 
schematism în această reconstituire. Dar, 
în fond, aşa se petrec lucrurile. Mai exact: 
măsura aprecierii o constituie aşteptările 
noastre, nu intențiile revistei. Acum, că se 
poate întîmpla ca ele să coincidă, cu atit 
mai bine. Dar nu-i întotdeauna cazul. De 
aceea, de astă dată nu ni s-a părut lipsit 
de interes să acceptăm drept criteriu chiar 
obiectivele declarate ale revistei de care ne 
ocupăm : „Maske und Kothurn“, publica- 
ție trimestrială a Institutului pentru știința 
teatrului, din cadrul Universității de la 
Viena. 

Revista, care a păşit în al patrulea an 
de existență, vrea (cităm de pe contra- 
copertă) .să contribuie într-o formă cît 
mai vie cu putință la dezvoltarea acestei 
discipline (ştiinţa teatrului — n.ns.) aflată 
în plină ascensiune în multe țări. Ea 
aduce în discuție problemele fundamentale 
şi esențiale ale teatrului, făcînd legătura 
cu cele mai recente cercetări şi exigențe. 
Înainte de orice, ea stă în slujba teatrului 
viu, de azi și de mîine, aruncînd o punte 
de la cele două milenii de continuitate a 
culturii occidentale la noua problematică 
teatrală a zilelor noastre“, 

Nu am avea mai nimic de opus acestei 
enunțări de obiective, deși formula „două 
milenii de continuitate a culturii occiden- 
tale“ ni se pare o parcelare, cel puțin 
neştiințificã, a domeniului pe care e che- 


* Maske und Kothurn, 1—3/1957. 

mată să-l defrişeze știința teatrului (şi 
folosim termenul  „neștiințifică“, numai 
pentru a ne menţine în tonalitatea „aca- 
demică“ a revistei; de fapt, s-ar cuveni să 
vorbim fără ocolişuri de o poziție voit 
unilaterală). Nu am avea, spunem, obiecţii 
— dacă, cercetind citeva numere ale revis- 
tei am regăsi concretizarea țelurilor 
fixate. Dar, răsfoind de pildă nr, 1-3/1957, 
ce găsim în ele? 

Fiecare număr se deschide, e drept, 
printr-o ancorare în actualitate, reprezen- 
tată de o anchetă pe o temă generală: 
„Dreptul creator al regizorului“ (adică: 
limitele acestui drept) (nr. 1); „Teatrul 
de ansamblu — ideal şi realitate“ (nr. 2) 
şi „Ştiinţa teatrului în viața spirituală a 
contemporaneității* (nr. 3). Contribuțiile, 
reunind personalități din multe țări, sînt 
adesea foarte interesante. Astfel întîlnim, 
purtind semnătura lui Cocteau, următoa- 
rele afirmații categorice în privința limi- 
telor ingerinței regizorale: ,„.... drama- 
turgul ar trebui să cifreze punerea in 
scenă... Eu nu fac acest lucru dintr-un fel 
de lene, Dar, în realitate, indicațiile de 
decor și punere în scenă ar trebui să fie 
deopotrivă de indispensabile, ca şi apara- 
tura auxiliară la un exercițiu de gimnastică. 
Restul e estetism și fantezie detestabilă”. 
În schimb, Ferdinand Bruckner (Berlin) 
susține că piesa de teatru e ca o carte 
care, necitită, e doar literă moartă; dar, 
după cum „intr-o carte sint foarte multe 
cărţi, fiecare cititor avind-o pe a lui“, 
piesa poate fi și ea descifrată în fel şi 
chip ; deci, regizorul nu are numai dreptul, 
ci chiar obligaţia să exprime viziunea sa 
personală în spectacol. Altfel, piesa nu 
capătă viață pe scenă. Regizorul și anima- 
torul George Devine (Londra) e de părere 
că „regizorul se află în situația omului 
căruia i s-a încredințat un obiect de va- 
loare si trebuie să accepte această situație”, 
cu toate îngrădirile şi consecinţele ei, în 
vreme ce F. Hochwălder (Zürich) vede în 
piesă doar un „semifabricat“ regizorul de- 
ținind bagheta magică, aptă să-i dea trup 
şi suflare. Confruntarea opiniilor ar putea 
continua; dar, care e punctul de vedere 
al revistei ? Nu ne e dat să-l aflăm nici 
în încheierea anchetei următoare (,. Teatrul 
de ansamblu...“, nr. 2), care, de altfel, ni 
se pare și axată pe o temă indeajuns de 
oţioasă. Reţinem totuși, pentru adevărul ei 
şi claritatea poziţiei alese de autor, o 


formulare aparținind lui H. Meissner (Augs- 
burg) : „Teatrul social-umanitar, e legat 
de existența unui ansamblu sudat, ancorat 
în comunitatea de viaţă a orașului, a satu- 
lui, a poporului“. În sfirșit, a treia an- 
chetă — ne informează redacția revistei 
răspunsuri vieneze — conţine doar o primă 
serie de răspunsuri la trei întrebări pri- 
vind stadiul de dezvoltare al științei tea- 
trului în diverse ţări. Ne rezervăm dreptul 
de a reveni asupra ei cînd vom avea în 
faţă toate răspunsurile. 

În rest, publicarea unor texte vechi ine- 
dite şi indiscutabil preţioase. portrete de 
teatrologi scrise ca pentru enciclopedie, cu 
seriozitatea și documentarea adecvată, dar 
şi cu tonul impersonal îndeobşte uzitat; 
materiale  arhivistice şi bibliografice ; in- 
sfirșit, numeroase studii temeinice. minu- 
țioase. 

Nu intră în obiectivele noastre, de astă 
dată, să ne avintăm în analiza acestor 
studii. Cerem cititorilor să ne crediteze 
atunci cînd afirmăm că sînt valoroase, 
clare şi cuprinzătoare. Alta e întrebarea 
ce se impune. A izbutit revista să lege 
„problemele fundamentale și esenţiale ale 
teatrului... cu cele mai recente cercetări 
şi exigențe“ ? Stă ea „in slujba teatrului 
viu...” ? Sintem înclinați să răspundem 
negativ. Ne aflăm în prezența unei publi- 
cații de specialitate care, pe deasupra, se 
şi adresează strict specialiștilor; la cel 
mai înalt nivel, cu o simplitate și o clari- 
tate in exprimare şi construcție —  subli- 
niem acest lucru — remarcabile, ,„„Maske 
und Kothurn“ rămîne totuși, cel puţin în 
numerele parcurse de noi, o culegere de 
materiale de strictă erudiție, care nu au 
decît puţin de-a face cu „teatrul viu de azi 
şi de miine“. Ni se poate obiecta că e 
nevoie și de așa ceva și că organului unui 
institut științific superior îi incumbă unele 
obligații, ce nu sînt și ale practicianului, 
cu atit “mai puţin ale amatorului. Sintem 
de acord, dar nimic nu ne poate convinge 
că soarta viitoare a teatrului trebuie lăsată 
pe miinile practicienilor și amatorilor, oa- 
menii de știință cufundindu-se în colbu! 
urhivelor. Ne-am bucurat să regăsim ecoul 
acestei convingeri în declarația de princi- 
piu a revistei și regretăm că ne vedem 
nevoiţi să consemnăm aci absența ei in 
cuprinsul publicaţiei. 

T. STAICU 


95 


www.cimec.ro 


daulLendar 


Fanny Tardini s-a născut la Trieste (Italia), în anul 1823 (nu se 
cunosc ziua și luna nașterii sale). 

Împreună cu tatăl, mama şi fratele său, Alfredo, părăsește Triestul 
şi se stabilește la Galaţi, unde tatăl său deschide sucursala unei agenţii 


F de vapoare cu sediul central la Trieste. 
: La Galaţi, Fanny Tardini juca teatru la șezătorile artistice ale 


: j coloniei italiene, iar prin 1850 o găsim în trupa lui Costache Caragiale şi 
Av a I. A. Wachmann, la Teatrul „„Momolo”, în drama Idiotul, alături de 
S: Mihail Pascaly. 

Între 1851--1355, Fanny Tardini continuă să joace pe scena Tea- 
trului cel Mare, viitorul Teatru Naţional din București. 

Din 1859, Fanny Tardini iși alcătuiește o trupă proprie cu care face cunoscutele turnee 
în Bucovina și Transilvania. Aici era angajat ca sufler Mihail Eminescu. 

Contribuind într-o mare măsură la răspîndirea gustului de teatru, Fanny Tardini a jucat 
întotdeauna primele roluri în numeroase drame și melodrame, avind creaţii remarcabile în 
Maria Tudor, Două orfeline, Căderea oraşului Missolonghi, Cerşetorii în haine negre ş.a. 

La 23 aprilie 1908, Fanny Tardini, uitată de toţi, își sfirșeşte viaţa, în viretă de 85 
„de ani, la Galaţi, orașul său adoptiv, unde a și fost înmormintată. 


Barbu Delavrancea s-a născut la 11 aprilie 1858, în mahalaua 
Delea Nouă din București, iar după unii biografi, în satul Suhat (Ialo- 
mița), la 27 noiembrie 1857. i 

Urmează școala primară din str. Columbelor (iar după alții în 
curtea bisericii Sf. Gheorghe nouă), pentru ca, în 1870, să-și continue 
studiile la liceul Sf. Sava, pînă în 1877, cînd își ia bacalaureatul. În 
această epocă incepe să scrie primele versuri. Absolvă apoi facultatea de 
drept. ” 


În 1887, Barbu Delavrancea scoate revista „Lupta literară”. 
A mai colaborat la „Epoca“, la „Revista nouă“ a lui B. P. Hașdeu, 
la „Viața“ lui Al. Vlahuţă, la „„Rominul“ ş.a. 

În 1892, scoate ziarul „Voința națională“. 

Multilateral în activitatea creatoare, Barbu Delavrancea, prieten cu Al. Vlahuţă și cu 
I. L. Caragiale, a dat teatrului rominesc cunoscuta sa trilogie istorică: Apus de soare (1909), 
Viforul (1910), Luceafărul (1910), precum și dramatizarea nuvelelor sale Irinel (1912) și 
Hagi Tudose (1913). 

Barbu Delavrancea rămine în istoria noastră literară una din figurile de seamă ale 
inceputului secolului al XX-lea, atit în nuvelistică, cît şi în dramaturgie. 

Barbu Delavrancea moare în timpul războiului, la 29 aprilie 1918, la Iași. 

